
LIETUVOS LAISVĖS IDĖJOS RAIDA 


1795 — 1918 m. 


VLN GCE-NILA- 5 L BULEVIČIUS 


Įžanginės pastabos. 


Naujai iškilusių kaimyninių valstybių, Ru- 
sijos ir Prūsijos, susikaupusi jėga ir apetitai 
sužlugdė Lietuvos-Lenkijos valstybę Res- 
publiką (1795 m.). 

Po įvairių pergrupavimų (Varšuvos kuni- 
gaikštystė, Lenkijos karalystė) visa Lietuva ir 
beveik visa Lenkija atiteko Rusijai. Lietuvos 
valstybė buvo atstatyta tik po 123 metų, Va- 
sario 16 aktu. Per šį laiką nebuvo užmirštas 
Lietuvos valstybės atkūrimo reikalas. S. Dau- 
kantas savo raštuose atvejų atvejais primena 
dienas, kada Lietuva buvo laisva, tuo pačiu mes- 
damas projekciją ir į ateities laikus. Tuo būdu 
lietuvių tautoj valstybinės laisvės idėja nebuvo 
mirusi, tačiau išgyveno tam tikrą evoliuciją, 
kurią čia ir ryžtamasi bent stambiais dygsniais 
atžymėti. Čia nesiryžtama atvaizduoti kovos už 
Lietuvos nepriklausomybę, bet tik sužymėti 
svarbesnius faktus, kurie padėtų atsekti Lietu- 
vos laisvės idėjos raidą. 

Lietuvos laisvės idėjos raidos kely įžiūrimi 
trys tarpsniai: unijinė laisvė, autonominė lais- 
vė ir nepriklausomybės laisvė, tad ir šią ap- 
žvalgą karpau į tris dalis. 


1. Unijinės Lietuvos laisvė. 


Iki padalijimų Lietuvos valstybės istorijo- 
je pastebimi du veiksniai, vaidinę valstybinia- 
me gyvenime pagrindinį vaidmenį. Pirmajame 
laikotarpy valstybę valdė, reprezentavo, net lai- 


kė ją savo nuosavybe — didieji kunigaikščiai. 
Šiuo laikotarpiu, kunigaikščių paunksmėje, su- 
siformavo ir, renkamųjų valdovų metu, iškilo 
antras galingas veiksnys — didikai ir bajorai, 
kurių viešpatavimo metu ir įvyksta Lietuvos 
valstybės laidotuvės. 

Jogaila Kriavos aktu (1385 m.) Lietuvą su- 
rišo su Lenkija. Tačiau nei Jogailos, nei vėles- 
niųjų valdovų galvų nekvaršino problema: ku- 
ris kraštas turėtų būti prijungtas prie kurio 
krašto (Lietuva prie Lenkijos, ar Lenkija 
prie Lietuvos). Jiems tik buvo svarbu, kad jie 
valdo dideles žemes. Tačiau Kriavos aktas ir 
kiti aktai sudarė sąlygas abiejų kraštų didikų 
bendravimui, kalbos ir iš dalies kultūros (kuri 
XV amž. niekuo nesiskyrė nuo vokiškosios!) pa- 
sisavinimu. 

Mūsų bajorija, studijavusi įvairiuose vaka- 
rų Europos universitetuose, nebuvo grynai len- 
kiškos kultūros, bet visokiais ryšiais suraizgyta 
ir sumazgyta su lenkais, vistik buvo aplenkė- 
jusi. Tačiau valstybinę sąmonę išlaikė iki vals- 
tybės žlugimo. Jie rūpinosi savo valstybės rei- 
kalais dar jai egzistuojant ir sielojosi jos at- 
statymu, kai ji buvo kaimynų išsidalyta.? Pir- 
ma gera proga bandymui atkurti valstybę pasi- 
taikė (1812 m.) Napoleono žygio metu į Rusi- 
ją. Viltis buvo skaisčia saule švysterėjusi, kai 
Napoleonas leido sudaryti laikiną vyriausybę, 
leido formuoti Lietuvos kariuomenę (4 pėsti- 
ninkų ir 5 raitelių pulkus) ir t.t. Nors iš tikrų- 
jų tai nebuvo tikras valstybės atkūrimas, bet 

laikinosios vyriausybės sudarymas sukėlė ba- 
jorijoje entuziazmą. Ji pradėjo rūpintis atnau- 
jinti unijos ryšius su Lenkija. Tuo metu susida- 
riusi bajorijos konfederacija Varšuvoje norėjo 
atstatyti Respubliką ir kvietė visus į bendrą 
darbą. I pakvietimą karštai atsiliepė Vilniaus 
universiteto studentija. Jos rūpesčiu įvyko 
(1812.7.14) Vilniaus katedroje iškilmingas pa- 
sižadėjimas atnaujinti uniją. Panašių iškilmių 
vyko ir kitose vietovėse? Napoleono žygiui ne- 
pavykus, su pralaimėjusio šąlančiais ir mirštan- 
čiais kariais užgeso ir viltis atkurti Lietuvos 
valstybę. 

Tą Europos liūtą — Napoleoną parbloškus 
ir uždarius šv. Elenos saloje, Vienos kongresas 
(1815 m) Varšuvos kunigaikštystę pavertė į 
Lenkijos karalystę. Mūsų bajorija vėl pradėjo 
dėti pastangas atgaivinti Lietuvos kunigaikštys- 
tę, surištą su Lenkijos karalyste. Pastangos tiks- 
lo nepasiekė, nes Rusijos carai Lietuvą laikė 
Rusijos valstybės provincija.“ 

Kai devynioliktojo amž. trečiosios dešim- 
ties pabaigoje Europoje prasidėjo judėjimai 
(Graikija, Belgija, Prancūzija ir kt.), įvyko su- 
kilimas ir Lenkijoj nusikratyti rusų valdžia. 
Tai aidu atsiliepė ir Lietuvoje (1831 m). Tuo- 
jau Lietuvą apėmė sukilėliai. Bajorija, skelbda- 
ma sukilimo aktus, neužmiršo taip pat skelbti 
ir pasižadėjimų sujungti Lietuvą su Lenkija? 

Po 33 metų Lenkija vėl sukilo prieš pa- 
vergėjus — rusus. Lietuva pasekė ja, ir veikiai 
į sukilėlių rankas pateko visa Lietuva išskyrus 
didesnius miestus. Sukilimui vadovauti buvo su- 
organizuotas revoliucinis komitetas, pasivadinęs 
Lietuvos provincijos valdymo skyrium.“ Taigi, 
ir šiame sukilime mūsų bajorijos mintys buvo 
tos pačios — unija su Lenkija. Priežastis: bend- 
ras priešas ir viltis gauti lenkų pagalbos. 


2. Autonominės Lietuvos laisvė 


Valstiečiai, palikti prie žemės darbų ir di- 
delių figūrų šešėliuose ilgai tūnoję, jau 1831m. 
sukilime įstengė pareikšti savo valią. Jie pir- 
miau sukilo nei bajorija ir norėjo baudžiavos pa- 
naikinimo. Ir tik pastebėję, kad jų pastangos ne- 
siderina su bajorų tikslais, pradėjo iš sukilimo 
bėgti. 1863 m. sukilimo metu į valstiečius buvo 
kreiptasi ir lietuvišku atsišaukimu, tačiau šie, 
nusivylę baudžiavos naikinimo delsimu, laikėsi 
atsargiai, bet vistik sukilime dalyvavo daug dau- 
giau, nei Lenkijos valstiečių. Šiame sukilime 
Lietuva, bajorų atstovaujama, paskutinį sykį 
bendradarbiavo su Lenkija“ Su šiuo sukilimu 
mūsų bajorija, kaip luomas, baigė savo valstybi- 
nį darbą. Jų pareigas perėmė valstiečiai ir išėjo 
į kovą ne tik prieš Rusiją, bet ir prieš Lenkiją. 

Devynioliktajame amžiuje, įvairių akstinų 
veikiami, kilo Lietuvos valstiečiai atstovauti tau- 
tai ir atkurti savo valstybei — tikrajai Lietuvai, 
Lituania propria. Jų neviliojo unijinė Lietuva, 
nes ši idėja priminė baudžiavą su visomis jos 
palydovėmis. Tad jie tenorėjo etnografinės Lie- 
tuvos. Dalis bajorų įsijungė į šį naują istori- 
jos vyksmą, bet dalis liko už tos veiklos ribų 
ir dar labiau suartėjo su Lenkija. 


Valstiečių ir susipratusių bajorų pastangų 
rezultatas — Vasario 16 aktas. Tačiau suklystų, 
jei kas darytų prielaidą, kad jie iš karto susi- 
darė nepriklausomos Lietuvos idėją. Jų pirmoji 
Lietuvos laisvės idėja buvo sutapatinta su auto- 
nomijos sąvoka. 

1905 m. revoliucija Rusijoje iškėlė jos val- 
džioje esančioms tautoms autonomijos reikala- 
vimą. Ši dvasia viešpatavo ir Didžiajame Vil- 
niaus Seime (1905.XII. 4-5), į kurį susirinko 
nelauktai didelis atstovų skaičius — apie 2000. 
Čia jie visais balsais nutarė “Reikalauti Lietu- 
vai autonomijos su seimu Vilniuje.“* Dėl auto- 
nomijos visi sutiko, tik skyrėsi dėl jos išgavimo 
metodų. Vieni reikalavo revoliucijos, o kiti — 
nekruvinos kovos.“ Minėtas seimas — tai pir- 
masis valstiečių pasirodymas politikos sceno- 
je.l0 

Vilniaus seimui šaukti organizatorių susi- 
rinkimas (1905.XI.4) nutarė surašyti grafui 
Wittei memorandumą! Dr. J. Basanavičius, 
Donatas Malinauskas, kun. Ambraziejus ir M. 
Dovaina-Silvestravičius pasirašė po memorandu- 
mu, kaip įvairių Lietuvos kraštų piliečių įgalio- 
ti, ir įteikė ministeriui pirmininkui Wittei.!lž 
Iš viso to memorandumo svarbiausioji vieta 
yra tai, kur sakoma, kad “lietuviai reikalauja sa- 
vo tėvynei plačios autonomijos.!š 

Pats 1905 m. revoliucinis sąjūdis, be to, me- 
morandumas ir seimo nutarimai, patekę į ru- 
sų ir lietuvių spaudą, kėlė tautoje laisvės vil- 
tis ir būrė į bendrą darbą. Jungtinėse Ameri- 
kos Valstybėse gyvenęs kun. J. Žilinskas gavęs 
kvietimą į Vilniaus seimą, pradėjo tartis su vei- 
kėjais dėl lietuvių seimo šiame krašte sukvieti- 
mo. Tų pasitarimų išdava — pirmasis Amerikos 
lietuvių politinis seimas, įvykęs 1906.11.22 Phi- 
ladelphijoje. Dalyvavo 169 delegatai. Seimo 
priimtoje rezoliucijoje reikalaujama, kad Lietu- 
vai būtų suteikta autonomija su seimu Vilniuje. 
Buvo sudarytas komitetas aukoms rinkti. Su- 
rinktos aukos buvo skiriamos revoliucijai remti 
Lietuvoje.!+ 

Kaip žinome, Lietuvai gauti autonomijos 
nepavyko, bet šis reikalavimas liko politinių 
grupių siekimu net keliolika metų.“ Lietuvių 
krikščionių demokratų susivienijimo programos 


P. PUZINAS 
ILS 1 RE MI ME 


projekte sakoma, kad “darbavimos tikslas yra 
Lietuvos autonomija etnografiškose ribose, t.y. 
apimanti visą Kauno guberniją ir lietuvišksi 
kalbančias Suvalkų, Kuršo, Garteno ir Vilniaus 
gubernijų su miestu Vilnium, kaipo visokeriopu 
to krašto centru''.!6 

Net spaudoje diskutavo autonomijos sam- 
pratą. 1908 m. Vilniaus kalendoriuje įdėtas Pau- 
liukonio straipsnis “Autonomija"'./7 A. Voldama- 
ro straipsnis “Mintys apie Lietuvos autonomi- 
ją" pasirodė “Draugijoje?'.!* 

Ir taip begalvojant apie autonomiją, atūžė 
1914 m. pasaulinis karas, kuris su savo bai- 
sybėmis nešė ir Lietuvos laisvės viltis. 

Vos paskelbus Rusijoj mobilizaciją, buvo 
sušaukta Duma karo sesijai. Frakcijos buvo su- 
sitarusios leisti kalbėti tik jų atstovams, bet vė- 
liau buvo pasiūlyta ir tautinių grupių atstovams 
Dumoje išsitarti. M. Yčas, Keinys ir kun. Lau- 


kaitis (Januškevičiaus nebuvo), susimetę į bi- 
blioteką, sutarė per pusvalandį kalbos tekstą ir 
pavedė kalbėti M. Yčui. Jis iš tribūnos pasaky- 
toje kalboje, tarp kitko, pageidavo, “kad šio ka- 
ro rezultate lietuvių tauta susilauktų jos dalių 
— Mažosios ir Didžiosios Lietuvos — susijungi- 
mo Rusijos Imperijos ribose.!? Visai supranta- 
ma, jis daugiau nieko ir negalėjo pasakyti, tik 
ką prasidėjus karui. 

Iki pirmo pasaulinio karo Jungtinių Ameri- 
kos Valstybių lietuviai jau pusėtinai buvo po- 
litiškai, tautiškai ir kultūriškai susipratusi vi- 
suomenė. Jie turėjo jau 115 parapijų, daugiau 
kaip tūkstantį susišelpimo draugijų, du susivie- 
nijimu su daugybe kuopų, daugybę švietimo ir 
kitokių klubų bei organizacijų? Pirmam pa- 
sauliniam karui suliepsnojus, JAV lietuviai p2- 
siryžo sušaukti specialų seimą aptarti susidariu- 
siai padėčiai ir Lietuvos svarbiesiems reikalams. 

Buvo sudarytas katalikų ir tautininkų bendras 


rengimo komitetas. Bet kilo ginčas dėl vietos. 
Ginčo rezultatas — du seimai: katalikų —Či- 
kagoje, o tautininkų ir socialistų — Brooklyne. 


Iš pastarojo pasidarė vėl du./! 

Katalikų seimas įvyko 1914.IX. 21-22 Čika- 
goje, Amerikos lietuvių politiškasis seimas. 
Į šį simą suvažiavo katalikai ir dalis tautininkų. 
Tarp nutarimų pažymėtini: 

1. “Reikalauti Lietuvai kuoplačiausios politiškosios aiu- 
tonomijos, remiantis plačiai suprastu etnografijos princi- 
pu — ne vien kalbos žvilgsniu, bet taip pat būdo, tra- 
dicijų ir papročių, imant ne tik Didžiąją Lietuvą, be: ir 
Mažąją Prūsų Lietuvą.''22 

Be to, “nutarė steigti Tautos Fondą sušelpi- 
mui lietuvių nukentėjusių nuo karo ir Lietuvos 
autonomijos išgavimui.“** Taip pat nutarė su- 
daryti Amerikos Lietuvių Tautos Tarybą (kurią 
sudarė 1915.2.10). Jos tikslas — išgauti Lietuvai 
politinę laisvę ir palaikyti artimiausius santy- 
kius su panašia tautos įstaiga Lietuvoje (vis- 
vien, ar ji būtų vieša, ar slapta).*! 

Po savaitės (1914.X.1-3) socialistai ir tau- 
tininkai suorganizavo Brooklyne antrą visuotinį 
Amerikos lietuvių seimą“ Dalyvavo 270 dele- 
gatų. Socialistai šio seimo svarbiausiuoju tikslu 
laikė šelpimą nuo karo nukentėjusių Lietuvoje, 
o politinių Lietuvos siekimų svarstymą daugu- 
mas socialistų atmetė, teisindamiesi, kad negali- 
ma svarstyti reikalavimų, nežinant, ko reikalaus 
pati Lietuva.“ Tad socialistai ir įkūrė Lietu- 
vos Šelpimo Fondą.?7 

Tautininkai, turėdami mažumą Brooklyno 
seime, neįstengė pravesti savo nusistatymo, tad 
nepatenkinti buvusiu seimu 63 atstovai susispie- 
tė Draugelio svetainėje į poseiminę konferenci- 
ją. Čia jie nutarė reikalauti Lietuvai autonomi- 
jos ir tam reikalui (politinei veiklai) įsteigė 
Autonomijos (nuo 1917 m. pavadintą Neprigul- 
mybės) Fondą, o šalpai — Lietuvos Gelbėjimo 
Fondą.?* 

Žvilgterkime, kas tuo pačiu metu buvo daro- 
ma Lietuvoje. Rusijai karo pradžia vyko sėk- 
mingai. Rusų kariuomenės vadas didysis kuni- 
gaikštis Nikolai Nikolajevičius išleido į lenkų 
tautą atsišaukimą apie suvienytą Lenkiją, pa- 
reikšdamas, kad dabar išsipildys jų senelių ir tė- 
vų svajonės.?? 

Vilniuje buvo įkurtas Lietuvių Politikos 
Centras, kuriame dalyvavo visų srovių žmonės, 
išskyrus socialdemokratus? Centras sujudo rū- 
pintis gauti irgi panašų atsišaukimą. Surašė dek- 
laraciją ir pasiuntė į Petrapilį. Joje tepasakyta 
ši svarbesnė mintis: “Mes tikime, kad mūsų už- 
rubežio broliai bus išlaisvinti iš po germanų 
jungo ir grąžinti mums ..."*! Nors ta deklara- 
cija buvo parašyta labai palankiai rusams (“is- 

torinė Rusijos misija — būti tautų išlaisvinto- 
ja")?? tačiau nebuvo išklausyta“* Tada Vil- 
niaus Lietuvių Politikos Centras 1914 m. spa- 
lio mėn. rusų ir lietuvių spaudoje pranešė, kad 
Lietuva yra istorinis, kultūrinis ir ekonominis 
vienetas, kad ji kovos prieš uniją su Lenkija ir 
kad kovos už M. Lietuvos ir Suvalkų guberni- 
jos prijungimą prie Lietuvos.** 

Tas pats centras nutarė susisiekti su Jung- 
tinėse Amerikos Valstybėse lietuvių organizaci- 
jomis. Ir 1914 m. spalių mėn. pradžioje sureda- 
guotas laiškas slaptai išgabentas į Švediją, 
multiplikuotas ir nusiųstas žymesniesiems veikė- 
jams. Laiške ragino: 

“ „visiems lietuviams susiburti, reikia visoms srovėms 
susijungti ir petys į petį eiti prie vieno tikslo — Lietu- 
vos laisvės, paliekant konkrečios laisvės formos apsi- 
sprendimą momentui, ligi išgausim realia teisę patys 
savo gyvenimą tvarkytis.''35 


Iš laiško turinio sužinome, kad centras dar 
neturėjo aiškaus nusistatymo dėl Lietuvos atei- 
ties, nes tarp kitko sakoma: 


“Centras nutarė: .. .sušaukti Londone lietuvių konfe- 
renciją, kuri nustatytų geidžiamąjį ir, to laiko apysto- 


vų atsižiūrint, skelbtinąjį Lietuvos tipą, — savaranku- 
mas, nepriklausomybė — neutralumas (su karo immu- 
nitetu) po protektoratu, federacija, plačiąją autonomi- 
ja, kultūros autonomija, — kurį ir iškelti oficialiai .?'36 


Tačiau ir per to laiško miglotumą ameri- 
kieciai lietuviai galėjo suprasti, kad laiško au- 
toriai (LPC) tikisi iš karo iškilsiančios laisvos 
Lietuvos?" Kaip iš augščiau primintų LAV lie- 
tuvių seimų (katalikų ir tautininkų) nutarimų 
pastebėjome, to krašto lietuviai buvo už auto- 
nomiją. Jiems jau aiškus politinis siekimas. J. 
Gabrys (kuris tuo metu buvo Amerikoje) pa- 
rašė knygelę apie autonomiją. A. Rimka (kuris 
taip pat buvo Amerikoje) daugiau kaip pusę sa- 
vo knygos (Lietuvių tautos klausimai Europos 
karės metu, New York, 1915 m.) skiria auto- 
nomijai svarstyti. Truputį vėliau (1917 m.) pa- 
sirodė dr. J. Šliupo knygelė “Lietuvos Laisvė", 
išleista Brooklyne, kurioje taip pat šnekama 
apie autonomiją. 

Kai 1915 m. rugpiūčio mėn. vokiečiai oku- 
pavo Lietuvą, ir bet kokiai veiklai sąlygos ten 
pablogėjo. Smarkiai sujudo užsienio lietuviai. 

Šveicarijoj lietuvių politinis veikimas prasi- 
dėjo kaip tik tais pačiais metais, kai Lietuvą 
okupavo vokiečiai, nors ten tebuvo tik keletas 
asmenų. Rugpjūčio mėn. šio krašto lietuviai su 
latviais sušaukė bendrą konferenciją Berne, kur 
reikalavo sau plačios kultūrinės ir politinės au- 
tonomijos.?š 

Vilniaus Lietuvių Politikos Centro laiške 
Amerikos lietuviams buvo keliama mintis su- 
šaukti konferenciją Londone. J. Gabrys įrodė 


JONAS šILEIKA 


RAšYTOJA ŽEMAITĖ 


Londono netinkamumą konferencijai, todėl kon- 
ferencija įvyko Stockholme 1915.X. 8-11. Joje 
dalyvavo J. Gabrys, neseniai grįžes iš JAV, ir 
St. Šilingas bei M. Yčas, atvykę iš Rusijos. Posė- 
džiavo trejetą dienų ir priėmė labai ilgą rezoliu- 
ciją“? kurioje nieko konkretaus nepasako dėl 
Lietuvos laisvės. 

1917.1. 19-21 įvyko Maskvoje slapta didelė 
lietuvių konferencija, kurioje dalyvavo ir lietu- 
viai Rusijos Dumos atstovai. Ten nutarta suda- 
ryti politinį lietuvių organą, kad Dumos atsto- 
vai viešai iš tribūnos reikalautų Lietuvai pla- 
čios autonomijos ir laisvės lietuviams bei orga- 
nizuoti lietuvius kovoti už laisvę.*? 

Tų pačių metų vasario mėn. 24 d. įvyko 
Petrapily slapta lietuvių konferencija, kurioje 
dalyvavo visų lietuvių partijų atstovai. Jie nu- 
tarė sudaryti Lietuvių Tautos Tarybą iš par- 
tijų atstovų ir lietuvių Dumos atstovų ir pri- 


emė rezoliuciją, kurioje pasisakyta už Lietuvos 


autonomiją federaciniais ryšiais su Rusija.*! 
Kai revoliucinė dvasia Rusijoje buvo jau aliar- 
minėje padėtyje, lietuvių partijų ir lietuviai Du- 
mos atstovai 1917.III.6 priėmė rezoliuciją, ku- 
rioje pripažįsta, kad nepriklausomos Lietuvos 
idėja visuomet buvo visų lietuvių vedamu prin- 
cipu, bet dėl esamų politinių sąlygų negali būti 
Rusijoj proklamuota, todėl sako: 


“Mes įsitikinę reikalingumu, kad mūsų Rusijos Dumos 
atstovai proklamuotų ten, kad lietuvių tauta, neatsižvel- 
giant į klasių skirtumus, reikalauja teisės spręsti patys 
savo politinį likimą.'' 42 


Po savaitės (1917.III.13) lietuvių partijų at- 
stovai ir Rusų Dumos lietuviai atstovai, susi- 
rinkę Petrapily, įkūrė Lietuvių Tautos Tarybą 
ir priėmė rezoliuciją, kurią pasiuntė laikinosios 
Rusijos vyriausybės galvai — kunigaikščiui Lvo- 
vui ir darbininkų bei kareivių atstovų tarybos 

prezidiumui. Toje rezoliucijoje pažymėjo, kad 
“Lietuva yra etnografinis, kultūrinis, ekonomi- 
nis ir politinis vienetas". Ir pabaigoje pridėjo, 
kad “Lietuvos vidaus valdymą ir santykius su 
kaimyninėmis tautomis nustatys tik Steigia- 
masis Lietuvos Seimas, demokratiškai išrinktas 
su laisvės garantija krašte“.'*. Su šia deklara- 
cija taip pat pranešė, kad Rusijoje esančių lie- 
tuvių yra sudarytas iš 12 asmenų Laikinas Lie- 
tuvos valdymo komitetas, ir prašė perduoti šio 
komiteto žinion Lietuvai priklausančias įstaigas, 
dabar esančias Rusijoje.** Iš darbininkų ir karei- 
vių atstovų tarybos prezidiumo gavo pritarimą, 
kad laisva lietuvių tauta pati spręstų savo poli- 
tinį likimą. O Lvovas sveikino lietuvių inicia- 
tyvą ir prašė pasiūlyti kandidatus numatytoms 
perimti įstaigoms (gubernatorius ir kt.). Lie- 
tuvių nuotaika labai pakilo.** 

Po trijų mėnesių (1917.VI. 7-11) įvyko pir- 
masis lietuvių karių, esančių Rusijos armijoje, 
atstovų suvažiavimas Petrapily. Dalyvavo 78 
delegatai, atstovaudami 16,000 lietuvių karių. 
Suvažiavimas įkūrė Lietuvių Karininkų (karių) 
Sąjungą, kuri kovotų už “laisvą" Lietuvos de- 
mokratinę respubliką“ ir išrinko 16 asmenų 
centro komitetą su pirmininkų J.M. Laurinai- 
čiu. Suvažiavimas priėmė rezoliuciją, kurioje 
buvo užakcentuota, kad “Lietuvoj turi būti de- 
mokratiška tvarka“ ir kad “tik Steigiamasis Lie- 
tuvos Susirinkimas gali spręsti Lietuvos valdy- 
mo formą lygiai ir santykius su kaimyninėmis 
tautomis bei valstybėmis". Suvažiavimas 

“praneša Lietuvių Tautai, kad lietuviai kariai, kaip 
tikri Lietuvos Tėvynės sūnūs, yra pasiryžę visuomet 
visur ir visokiom aplinkybėm esant, visa savo pajėga 
remti Lietuvių Tautos iš seno statomus laisvės reikala- 
vimus ir ginti Lietuvos Tėvynės Laisvę.''46 


Nors priimtoji rezoliucija gražiai skamba, 
bet sukliudymas pravesti nutarimą dėl batalijo- 
nų steigimo, atstovų atvykimas į politinį seimą 
su raudona vėliava, revoliucinis prezidiumo nu- 
vertimas, giedojimas marseljetės neparodė Lie- 
tuvos nepriklausomybės idėjos.7 


Nepriklausomos Lietuvos laisvė. 


1916 metų pradžioje Šveicarijos lietuviai, 
matydami palankią karo eigą, nusistatė reika- 
lauti Lietuvai visiškos nepriklausomybės. Tam 
reikalui apsvarstyti buvo sušaukta 1916.III. 1-5 
Berne lietuvių konferencija, kurioje dalyvavo 
7 asmenys (gyveną Šveicarijoje) ir “nutarė rei- 
kalauti taikos konferencijoje visiškos Lietuvos 
laisvės ir nepriklausomybės sugrąžinimo''“*“ 
Tad šio krašto lietuviai ir bus, turbūt, pirmieji 
iškėlę visiškos nepriklausomybės reikalavimą.*“ 
Šios konferencijos nutarimai, paskelbti užsienio 


54 


spaudoje, atkreipė Europos visuomenės dėmesį 
į lietuvių klausimą. Ypač šia konferencija susi- 
domėjo rusų atstovybė Berne. Ji labai norėjo 
sužinoti tos konferencijos dalyvius?" 


1916.IV. 25-30 įvyko kita lietuvių konferen- 
cija Šveicarijoje, kuri atsargumo sumetimais 
pavadinta Hagos konferencija. Joje buvo ap- 
svarstyti Lietuvos santykiai su Rusija, išskai- 
čiuotos Lietuvai padarytos skriaudos ir pažy- 
meta?! kad 

“dėl šių priežasčių Lietuva negali kęsti rusų jungo 
ir nesutiks už jokią kainą jam vėl pasiduoti. Bet ji 
mato reikalo pabrėžti, jog ji nieku būdu nenori pakeisti 
vieno jungo kitu. Lietuva reikalauja grąžinti jai visišką 
nepriklausomybę''52 


Šios konferencijos rezoliucijos labai suerzi- 
no rusus. 


Po mėnesio (1916.V. 30-VI. 4) įvyko pir- 
moji Lozanos konferencija, kurioje dalyvavo 10 
asmenų: vietiniai, St. Šalkauskis (kaip Rusijos 
Lietuvių Centro Komiteto įgaliotinis), M. Yčas 
(pravažiuodamas į Romą) ir dr. J.J. Bie.skis 
bei Karuža (JAV lietuvių atstovai). Joje aptar- 
ta labai daug klausimų.“ Šioje konferencijoje 
atsižvelgta į M. Yčo padėtį, kuris buvo Rusijos 
Dumos atstovas ir Lietuvių Centro Komiteto 
pirmininkas.?* 

Dar po mėnesio (1916.VI. 27-29) Lozanoje 
įvyko pavergtų tautų konferencija. Jos iniciato- 
rius ir rengėjas buvo J. Gabrys. Dalyvavo 28 
tautų atstovai. Iš Lietuvos dalyvavo: A. Smeto- 
na (Surgautas), St. Kairys ir J. Šaulys. Lietu- 
vai atstovavo ir JAV lietuviai: kun. V. Bartuš- 
ka ir J.J. Bielskis. Lietuviai šioje konferencijo- 
je pasisakė už pilną nepriklausomybę. Tą dek- 
laraciją perskaitė kun. V. Bartuška.?* 

Pirmojoj Lozanos konferencijoje nedalyva- 
vo Lietuvos atstovai, tad, jiems čia esant, įvyko 
vėl Lozanos (antroji Lozanos) konferencija 
po pavergtųjų tautų konferencijos (1916.VI.30- 
VII.4). Dalyviai — tie patys, kaip ir pirmoje 
Lozanos konferencijoje, tik, išvykus M. Yčui, 
atkeliavo kun. V. Bartuška. Buvo ir atstovai 
iš Lietuvos. Šioje konferencijoje priimti Loza- 
nos pirmos konferencijos nutarimai, bet dabar 
atsižvelgta į Lietuvos atstovus ir išleista šių 
nutarimų dalis, kur kalbama apie vokiečių 
žiaurumus““ Esminis nutarimas: “siekti politi- 
nės nepriklausomybės atgavimo"“ M. Yčo 
nuomone, šį nutarimą Lietuvos atstovai galėjo 
drąsiai daryti, nes tai nukreipta prieš Rusiją, o 
dr. J. Šaulio tvirtinimu Vokiečiai buvo nepa- 
tenkinti.** 

1916 m. JAV lietuvių tarpe pradėjo jau kil- 
ti nepriklausomybės idėja. Tais metais Tautos 
Fondo įstatuose pažymėta, kad rankamos aukos 


"Lietuvai išgauti politišką neprigulmybę.?“? Ir 
kitų metų pradžioje (1917.1.10-11) sušauktame 
Pittsburge 33 žymesnių katalikų suvažiavime 
priimta Lietuvos nepriklausomybės (“visiškos 
Lietuvos neprigulmybės") — deklaracija, kurioj 
buvo pasakyta: 

„mes įgaliotieji lietuvių tautos atstovai, reikalauja- 


me iš reprezentantų tų valstybių, kurios po karės tarsis 
apie taiką: 

1. Kad visa etnografiškoji Lietuva būtų suvienyta į 
vieną politišką kūną ir 


2. Kad suvienytai Lietuvai būtų suteikta visiška poli- 
tiška nepriklausomybė60 


Septynių didžiųjų organizacijų vardu kun. 
J. Žilius ir dr. J.J. Bielskis šią rezoliuciją įtei- 
kė JAV prezidentui ir Europos valstybių am- 
basadoriams. Tai pirmoji Amerikoj viešai ir pla- 
čiai paskleista nepriklausomybės idėja.“! 


Po kelių dienų (1917.1.15) New Yorke įvy- 
ko devynių didžiųjų tautinių organizacijų suva- 
žiavimas, kuriame dalyvavo 30 atstovų. Jie pri- 
ėmė Lietuvos nepriklausomybės rezoliuciją ir ją 
įteikė JAV valdžiai bei paskelbė stambiuose 
Amerikos laikraščiuose“? Po penkių mėnesių 
(1917.VI.27) tautinės srovės veikėjai sudarė 
Amerikos Lietuvių Tautinę Tarybą.“* 


1917.VI. 9-16 įvyko Rusijos Lietuvių Seimas 
Petrapily. Susirinko 336 atstovai, išrinkti Lie- 
tuvių Tautos Tarybos nustatytu būdu.“* Kai 
prasidėjo kalbos apie Lietuvos ateitį, tuoj išryš- 
kėjo dvi-skirtingos nuomonės. Visas dešinysis 
sparnas įrodinėjo reikalą paskelbti Lietuvos ne- 
priklausomybę. Socialistinis sparnas siūlė apsi- 
sprendimo teisės reikalavimą.“ Po ilgų ginčų 
buvo duota balsuoti Tautos Pažangos Partijos 
rezoliucija, kurioje reikalaujama nepriklauso- 
mos demokratinės Lietuvos respublikos. 140 sei- 
mo dalyvių pasisakė už šią rezoliuciją, o 128 — 
prieš ir 4 susilaikė. Balsavimo rezultatas —rei- 
kalauti Lietuvai nepriklausomos demokratinės 
respublikos. Po balsavimo visas kairysis spar- 
nas išėjo iš salės““ Dalies lietuvių atskilimas 
kai kurių dalyvių buvo labai labai giliai išgy- 
ventas (pvz. Vaižgantas). Iš kitos pusės, pri- 
imtoji rezoliucija kėlė didelį džiaugsmą. 

Po Petrapilio seimo už trijų mėnesių (1917. 
IX.21-29) įvyko Kijeve autonominių tautų kon- 
gresas, kurio tikslas buvo įtikinti buvusias Ru- 
sijos imperijos tautas, kad jos tenkintųsi auto- 
nomija — federacija, neatsiskirtų nuo Rusijos. 
Jame dalyvavo ir lietuvių organizacijų atsto- 
vai.“7 Laikinosios Rusijos vyriausybės atstovas 
tikino dalyvius, kad revoliucija Rusijos tautoms 
sudarė palankias sąlygas niekeno nevaržomoms 
tvarkytis. Ir daugumas čia dalyvavusiųjų tau- 
tų (latviai, estai, gudai ir kt.) tenkinosi šia 


propozicija. Tik devyni lietuvių atstovai (nemi- 
nint dešimtojo — Kronštadto maksimalistų at- 
stovo) primygtinai reikalavo Rusijos tautas pri- 
pažinti Lietuvos suvereninės valstybės teises.“ 
Iš pradžių daugelį dalyvių stebino šis didelis lie- 
tuvių noras nepriklausomybės, bet vėliau visi 
sutiko ir visais balsais priėmė rezoliuciją:“ 

"Atkreipti Laikinosios Valdžios domą į būtiną reikalą 
išleisti tam tikrą aktą, kuriame būtų pripažįstama Lie- 
tuviams teisė susidaryti suvereninė Lietuvos valstybė iš 
Rusijos i+ Prūsų Lietuvos žemių ir iš Suvalkų gub. lie- 
tuviškosios dalies, prisilaikant apsisprendimo principo"'.70 


Taigi: Lietuvai išimtis tarp Rusijos auto- 
nominių kraštų — nepriklausomybės teisė.“! 


Kai visos Rusijos suvažiavime Maskvoje sa- 
vo kalboje Kerenskis pagrasė Suomijai, kuri bu- 
vo pasiskelbusi nepriklausomybę ir visišką at- 
siskyrimą nuo Rusijos, patrankų pagalba susi- 
grąžinti, daugeliui paaiškėjo ir tuometinės Rusi- 
jos siekimai. Lietuviai paruošė griežtą atsaky- 
mą, deklaruodami visišką atsiskyrimą nuo Rusi- 
jos. Tą deklaraciją paskelbė Dumos atstovas M. 
Januškevičius, Kerenskio partijos vicelyderis.'? 


Iš vokiečių okupacinės valdžios Vilniaus lie- 
tuviams pavyko gauti leidimą sušaukti konfe- 
renciją. Prie greitesnio leidimo prisidėjo ir Švei- 
carijos lietuviai.“ Konferencija įvyko 1917.IX. 
18-22 Vilniuje. Įsiregistravo 214 dalyvių, kurių 
tarpe buvo trys net iš Šveicarijos (von Olden- 
burg, Pietaris ir Giedraitis, K. Olšauskis, Pu- 
rickis ir A. Steponaitis). 


Konferencijos dalyviai svyravo dėl kokių 
nors nutarimų priėmimo ir dėl tarybos rinkimo. 
Kai kurie atstovai siūlė pareikšti protestą prieš 
vokiečių okupaciją ir išsiskirstyti. Šveicarijos 
lietuviai daug prisidėjo prie nuotaikos išlygini- 
mo ir tarybos išrinkimo.“* Karščiausias  dis- 
kusijas sukėlusi, bet visais balsais priimta buvo 
ši rezoliucija: 

“Lietuvių konferencija, remdamos Lietuvos reikalais ir 
vadovaudamos visuotiniu Lietuvių siekimu, — nutarė: 

I. Liuosam Lietuvos plėtojimos reikalinga yra sudaryti 
iš jos nepriklausoma, demokratiškai sutvarkyta valsty- 
bė etnografinėmis ribomis su būtinai reikalingomis eko- 
nominiam gyvenimui korektyvomis"'.75 


Kadangi vokiečiai leido šią konferenciją tik 
su sąlyga, kad Lietuva prisijungs prie Vokieti- 
jos, tad antroje rezoliucijos dalyje yra labai 
atsargus kompromisas tam reikalavimui “...pri- 
pažįsta galimu sueiti būsimajai Lietuvos vals- 
tybei, nepakenkiant jos savitam plėtojimos, į 
tam tikrus dar nustatysimus santykius su Vo- 
kietija'.7* 

JAV lietuviai rėmė Lietuvos nepriklauso- 
mybės idėją ir jau dėjo konkrečias pastangas. 
A.L.R.K. Federacijos VII kongrese, įvykusia- 

ADOMAS GALDIKAS 


me 1917.IX. 25-27, pirmojoj sesijoj nutarta pa- 
sveikinti telegramomis šv. Tėvą ir prezidentą 
Wilsoną, atkreipiant vieno ir kito dėmesį į Lie- 
tuvos nepriklausomybės reikalą““ Šv. Tėvui 
pažymėjo visuotinį katalikiškos Lietuvos troš- 
kimą gauti po karo Lietuvai nepriklausomybę ir 
taip pat laukimą, kad šv. Tėvas užtartų tuo 
reikalu. Panašiai parašė ir prez. Wilsonui.“ 

Po Vilniaus konferencijos tuoj pat įvyko 
antroji lietuvių konferencija Stockholme, ku- 
rioj dalyvavo Didž. Lietuvos, Rusijos, JAV, 
Šveicarijos, Danijosir Švedijos atstovai“? Pri- 
ėmė rezoliuciją dėl Lietuvos laisvės lygiai to- 
kią, kaip ir Vilniuje.““ Po to priėmė rezoliuciją, 
kurioj pripažino išrinktąją Tarybą vyriausiuoju 
Lietuvių tautos organu kraštui ir valstybei at- 
statyti. Ši konferencija buvo skirta Tarybos pa- 
dėčiai sustiprinti“! Ir dar po dviejų savaičių 
(1917.XI. 2-10) įvykoantroji Berno konferen- 
cija, didžiąja dalimi ėjusi Lozanoje? Joje daly- 
vavo 11 atstovų: 5.Liet. Tarybos, 5 vyriausios 
Tarybos Šveicarijoje ir iš Lietuvos svečias— Mai- 
ronis. Buvo priimta daug nutarimų, paremian- 

PEIZAŽžAS 
(tempera) 


čių Lietuvos Tarybą. Ją pripažino “tikra Lietu- 
vos atstove, vyriausia lietuvių tautos vadove ir 
nepriklausomos Lietuvos valdžios  branduo- 
lių./**“* Tuo buvo iškeltas jos prestižas ir pa- 
reikštas didelis ja pasitikėjimas. Taip pat pa- 
rodyta vokiečiam, kuriuo keliu eis Lietuvos Ta- 
ryba. Vokiečių pareigūnai žinojo Šveicarijos lie- 
tuvius esant kietu riešutu. 

Petrapilio seimui skilus, vyriausias lietuvių 
politinis organas nebuvo išrinktas. Visuomenė 
nerimo. Per spaudą ir susirinkimuose reikalavo 
sudaryti bendrą lietuvių centrą. Lietuvių karių 
Sąjungos Centro Komitetui tarpininkaujant, rei- 
kalas pajudėjo teigiama kryptimi. Susirinkę 
(1917.XI.29.XII.2) įvairių partijų atstovai ir 
lietuvių karių Sąjungos trys atstovai sudarė 
Augšciausiąją visos Rusijos Lietuvių Tautos Ta- 
rybą, be socialdemokratų“' Tik ką sudarytoji 
Taryba priėmė rezoliuciją, kurioje reikalavo iš 
visų tautų teisės lietuviams įkurti suvereninę 
lietuvių valstybę „ Nepriklausomą Lietuvą.“ 

Pagaliau 1918.II.16 Lietuvos Taryba paskel- 
bė Lietuvos nepriklausomybę. “Lietuvos Aidą", 


kuris spausdino nepriklausomybės aktą, vokie- 
čiai konfiskavo dar neatspausdintą. Už tai Švei- 
carijoje užsienio atstovybėms aktas buvo išda- 
lytas jau vasario 12 d.“ Arba kitas faktas. JAV 
katalikai ir tautininkai, visai nežinodami apie 
Lietuvoje paskelbtą aktą,“ 1918.III 13-14 sų- 
šaukė New Yorke Amerikos Lietuvių visuotinį 
seimą. Dalyvavo daugiau kaip 1200 delegatų, 
atstovaudami daugiau 1000 organizacijų ir ko- 
lonijų. Lietuvos laisvės reikalu priėmė šitokį 
nutarimą: 

"Amerikos Lietuvių Visuotinas Seimas, apsvarstęs Lie- 
tuvos politinį padėjimą, nutarė: 

Kreiptis į Amerikos Suvienytų Valstybių prezidentą ir 
į visas talkininkaujančias bei neutralias valstybes ir rei- 
kalauti pripažinti: 

I. Kad Lietuvos plėtojimuisi reikalinga sudaryti ne- 
priklausomą demokratiškai sutvarkytą valstybę etnogra- 


finėmis ribomis su būtinai reikalingomis ekonominiam 
gyvenimui korektyvomis. 


II. Kad Lietuvos Neprigulmybę užtikrintų taikos kon- 
gresas, kuriame turi dalyvauti ir Lietuvos atstovai. 


III. Visus šiuos nutarimus tinkamai perduoti mažųjų ir 
pavergtųjų tautų užtarėjui augštai gerbiamajam mūsų 
Prezidentui Woodrow Wilsonui ir visoms talkininkau- 
jančioms bei neutralioms pasaulio šalims.''88 


Šią rezoliuciją priėmus, delegatų minia su- 
stojo ir galingai sugiedojo du sykiu Lietuvos 
himną. Giedojimo metu lietuvis kareivis V. 
Vaškevičius ir lietuvis jūrininkas V. Zapkus plė- 
vėsavo didelėmis Amerikos ir Lietuvos vėliavo- 
mis. Visų širdys prisipildė dideliu džiaugsmu. 
Ilgai šaukė: “Valio Neprigulminga, Laisva Lie- 
tuva!''2? 

Lietuvos nepriklausomybei (“neprigulmy- 
bei“) išgauti šis seimas nutarė, kad katalikų ir 
tautininkų tarybos veiktų per abiejų išrinktą 
Vykdomąjį  (“Pildomąjį") Komitetą“? Nuo 
čia ir prasideda bendra Amerikos lietuvių poli- 
tinė ir patvariausioji veikla Lietuvos labui. 


Malonu konstatuoti faktą, kad į viso pa- 
saulio lietuvių pastangų sūkurį atkurti nepri- 
klausomą Lietuvą pirmam pasauliniam karui pa- 
sibaigus įsijungė ir Mažosios Lietuvos lietuviai. 
Jų sudarytoji Tautinė Taryba 1918.XI.30 viešu 
aktu deklaravo savo tvirtą valią, kad M. Lie- 
tuva būtų prijungta prie nepriklausomos Lietu- 
vos. Ir savo reikalavimus įteikė alijantams.*! 


Vasario 16 aktas, gausiai aplaistytas sava- 
norių krauju, 1920.V.15 Steigiamojo Seimo pir- 
muoju savo nutarimu buvo patvirtintas: 

“Lietuvos Steigiamasis Seimas, reikšdamas 
Lietuvos žmonių valią, proklamuoja esant at- 
statyta Nepriklausomą Lietuvos Valstybę, kai- 
po demokratinę respubliką, etnograjinėm sie- 
nom ir laisvą nuo visų valstybinių ryšių, kurie 
yra buvę su kitom valstybėm.'*?? 


Su įvykusiu faktu reikėjo skaitytis ir ki- 
tomis valstybėms. 1921.IX.22 Lietuvą priėmė į 
Tautų Sąjungą. 1922 m. pripažino de jure JAV, 
Didž. Britanija, Prancūzija, Italija ir Japonija. 
Ir taip Nepriklausoma Lietuva pasidarė pilna- 
teisiu valstybių šeimos nariu.?* 


Užbaigos santrauka 


Iš augščiau išdėstytų faktų matome, kad 
po 1795 m. padalijimo Lietuvos laisvės idėja 
visą laiką buvo gyva, tik ji išgyveno tris eta- 
pus. Pirmasis unijinės, istorinės Lietuvos. 
Antrasis autonominės, etnografinėse ribose, fe- 
deracijoj su Rusijos valdžioj esančiomis tauto- 
mis. Trečiasis — nepriklausomos Lietuvos, et- 
nografinėse sienose. 


Pirmieji nepriklausomybės šūkį iškėlė Švei- 
carijos lietuviai. Juos pasekė JAV, Rusijos ir 
Lietuvos lietuviai. 

Šioje apžvalgoje imti faktai, kurie išreiš- 
kia daugumos nusistatymą. Visai nekreipta dė- 
mesio į mažąją pusę, ar tai siekusią unijos 
su Lenkija, ar tai federacijos su Rusija, ar pan. 

Telesforas Valius 


Giožlig o*tia 


KAZYS 
BRADŪNAS 


LIETUVA 


Eina ji pjauti rugių, 
Pasiskolinti druskos, 
Parsinešti ugnies. 


Eina dainuodama, 
Saulės palydima — 
Grįžta raudodama. 


Rugiai nubirę, 
Druska ištirpus, 
Žarijos užgesintos ... 


Bet žemė nemiršta badu — 
Tik aš jos skraitėn dedu 
Pašautos gulbės giesmę. 


PAGONIŲ UGNIS 


Ją radom gruzdant prie Veliuonos — 
Ugnis kaip žmogus alkana — 

Jai davėme ruginės duonos, 

Jai duonos buvo negana. 


Tada užkūrėm ją Pilėnuos 

Ir puolėm patys į liepsnas ... 
Dar ir dabar tos pilkos plėnys 
Apkrinta motinų kasas, 


Kada sūnus, pajutęs ugnį, 
Atūžiančią jauna dvasia, 

Į žygių metasi bedugnę 

Ir dingsta laisvės Kepsnose. 


59 


MTS LIKVIDAVIMO TIKROJI PRASMĖ 


V. „VAL TI E KOONĖASS 


MTS — Mašinų ir Traktorių Stotys — Sov. 
Sąjungoje ir jos pavergtuose kraštuose žemės 
ūkio valstybinės įmonės 1958 buvo “suprivatin- 
tos". Tas “suprivatinimas" buvo plačiai ir įvai- 
riai aiškinamas. Kuri tad jo tikroji prasmė? 

Jau 1930 pradžioj Sov. Sąjungos kompar- 
tijos centro komitetas buvo nutaręs MTS “su- 
privatinti", tariant, jas perleisti kolchozams, 
juos įpareigojant už perleistas mašinas atsily- 
ginti valstybei per trejus metus. Tačiau tas 
nutarimas jau tų pačių metų gale buvo at- 
šauktas. MTS “suprivatinimui?' pasipriešino 
Stalinas. Jis vėliau tuo klausimu rašė, kad MTS 
perleidimas kolchozams “didintų atstumą tarp 
kolchozinės nuosavybės ir valstybinės nuosavy- 
bės, ir neartintų mus į komunizmą, bet atvirkš- 
čiai, mus nuo komunizmo tolintų“. (Žiūr. Sta- 
lino “Sov. Sąjungos Socializmo Ekonominės 
Problemos", Maskva, 1952, 101p.). Nepaisant 
Stalino aiškaus nusistatymo prieš MTS “supri- 
vatinimą“, pati “suprivatinimo"" mintis kompar- 
tijos viršūnėje visą laiką buvo gyva. Po Stali- 
no jo įpėdinių rungtynės dėl valdžios MTS “su- 
privatinimą“ ypačiai pagyvino. Tvirčiau val- 
džios balne pasijutęs, Chruščiovas 1958.2.26. 
kompartijos centro komitete pravedė rezoliuci- 
ją, reikalaujančią MTS perleisti kolchozams. Tą 
rezoliuciją vykdydamas, Sov. Sąjungos augš- 
čiausias sovietas 1959.3.31. priėmė atitinkamą 
potvarkį. 


Ši Chruščiovo manipuliacija su MTS sulau- 
kė plataus atgarsio laisvajame pasaulyje. Ne tik 
patys vakariečiai, bet ir kai kurie sovietų pa- 
vergtų kraštų egzilai MTS likvidavime buvo į- 
žiūrėję Chruščiovo žemės ūkio politikoje tam 
tikrą esminį posūkį. Būtent, žemės ūkio valsty- 
binio sektoriaus tam tikrą susiaurinimą, o va- 


dinamojo kooperatinio sektoriaus — kolchozai 
pagal sovietinį supratimą yra žemės ūkio ga- 
mybiniai kooperatyvai — tam tikrą sustiprini- 


mą. Panašiai MTS “suprivatinimą" savo metu 
buvo supratęs ir Stalinas ir dėl to jam griež- 
tai pasipriešinęs. 

Faktiškai betgi Chruščiovas, likviduoda- 
mas MTS ir jų mašinas perleisdamas kolcho- 
zams, anaiptol neturėjo tikslo vadinamąjį ko- 
operatinį žemės ūkio sektorių — kolchozus — 
stiprinti, o valstybinį žemės ūkio sektorių siau- 

rinti. Tos Chruščiovo transakcijos tikslas buvo 
pagreitinti žemės ūkio kolchozinės sistemos per- 
ėjimą į valstybinę sistemą, kuri nuo pat sovie- 
tų įsigalėjimo buvo įvesta pramonėje. Ir Chruš- 
čiovo ir Stalino žemės ūkio politikos tikslai tie 
patys — kuo veikiau panaikinti vadinamąją ko- 
operatinę žemė ūkio nuosavybę kolchozų pavi- 
dalu ir žemės ūkio privatinės nuosavybės liku- 
čius sodybinių sklypelių pavidalu. Pastarąją 
— kaip buržuazinio kapitalizmo atgyveną, pir- 


mąją — kaip pereinamąją žemės valdymo 
formą. 

Vadinamąją kooperatinę žemės valdymo 
formą — kolchozus — savo metu Stalinas pa- 


sirinko kaip laikinį vidurio kelią tarp privaii- 
nės nuosavybės ir valstybinės nuosavybės. Pa- 
sirinko todėl, kad iš karto nuo privatinės že- 
mės ūkio sistemos perėjimas į grynai valstybi- 
nę sistemą, jam atrodė, būtų galėjęs sukelti to- 
kią ūkininkų rezistenciją, kurios pasekmių ne- 
pajėgtų atlaikyti pati sovietinė valstybė. (Žiūr. 
“Political Science Guarterly", 1955 No. 2 S. 
Kučerovo straipsnį “The Communist Party vs. 
the Peasantry in the S.U.''). 


Tačiau, nors Chruščiovo žemės ūkio poli- 
tikos tikslai nė kiek nesiskiria nuo Stalino po- 
litikos tikslų, Chruščiovo kelias į tuos pačius 
tikslus yra skirtingas nuo Stalino kelio. Chruš- 
čiovo kelią Lietuvos kompartijos oficiozas taip 
apibūdina: 

“TSKP XXI suvažiavimas nušvietė klausi- 
mą dėl kolūkinės ir bendraliaudinės (t.y. vals- 
tybinės) socialistinės nuosavybės formų vysto- 
mosi bei suartėjimo kelių ... Suvažiavimas nu- 
rodė, kad kolūkinė-kooperatinė (iš vienos pu- 
sės) ir valstybinė (iš antros pusės) nuosavy- 
bės formos ateityje visiškai susilies (pabraukta 
mano. Vt.) į vieningą komunistinę nuosavybę, 
bet ne siaurinant kolūkinę—kooperatinė nuo- 
savybę, o keliant jos suvisuomeninimo lygį iki 
bendraliaudinės (ty. valstybinės) nuosavybės 
lygio (pabraukta mano Vit.). (“Komunistas"", 
Vilnius, 1960 lapkritys, 32 p). 


Kaipgi tas kolchozų nuosavybės pavertimas 
valstybine nuosavybe praktiškai turi eiti? Nagi 
didinant kolchozo vadinamąjį nedalomąjį fon- 
dą. O kas yra tas kolchozo nedalomasis fondas? 


Kai ūkininkai buvo suvaryti į kolchozus, 
tai jų atsigabento į kolchozą kilnojamojo turto: 
gyvojo ir negyvojo inventoriaus dalis, tarp 25C 
ir 5090 atsigabento turto vertės, buvo paskirta 
į kolchozo nedalomąjį fondą. Kasmetinių kolcho- 
Zo piniginių pajamų nuo 1546 iki 2094 taip pat 
privaloma skirti kolchozo nedalomajam fondui. 
Jam taip pat priklauso kolchozo įmonės, pasta- 
tai, mašinos (tad ir kolchozo iš MTS pirktosios 
mašinos), sodai, gyvuliai, paukščiai, bitės, susi- 
siekimo priemonės, įstaigų ir įmonių invento- 
rius, statybinės medžiagos ir nebaigtos staty- 
bos. (Žr. “Komunistias". Vilnius, 1960 gruodis, 
36 p). Žodžiu, kolchozo nedalomajame fonde at- 
siduria visas pagrindinis kolchozo turtas, ne- 
skaitant pačios žemės, kuri, kaip nacionalizuo- 
ta, kolchozui nepriklauso, tik jo naudojama. 


Kolchozo nedalomojo fondo pagrindinė žy- 
mė yra ta, kad jo “lėšos negali būti dalomos 
tarp artelės narių (t.y. kolchozninkų) pagal dar- 
badienius, o taip pat negali būti išduodamos 
kolūkiečiams išstojant iš kolūkio“. (Ibid.). Nei 
pereidamas iš kolchozo į pramonę dirbti, nei 
praradęs darbingumą ar sirgdamas kolchoznin- 
kas, nei mirusio kolchozninko įpėdiniai į kol- 
chozo nedalomąjį fondą jokio balso neturi. Nors 
pati kompartija kolchozą vadina kooperatyvų, 
nors kolchozninkai yra to vadinamojo koopera- 
tyvo nariai, nors kolchozo statutas sako, kad vy- 
riausias kolchozo reikalų sprendėjas yra kol- 
chozninkų visuotinis susirinkimas, nepaisant vi- 
sa to, pagrindinis kolchozo turtas priklauso ne 
kolchozninkams, ne to vadinamojo kooperatyvo 
nariams, o tam tikrai fikcijai — kolchozui. At- 
skiras kolchozninkas gali badmiriauti, skurliais 
rengtis, tai kolchozo fikcijai dėl to bus nei šil- 
ta, nei šalta, nors kolchozo nedalomajame fon- 
de kolchozninkų prakaitu bus sukrauti milijo- 
nai. Pvz. okup. Lietuvos kolchozų nedalomieji 
fondai 1953 m. gale turėjo, sovietų duomeni- 
mis, 508 milijonus rublių vertės turto, o 1959 m. 
gale — 2,4 milijardus rublių vertės turto. Tad 
tų fondų augimo tempas labai didelis. Vien iš 
MTS kolchozų pirktos mašinos tuos fondus pa- 
didinę 251 milijonų rublių. O kokiam neišpa- 
sakytam skurde turi gyventi daugumas okup. 
Lietuvos kolchozninkų! Maža to. Chruščiovas už 
MTS vartotas, neretu atveju ir sudėvėtas, ma- 
šinas iš Lietuvos kolchozninkų gavo 251 mili- 
joną rublių, bet tos mašinos, kaip nedalomojo 
fondo prieauglis, vistiek yra ne kolchozninkų, o 
“bendraliaudinė" t.y. galutinėj išvadoj Chruščio- 
vo nuosavybė. Laisvajame pasaulyje toks “dia- 
lektinis biznis''? neįsivaizduojamas. 


Kolchozo nedalomojo fondo priklausomybės 
fikcija Kremliaus gudriai sugalvota tam, kad, 


atėjus laikui, tos fikcijos vietą galėtų užimti 
kompartija, kaip sovietinės valstybės suverenu- 
mo vykdytoja. 


Sykiu su MTS likvidavimu ir jų mašinų 
pardavimu kolchozams Chruščiovas 1958 m. pa- 
leido į darbą kompartijos propagandinę mašiną 
kolchozų nedalomiesiems fondams nacionalizuo- 
tis. Esą, nedalomasis fondas nesanti kolchozo 
nuosavybė, o esanti “bendraliaudinė", tariant, 
valstybės, tiksliau, kompartijos nuosavybė, nes 
tas fondas esąs susidaręs ne tiek iš pačių kol- 
chozninkų darbo rezultatų, kiek kompartijos 
"išmintingo vadovavimo" ir valstybės para- 
mos dėka. 1958.3.28. Maskvos “Pravdoje" skai- 
tome šiokius tos Chruščiovo užsuktos akcijos 
rezultatus: 


(1) Gudijos kolchozo “Rassvet" kolchoz- 
ninkai “vienbalsiai nutarė savo kolchozo neda- 
lomąjį fondą laikyti visos liaudies (t.y. valsty- 
bine) nuosavybe, o nedalomojo fondo įnašus 
(nuo metinių piniginių pajamų) padidinti nuo 
1540 iki 25-30707'. 

(2) “Krasnodaro krašto “Kalinino" kolcho- 
zo pirmininkas Babenko visuotiniame kolchoz- 
ninkų susirinkime pareiškė: “Mūsų socialistinė 
valstybė nesigailėjo pastangų ir priemonių, kad 
užtikrintų kolchozų augimą ir ūkinį stiprėjimą. 
Mes visi suprantame, kad mūsų kolchozo turto 
augimas yra rezultatas valstybinės didžiulės 
materialinės paramos kolchozui“. Po to “Kali- 
nino" kolchozo visuotinis susirininkas vienbal- 
siai nutarė nedalomąjį fondą laikyti visos liau- 
dies (t.y. valstybine) nuosavybe.“ 


(3) “Maskvos apygardos Lochovickio rajo- 
no “Stalino" kolchozo pirmininkas Generalovas 
kolchozo visuotiniame susirinkime paaiškino: 
“Mūsų kolchozo nedalomajame fonde yra 15 mi- 
lijonų rublių vertės turto. Ne tik kolchozo na- 
riai, bet taip pat pramonės įmonių darbininkai, 
dirbusieji mums mašinas, ir mokslininkai, pra- 
turtinę žemės ūkio mokslą naujais laimėjimais, 
dalyvavo, šį fondą sudarant. Mūsų kolchozo tur- 
tas buvo sukurtas aktyviai padedant valstybei. 
Štai kodėl atėjo laikas nedalomąjį fondą lai- 
kyti visos liaudies nuosavybe." 


Chruščiovas su visai sovietinei politikai 
būdingos perversijos meisteriškumu pravedė, 
kad nedalomųjų fondų nacionalizavimo inicia- 
tyva atrodytų ne jo, bet pačių kolchozninkų. Ir 
neįžvalgus užsienietis skaito sovietinės spaudos 
pranešimus apie kolchozninkų "savanorišką" ne- 
dalomųjų fondų “subendraliaudinimą" ir tik 
stebisi, kas jų per didžiadvasiškumas, palyginus 
su kapitalistų prisirišimu prie savo turtų. Tik 
pagalvokim: nors faktiškai tie fondai yra kol- 

JONYNAS 


chozninkų darbo ir prakaito vaisius, nors ior- 
maliai pagal kolchozo statutą tie fondai yra kol- 
chozo nuosavybė, vis dėlto kolchozninkai “nuta- 
ria", kad tie fondai priklauso ne jiems, bet val- 
džiai, galutinėj išvadoj — kompartijai. Ir šios 
ypatingos išvados dėl kolchozo nedalomojo fon- 
do priklausomybės tie nelaimingi kolchozo bau- 
džiauninkai “prieina", gerai suprasdami, kaip 
juos sovietinė valdžia apiplėšia, pusvelčiui “'su- 
pirkinėdama“ kolchozų produktus ir brangiai 
juos realizuodama. 

Akivaizdoj šios Chruščiovo simultaninės ak- 
cijos kolchozų nedalcmųjų fondų atžvilgiu, juos 
didinant MTS mašinomis ir sykiu juos “naciona- 
lizuojant", S. Kučerovas taikliai pastebi, kad 
Stalinas savo mauzoliejuje gali ramiai gulėti, 
nes MTS “suprivatinimas"' tikrai kolchozinės 
nuosavybės nesustiprino ir valstybinės nuosavy- 
bės nesusilpnino, tad, anot Stalino, komunizmo 
neatitolino. 

Kas taikoma (Gudijos, Maskvos kolcho- 
zams, tas taikoma ir okup. Lietuvos kolchozams. 
Lietuvos kompartijos oficiozas be jokio rezer- 

EUROPA 
(medžio raižinysj 


vo jungiasi į Chruščiovo užsuktą 
fondų nacionalizavimosi dialektiką: 

“Pagrindinių fondų formavimo ir didinimo 
šaltiniai parodo, kad, stiprinant ir didinant ne- 
dalomuosius fondus, dalyvauja ne vien kolūkie- 
čiai, o visa mūsų liaudis, tarybinė valstybė. 
Šia prasme kolūkių nedalomieji fondai nebėra 
vien kolūkiečių darbo rezultatas ir savo pobū- 
džiu priartėja prie visaliaudinės (t.y. valstybi- 
nės) socialistinės nuosavybės. Tolesnis nedalo- 
mųjų fondų stiprinimas ir didinimas yra vie- 
nas iš kelių (būdų) kolūkinei-kooperatinei nuo- 
savybei pakilti ir priartėti prie visaliaudinės so- 
cialistinės nuosavybės formos.“ (“ Komunistas", 
Vilnius, 1960 gruodis, 38 p.). Taigi ir su okup. 
Lietuvos kolchozų pagrindiniu turtų galutinėj 
išvadoj išeina taip, kaip anoj dainelėj: —“Kol- 
chozai mūsų, o jų turtas — rusų". 

Čia kyla logiškas klausimas: kodėl lig šiol 
kolchozai nesusovchozinami, sovietine termino- 
logija tariant, “nesuvisaliaudinami"?. = Kodėl 
Chruščiovas, užuot ėjęs tiesiai į sovietinės že- 
mės ūkio politikos tikslą, yra pasirinkęs aplin- 


nedalomųjų 


kinį kelią; užuot kolchozus pats “suvisaliaudi- 
nęs", pasirinko pačių kolchozų nacionalizavi- 
mosi kelią per savo nedalomuosius fondus. Šią 
Chruščiovo taktiką bus lėmę keli motyvai 


(1) Pirmizusia, kompartija ir nuo jos pri- 
klausoma sovietinė vyriausybė kolchozninkų ne- 
laiko darbininkais. Kolchozninkai yra laikomi 
valstiečiais. Kolchozninkų-valstiečių skyrimas 
nuo darbininkų sovietinei valstybei sutaupo mil- 
jonus rublių, nes kolchozninkams-valstieciams 
netaikomas darbininkų socialinis aprūpinimas. 
Pvz. kolchozninkas-valstietis neturi teisės į vals- 
tybinę senatvės ar invalidumo pensiją, kokią 
turi sovchozo darbininkas. 

(2) Dar daugiau milijonų rublių sovietinei 
valstybei sutaupo kolchozninkai-valstiečiai tuo 
būdu, kad jiems nėra atlyginimo minimumo ri- 
bos. Kokia kolchozo metinė apyvarta, toks ir 
kolchozninkų uždarbis. Okup. Lietuvos daugu- 
mo kolchozų metinė apyvarta yra, palyginti, 1a- 
bai maža, todėl ir jų kolchozninkų-valstiečių 
metinės pajamos labai skurdžios. Tuo tarpu sov- 
chozo darbininko atlyginimas yra pastovus ir 
nepriklausąs nuo sovchozo derliaus ar neder- 
liaus. 

Kaip žinome, sovietų propaganda skelbia ir 
Afrikos, Azijos, P. Amerikos neišsivysčiusių 
kraštų žmones įtikinėja, kad “socializmo būvy- 
je, vykdant komunizmo statybą“, kiekvienas at- 
lyginamas pagal savo darbą. O kai bus įvyk- 
dytas komunizmas, kiekvienas bus atlyginamas 
pagal savo reikalus. Žinoma, sovietų propagan- 
da nutyli, kad kiekvieno darbo vertę “socializ- 
mo būvyje'“ nustato ir kiekvieno dirbančiojo 
reikalus “komunizmo būvyje“ nustatys tik kom- 
partija. Kadangi “komunizmo būvis“ dar ateity, 
tai pažiūrėkime tik, kaip pagal savo darbą at- 
lyginamas kolchozninkas “socializmo būvyje“. 


Atlyginimas kiekvienam pagal jo darbą 
pirmiausia turėtų reikšti tai, kad už tą patį dar- 
bą būtų tss pats atlyginimas, nepaisant to, ar ji 
dirbių Jenas, ar Birutė, ar Petras; nepaisant, ar 
jis dirbamas Vilniuje ar Kaune, ar Marijampo- 
lėje. Kaip tad yra su šiuo atlyginimo principu 
kolchozninkų atlyginimo praktikoje? Ar už tą 
patį d-=badieni derlingos žemės kolchoze kol- 
chozninkrs ir nederlingos žemės kolchozo kol- 
chozninlias gauna vienodą atlyginimą? Anaip- 
tol ne! Derlingos žemės kolchozo kolchozninkas 
kelerio>ai gerizu atlyginamas. Sovietinė vals- 
tybė šią socialistinio atlyginimo principo diskri- 
minaciją nė nebando pašalinti. Užtat kompar- 
tija iš tos nelygybės turi naudos. Riebieji kol- 
chozai verčiami savo metinės apyvartos didesnę 
dal: skirii nedalomiesiems fondams, kad ma- 
žiau gavtų patys IKolehozninkai. Pvz. Marijam- 


polės rajono “Dovinės? kolchozas 1959 m. net 
40,4 savo metinių piniginių pajamų paskyrė ne- 
dalomajam fendui, kuris jau yra “visaliaudinio 
pobūdžio". Praktiškai tatai reiškia, kad kolchoz- 
ninkų darbo vaisiai, — ir juo daugiau, juo tie 
vaisizi geresni, — naudojami ne pačių kolchoz- 
ninkų padėčiai gerinti, bet tariamiems valsty- 
bės, o fsktiškiems kompartijos, reikalams ten- 
kinti. Kolchozų sistema per nedalomuosius fon- 
dus ir žemės valstybines ksin3s kolehozų pro- 
duktams įgalina kompartiją išsiurbti didžiąją 
d:li kolchozninkų uždarbio, ne tik riebiųjų kol- 


darbio. Kai okup. Lietuvoje augštieji komparti- 
jos ir administracijcs pareigūnai gyvena kaip 
inkstai taukuose, vis2da turime atsiminti, kad 
tai pirmiausia lietuvio kolchozninko-valstiečio 
duoklė sovietinei aristokratijai. Kaip D. Poškos 
mužikas savo meto ponams, taip okup. Lie- 
tuvos kolchozninkas-valstietis kompartijai “nu- 
pelno žemčiūgus, auksus, sidabrus“, nors pats 
nuo nepriklausomybės laikų gyvena netaisomo- 
se, karo apgriautose trobelėse, dažnai draugėje 
su savo visu gyvuoju inventorium, ir nors kol- 


chozninko-valstiecio, kaip kad ir ano Poškos 
mužiko: 
Valgyms: lapai daržiniai, bėralinė duona, 


O kaušas vandens vėsin trokštėjimą kūno. 

Šioks kolchozinės sistemos patogumas eks- 
proprijuoti žemės ūkyje dirbanciuosius sovieti- 
nės valstybės labui ir sulaiko Kremlių nuo for- 
malaus kolchozų suvalstybinimo, nors faktiškai 
ir kolchozo žemė ir pagrindinis turtas jau yra 
“visaliaudinio pobūdžio". 

(3) Chruščiovo plsnuose veikiausiai slypi 
projektas liesuosius kolchozus su laiku visai lik- 
viduoii kaip žemės ūkio įmones, jei Kazachsta- 
no plėšinių sovchozai pasirodys su patenkinama 
žemės ūkio produktų apyvarta. Ligšiol vadina- 
mųjų plėšininių žemių galimybės betgi Krem- 
liui dar nėra visai paaiškėjusios. 

(4) Negali Chruščiovas, ypač po to, kai pa- 
skelbė lenktynes su JV dėl žemės ūkio gamy- 
bos pro capita, išleisti iš akių kolchozninkų pri- 
vataus ūkininkavimo vaisingumo, palyginus su 
vadinamojo socialistinio ūkininkavimo vaisin- 
gumu. Pvz. okup. Lietuvos kolchozninkai 1959 
pagamino 6594 viso pieno ir 60.870 visos mėsos, 
nors jų privataus naudojimo sklypai tesudarė 
tik 540 visos naudojamos žemės, o vadinamojo 
socialistinio sektoriaus — 9570. Vadinas, kol- 
chozninkų privataus ūkininkavimo vaisingumas 
yra apie 35 kartus didesnis už vadinamojo so- 
cialistinio ūkininkavimo vaisingumą. (Žr. J. Au- 
dėno raportą “Agriculture in Soviet Occupied 
European Countries“ Pavergtųjų Seimui 1960. 
12402) 

(5) Pagaliau Chruščiovas turi skaitytis, 
kaip kad savo metu turėjo skaitytis Stalinas, ir 
su kolchozninkų nusistatymais. Nepaisant, kad 
buvusių privačių ūkių sienas kolchozai panaiki- 
no, kiekvienas kolchozninkas savo buvusio ūkio 
sienas dvasioje tebesinešioja. Kolchozninkai 
daugiausia tebegyvena savo buvusių ūkių sody- 
bose. Sodybinis sklypelis kolchozninkui yra jo 
buvusio ūkio miniatiūra. Todėl kolchozninko- 
valstiečio pavertimas tik žemės ūkio įmonės sov- 
choziniu darbininku, nors gal ir su geresniu už- 
darbio vidurkiu ir su geresne socialinio aprū- 
pinimo padėtimi, psichologiškai jam būtų toly- 


gus degradavimui į grynus proletarus, į galuti- 
nį jo ūkininkiškojo savarankiškumo sunaikini- 
mą, kuriam visomis priemonėmis priešintųsi. 

Tuo būdu ir okup. Lietuvos kolchozninkas- 
valstietis ir Chruščiovas, nors visai skirtingais 
interesais ir motyvais, nėra palankūs formaliam 
kolchozų pavertimui sovchozais. Savo ruožtu 
Chruščiovas betgi materialinę kolchozų bazę 
nuosekliai ir sistemingai “visuomenina" ir “vi- 
saliaudina". O šiam procesui “natūraliai pa- 
greitinti, be to, sovietinei valstybei kolchozų 
sąskaita pasipelnyti jis įvykdė ir MTS “supri- 
vatinimą"' 


A. SKUPAS 

Namai 


Vladas Šlaitas 


UL" 
UT LMT TTT TTT TTT 


APIE DINGUSĮ DŽIAUGSMĄ 


Gyvenu neskubėdamas. 

Šimtas metų yra tolygus vasaros dienai. 

Šimtą metų galėčiau stovėti vienoje vietoje, 
ir stovėt nepabostų: 

vis žiurėčiau, kaip saulė teka ir saulė leidžiasi 
užmiršimo pasaulin. 


Senstu. 

Vaikštau mirusio miesto gatvėmis. 
Rožiniais pirštais 

pasitinka mane vaikystė. 

Liepia surasti 


užmiršimo žolėj seniai dingusią aukso saulę. 


O, 

saule! 

Aukso siūlų skaistus kamuoly, kurio rast ne- 
bemoku. 

Štai, 

žiūrėk: 


UŽMIRŠIMO ZOLĖ. 
Jinai stovi tarp mūsų, 
kaip šiurkštus kapinynų muras. 


Išeičiau 
vieną kartą iš šio pasaulio, jeigu žinočiau, 
kaip surast užmiršimo pasaulyje dingusią 
saulę; 
kaip surasti seniai pašarvotą vaikystės 
džiaugsmą, 


šviesiai rožiniais pirštais. 


Daug kas stumdos šitam pasaulyje ir pavargsta, 
ir iš nuovargio jieško 
atminimų paguodos: 


jieško mirusio miesto saulės, 

ir nesuranda; 

jieško dingusio tyro džiaugsmo, 

17 nesuranda. 

Džiaugsmo vietoj į stogą beldžias rudens 


vienatvė, 
kaip klaikus įspėjimas. 


Ū, 

gu 

gu! 

Nejauku ir šalta. 
Vandenio lašas 

pasirodo lange ir dingsta. 
Ir kitas lašas 

pasirodo lange ir dingsta. 
Ir taip iš vieno 

ma kristi lašai į stiklą, pakol už lango 
pasirodo vienatvė. 


UPĖS PAšŠONĖJ 


O, nuolankumo paveiksle, 

vienišas gluosni, 

laiko vienatvėj pas tykią vandenio srovę. 
Kaip man, sakyk, išmokti tavo ramybės 
ir širdies nuolankumo? 


Jeigu aš būčiau gimęs tavo draugystėj, 

leisčiau sau laiką pas tykiąų vandenio srovę; 
laiko vienatvėje supčiaus vėjo malonėj 

ir dangaus vientulystėj. 

PRANCIšKONŲ ORDINAS 
750 METŲ JUBILIEJAUS ŽENKLE 


(1210- 


1960) 


VLKTORAS GID2ZŽIUNEĖAS OLED 


Užpernai pavasarį, balandžio 16 d., suėjo 
750 m. nuo tos dienos, kai šv. Pranciškus Asy- 
žietis susilaukė pirmojo sekėjo, brolio Bernardo 
iš Guintavallės, o pernai — tiek pat metų suėjo 
nuo oficialaus vienuolijos patvirtinimo. Ši su- 
kaktis užpernai iškilmingai buvo paminėta Ro- 
moje Laterano bazilikoje, dalyvaujant pačiam 
popiežiui, o pernai ji minėta specialiose akade- 
mijose ir spaudoje. Kadangi šv. Pranciškaus 
ordinas krikščioniškajam gyvenimui davė naują 
impulsą, kurio įtaka reiškėsi ir tebesireiškia ne 
tik asketikoj, pastoracijoj ir artimo meilės dar- 
buose, bet ir mokslo bei meno srityse, dėl to 
jo įsikūrimas laikomas pasaulinio masto įvykiu. 
Savo duoklę jis atidavė ir mūsų tautai, nes su 
jos žmonėmis jo nariai yra surišę savo gyveni- 
mą ir likimą nuo Lietuvos istorijos pradžios 
iki šių tremties dienų. Štai kodėl šio jubiliejaus 
proga pravartu yra bent šiek tiek susipažinti 
su jo įsikūrimu, išsiplatinimu, santvarka, dvasia, 
gyvenimu ir veikla. 


1. Mažesniųjų Brolių ordino įsikūrimas 


Mažesniųjų Brolių ordiną įkūrė Asyžiaus 
audinių pirklio sūnus Pranciškus, savo jaunys- 
tėje mėgęs linksmą gyvenimą ir siekęs riterio 
garbės. Sapnų ir regėjimų įspėtas, jog einąs 
klaidingu keliu, kai jo laukia dideli darbai ir 
Bažnyčios atnaujinimas, pakeitė savo gyvenimą 
ir, nugalėjęs visas kliūtis, suprato, kad jis turi 
gyventi apaštalų neturte ir sakyti pamokslus. 

Šio gyvenimo ir pamokslų dėka Pranciš- 
kus greitai susilaukė 11 sekėjų, kurie su juo 
sudarė dvylikos apaštalų skaičių. Tada bend- 
ram gyvenimui tvarkyti jau reikėjo taisyklių, 
regulos, kurią Pranciškus parašė, remdamasis 
evangelijos patarimais ir paskui 1210 m. su bro- 
liais nuvyko Romon ir iš Inocento III gavo žo- 
dinį vienuolijos patvirtinimą. Atleisdamas juos, 
popiežius pažadėjo savo globą, suteikė tonzūras, 
atseit, įtraukė į dvasininkų luomą, ir leido sa- 
kyti pamokslus. Taip buvo įkurtas vienuolinis 
ordinas, kurį vėliau Pranciškus iš nusižeminimo 
pavadino Mažesniųjų Brolių, dėl to ir dabar jis 
oficialiai vadinasi Ordo Fratrum Minorum. 

2. Mažesniųjų Brolių išsiplatinimas 


Po Romos patvirtinimo Pranciškaus sekė- 
jų skaičius didėjo. Mažesniųjų Brolių ordinas 
greitai plėtėsi. Pradžioje įkūrėjas po du į įvai- 
rius miestus siuntinėjo savo brolius sakyti pa- 
mokslų. Po kiek laiko broliai grįždavo vėl prie 
Porciunkulės bažnytėlės. Kai jiems pamokslus 
sakant, atsirasdavo naujų kandidatų, tai broliai, 
nuošalioje vietoje pasistatę lūšnelę ar palapinę, 
pasioviau ten apsigyvendavo. Tokia brolių sto- 
tis buvo vadinama vieta, locus. Ilgainiui tokių 
vietų vis daugiau atsirasdavo, ir taip po kelių 
metų brolių lūšnelėmis buvo nusėta visa Italija. 

Sparčiai augant brolių skaičiui, aisirado 
reikalas geriau sutvarkyti jų valdymą. Dėl to 
1223 m. šv. Pranciškus parašė platesnę regulą, 
kurią patvirtino Honorijus III. Negana to, no- 
rėdamas savo sekėjams atžymėti darbo sritis, 
pasaulio žemes padalijo į provincijas ir, pa- 
skyręs ministrus, į jas būriais išsiuntė savo 
brolius. Taip jis 1217 m. pasiuntė brolius į Vo- 
kietiją, Vengriją, Ispaniją, Prancūziją ir Si- 
riją. Kadangi šiaurės kraštuose broliai dėl kal- 
bos nemokėjimo neįsikūrė, dėl to 1221 m. jis 
pasiuntė ten dar didesnius būrius su gabiais mi- 
nistrais, kurie pajėgė jiems skirtose provinci- 
jose įsikurti. 

Greitai šv. Pranciškaus broliai turėjo pasi- 
sekimą ir svetimuose kraštuose. Jo mirties me- 
tu ordinas jau turėjo 12 provincijų, kurių 6 bu- 
vo Italijoje, kitos — Sirijoje, Prancūzijoje, Pro- 
anse, Ispanijoje, Anglijoje ir Vokietijoje. Iš 
Vokietijos (1232-1239) jie pasiekė Bohemiją, 
Lenkiją, Vengriją, Daniją ir Norvegiją. Netru- 
kus jie įsikūrė - Pragoje (1232), Breslave 
(1236), Krokuvoje (1237), Rygoje (1238), Prū- 
sijos Torne (1229), Kulme (1258), o Mindau- 
go laikais (1250-1262) — ir Lietuvoje kara- 
liaus dvare. Paplito jie ir pagonių kraštuose 
taip, kad XIII a. gale pranciškonai jau veikė 
beveik visame žinomame pasaulyje. Tuo metu 
ordinas turėjo 34 provincijas ir 10 vikarijų. 

Neturint statistikos duomenų, nėra įmano- 
ma nustatyti vienuolių skaičiaus pirmaisiais 
ordino veikimo metais. Kai kurių šv. Pranciš- 


kaus biografų teigimu, į Sekminių kapitulas su- 
sirinkdavę 3000-5000 brolių. Kadangi ne visi 
broliai į kapitulas atvykdavo, tai reikia spėti, 
kad šv. Pranciškaus mirties metu galėjo būti 
10,000-15,000 brolių, kurių skaičius XIII a. gale 
jau buvo pasiekęs 30,000. Ordino skilimo me- 
tais (1517) į konventualus ir observantus jau 
buvo 50,000 pranciškonų, paskirstytų į 34 kon- 
ventualų ir 53 observantų provincijas. Vie- 
nuolių skaičius padalinimo metu maždaug taip 
pasiskirstė: konventualams teko 20,000, obser- 
vantams 30,000 brolių. 


3. Trijų pranciškoniškųjų šeimų padėtis amžių 
bėgyje 

Po atsiskyrimo nuo konventualų observan- 
tai staigiai pradėjo augti; 1585 m. jie jau turė- 
jo 88 provincijas su 2,113 vienuolynų; 1680 m. 
151 provinciją, 3,420 namų ir 60,000 vienuolių; 
1700 m. — 154 provincijas, 3,880 vienuolynų, 
4,230 lektorių, 18,910 pamokslininkų ir 39,653 
kunigus. Po prancūzų revoliucijos dėl jos sukel- 
tų neramumų vienuolių skaičius labai nukrito; 
1895 m. jų tebuvo likę tik apie 14,000. Tuo 
metu jau nebuvo Lietuvos ir Lenkijos provin- 
cijų, nes jas 1864 m. dekretu Rusijos caras 
Aleksandras II buvo panaikinęs. 


Observantai vėl pradėjo atsigauti XX a. 
pradžioje, nes 1907 m. jau vėl turėjo 81 pro- 
vinciją, 1,460 vienuolynų, 17,092 vienuolius, iš 
kurių 8,152 buvo kunigai. Dabar, pagal 1959 m. 
spalių 4 d. statistiką, jie turi 93 provincijas, 2,442 
namus, 26,162 vienuolius, iš kurių 15,451 kuni- 
gas, 3,497 klierikai, 4,882 broliai, 1,040 naujo- 
kų ir 1,287 kandidatai-tretininkai. Be šių, ser2- 
fiškose kolegijose mokosi 11,425 moksleiviai, 
aspirantai į vienuolius. Jų valdžioje veikia 553 
klarisių vienuolynai, 10 vyrų ir 305 moterų 
trečiojo ordino vienuolinės kongregacijos. Jiems 
priklauso 11,119 pasaulinių tretininkų kongre- 
gacijų su 1,173,175 nariais. Ši pranciškonų šaka 
nuo Leono XIII reformos (1897) nebesivadina 
observantais, o tik Mažesniaisiais Broliais. Jai 
priklauso ir Lietuvos pranciškonai, dabar vei- 
kiantieji JAV. 

Konventualai po ordino skilimo (1517) 
stengėsi dar išlaikyti 34 provincijas, nors vie- 
nuoliai ir labai sumažėjo. Tik 1682 m. statisti- 
koje randame jau 31 provinciją su 950 namų. 
XVIII a. jų skaičius vėl pakilo; 1773 m. jie turė- 
jo 41 provinciją, 73 kustodijas, 1,272 namus 
ir apie 20,000 vienuolių. Po prancūzų revoliuci- 
jos konventualai labai sumažėjo. Tada išnyko 
Lietuvos ir Lenkijos konventualai, nes ir juos 
palietė minėtasis 1864 m. Aleksandro II dekre- 
tas. Paskutinė oficiali statistika 1908 m. rodė, 


kad jie turėjo 26 provincijas, 200 namų su 
1,461 vienuoliu. Dabar jų skaičius gerokai pa- 
kilęs, bet jie savo oficialios statistikos niekur 
neskelbia. 1950 m. išleista “Enciclopedia Catto- 
lica" skelbė, kad jie turi 32 provincijas, 434 
vienuolynus ir 3,340 vienuolių, o 1960 m. “An- 
nuarium Pontificium“ pažymi, kad konventualų 
yra 4,348. Nepriklausomoje Lietuvoje konven- 
tualai neatsikūrė. Vienas kitas Lietuvos konven- 
tualas sutinkamas JAV. 

Šalia observantų XVI a. įsikūrė kapucinai, 
kurie savo gyvenimo pagrindan paėmė šv. Pran- 
ciškaus regulą. Italijoje ši nauja pranciškonų 
šaka greitai išaugo, o kitur kūrėsi, tik 1574 m. 
popiežiui nuėmus draudimą. 1587 m. jie jau 
turėjo 5,953 vienuolius; 1650 m. — 47 provin- 
cijas, 1,419 namų, 21,718 vienuolių; 1754 m.— 
63 provincijas, 1,715 vienuolynų ir 32,821 vie- 
nuolį. XIX a. ir jų skaičius sumažėjo; 1889 m. 
buvo tik 7,582 vienuoliai, bet netrukus pradė- 
jo kilti. Dabar 1960 m. statistika rodo juos tu- 
rint 68 provincijas, 1,202 vienuolynus ir 15,624 
vienuolius. Kapucinai XVIII a. viduryje bandė 
kurtis ir Lietuvoje, bet, pasipriešinus kitų vie- 
nuolijų viršininkams, neisikūrė. Įsikūrė jie ta- 
čiau Nepriklausomoje Lietuvoje, bet jų laimė- 
jimus sugriovė Sovietų okupacija. 

Šiandieną Mažesniųjų Brolių ordinas trijo- 
se savo šakose turi 46,134 vienuolius ir veikia, 
dirbdamas visose apaštalavimo srityse. Jo orga- 
nizacija yra sugriauta Sovietų Rusijos užgrob- 
tuose kraštuose, tačiau ir josios šaltame Sibi- 
re dirba iš okupuotų kraštų ištremti pranciš- 
konai. 


4. Vidujinė ordino santvarka 


Pradžioje pranciškoniškojo gyvenimo pa- 
grindu buvo regula ir įkūrėjo autoritetas. Or- 
dinui augant, administraciniam jo tvarkymui 
nebeužteko siaurų regulos rėmų, dėl to jau šv. 
Pranciškaus šaukiamose kapitulose buvo daro- 
mi tam tikri nuostatai, iš kurių vėliau išsivystė 
generalinės konstitucijos. Regula duoda tik ben- 
drus principus, o konstitucijos apima visą or- 
dino administraciją. 

Pradžioje ordiną valdė pats šv. Pranciškus, 
bet, jėgoms silpstant, 1220 m. savo vietoje pa- 
skyrė vikarą. Reguloje gi įkūrėjas viso ordino 
viršininką pavadino generaliu ministru, kuris 
turėjo būti renkamas visam amžiui provincijo- 
lų ir kustodų Sekminių kapituloje. Pradžioje 
generolas turėjo neribotą valdžią; jis skyrė ir 
šalino provincijolus ir kustodus, bet 1239 m. 
kapitula, popiežiui leidžiant, jo valdžią apribo- 
jo. Nuo tada kapitula tapo augščiausia instanci- 
ja, o generolu renkamas tik kunigas, ir tai nuo 
vienos kapitulos iki kitos: pradžioje 3, vėliau 

6, o dabar 12 metų. Ordino valdyme generolui 
padeda taryba iš generalinio prokuratoriaus 
(tvarkančio ordino reikalus su šv. Sostu), ir 
7 patarėjų, definitorių, kurie su įvairiais sekre- 
tarijatais sudaro generalinę ordino kūriją. 


Visas ordinas padalytas į provincijas, ku- 
rias valdo provincijų ministrai. Pradžioje 
juos skirdavo generolas, o nuo 1239 m. renka 
provincijų kapitulos. Pagal regulą jie galėjo 
provincijolauti visą amžių, bet XVI a. buvo nu- 
statyta 3 m., o dabar 6 metai. Regula juos į- 
pareigoja priimti kandidatus, lankyti, perspėti 
ir aprūpinti brolius, o konstitucijos nurodo, 
kaip jie turi valdyti provincijas. Provincijolo 
tarybą sudaro: provincijos kustodas, 4 patarė- 
jai, definitoriai, ir sekretorius. Kadangi iki or- 
dino suskilimo nebuvo didinamas provincijų 
skaičius, tai šalia jų atsiradę netikinčiųjų ar 
schizmatikų kraštuose vienetai buvo vadinami 
vikarijomis, kurios tvarkėsi provincijų pavyz- 
džiu ir buvo valdomos vikarų. 


Šv. Pranciškaus laikais provincijų teritori- 
jos buvo labai didelės, dėl to jos buvo padaly- 
tos į kustodijas. Kustodijas valdė kustodai, ku- 
riuos pradžioje skyrė generolas, o nuo 1239 m. 
rinko kustodijos kapitula. Jų pareiga buvo ruū- 
pintis broliais, šaukti kustodijų kapitulas ir da- 
lyvauti generalinėje kapituloje su visomis tei- 
sėmis. Kadangi jie savo dauguma nustelbdavo 
provincijolus, dėl to 1230 m. buvo nustatyta, 
kad kiekvienos kustodijos kustodai į generali- 
nę kapitulą siųstų tik vieną savo įgaliotą kus- 
todą, kuris vadinosi custos custodum. Paskuti- 
niaisiais laikais panaikinus kustodijas, išnyko ir 
regulos prasme suprasti kustodai. Dabar kus- 
todu vadinamas provincijolo pavaduotojas, ku- 
ris, provincijolui mirus, valdo provinciją ir tik 
tuomet turi teisę ir pareigą dalyvauti genera- 
linėje kapituloje. Seną kustodijų tvarką pasi- 
rinko tik konventualai. 

Naujųjų 1953 m. konstitucijų nuostatais 
vėl atsirado kustodijos, custodiae regiminis, bet 
jos yra senųjų vikarijų imitacija, atseit, tokie 
vienetai, kuriems dar trūksta reikiamo vienuo- 
lynų skaičiaus ir kitų sąlygų, kad būtų gali- 
ma įkurti provinciją. Tokios kustodijos kusto- 
das, custos regiminis, turi visas provincijolo tei- 
ses, išskyrus teisę dalyvauti generalinėje kapi- 
tuloje, ir pats trejiems metams skiriamas ge- 
nerolo tarybos. Jo tarybą sudaro 4 patarėjai, 
consiliarii, ir sekretorius. 

šv. Pranciškus, siųsdamas brolius sakyti 
pamokslų, paskirdavo jiems prižiūrėtoją, guar- 
dianum. Vėliau gvardijonu pradėta vadinti vie- 
tos viršininkas, o nuo XIV a. gvardijonais va- 
dinami tik didelių namų, konventų, viršininkai. 

Pradžioje juos skirdavo provincijolai arba kus- 
todai, nuo 1239 iki 1242 m. jie buvo renkami 
konventų kapitulose, o vėliau, kaip ir dabar, 
renkami provincijos tarybos. Iki 1500 m. jie 
buvo renkami neribotam laikui, vėliau buvo 
nustatyta 2, o mūsų laikais 3 metai. Gvardijo- 
nai valdo vienuolynus ir rūpinasi jų drausme. 
Jiems padeda vikarai ir patarėjai, diskretais va- 
dinami. Neturinčių konvento teisių vienuolynų 
viršininkai vadinami prezidentais, kuriuos tre- 
jiems metams skiria provincijos taryba. 


5. Pranciškonų ordino dvasia 


Pranciškonų ordino dvasia arba, kaip A. 
Gemelli sako, pranciškoniškumas, yra Kristo- 
centrinė, nes ji savo gyvenimo centre stato Kris- 
tų. Jos esmė glūdi Kristaus pažinime, jo mei- 
lėje ir su juo sutapime. Jai pagrindus davė šv. 
Pranciškus ir pranciškonų dvasinio gyvenimo 
praktika, o sistemon suvedė ordino teologai. 

Kristaus pažinimo šaltinis yra evangelija, 
dėl to ji Pranciškui buvo gyvenimo kelrodis. Jo 
supratimu, jos nevalia aiškinti, bet ją reikia 
vykdyti. Evangelijoje jis surado savo ir savo 
brolių gyvenimo formą, dėl to “Mažesniųjų Bro- 
lių regula ir gyvenimas yra vykdyti mūsų Vieš- 
paties Jėzaus Kristaus evangeliją". 

Evangelijoje pažinęs Kristų, Pranciškus 
niekuo daugiau nesirūpina, kaip tik tapti pa- 
našiu į jį. Kaip valios ir širdies žmogų, jį labiau- 
siai žavėjo Kristaus žŽmogystė, nes ji prieina- 
ma be didelių studijų. “Ne taip Pranciškų pa- 
traukia Kristus Dieviškasis mokytojas, kaip be- 
jėgis Betliejaus kūdikėlis. Ne taip pasotina jį 
duonos padauginimas, kaip Eucharistija. Ne taip 
jį sužavi Kristus, atsimainęs Taboro kalne, kaip 
prikaltas ant kryžiaus“. Šv. Pranciškus ir jo 
dvasios vaikai labiausiai jautė ir išgyveno Kris- 
tų prakartėlėje, altoriaus sakramente ir kry- 
žiaus kančioje. Jei iki Pranciškaus Bažnyčios 
gyvenimo centre stovėjo Kristaus dievybė, tai 
šv. Pranciškus nuostabioje šviesoje iškėlė jo 
žmogystę. 

Ši šv. Pranciškaus meilė Kristui, šv. Povi- 
lo mokslo nuskaidrinta pranciškonų teologų dė- 
ka, patį Kristų pastato mums aiškesnėje švieso- 
je, nes joje Kristus iškeliamas, kaip visų tva- 
rinių pirmagimis, nuo kurio viskas priklauso 
ir kuriuo viskas remiasi. Iš čia ir Kristaus įsi- 
kūnijimo paslaptis logiškoje Dievo veiksmų ei- 
goje buvo nuspręsta ir numatyta pirma bet ko- 
kio tvarinio. Visi kiti tvariniai yra Kristui, per 
Kristų ir Kristuje sukurti, jo palaikomi ir 
Amžnajam Gėriui grąžinami. Šio mokslo švie- 
soje labiausiai iškyla Kristaus primatas ir jo 
karališkumas. 


ELENA MARčIULIONIENĖ 


KRISTUS TARP EVENGELISTŲ 
(Majolika) 


Pranciškoniškoje teologijoje ir pamaldume 
pirmą vietą po Kristaus užima jo motina. Ši 
riterišką Marijos kultą ordinui įkvėpė jo įkū- 
rėjas, dėl to jame yra įsigalėjęs posakis: “Jei 
tik protas gali pateisinti bet kurią Marijos pri- 
vilegiją, tai Dievas ją tikrai jai yra suteikęs, 
nes nieko nėra perdaug Marijai“. Šiuo dėsniu 
vadovaudamiesi, pranciškonai per šešis šimtme- 
čius kovojo dėl Marijos Nekalto Prasidėjimo 
tiesos, kol Pijus IX paskelbė tikėjimo dogma. 
Šios tikėjimo tiesos šviesoje išryškėjo ir kitos 


pranciškonų ginamos Marijos privilegijos: 
Dangun paėmimas (jau paskelbta dogma), da- 
lyvavimas atpirkimo darbe, tarpininkavimas 


malonių teikime ir visatos karalienės teisės. 

Pranciškoniškoje Kristaus sampratoje pil- 
niau suprantamas ir žmogus. Jei viskas sutverta 
Kristui ir viskas juo laikosi, tai jis visur turi 
atsispindėti. Dėl to šv. Pranciškus ir sako, kad 
“dvasia mes esame sutverti panašūs į Dievą, 
o kūnu mes esame sutverti panašūs į Kristaus 
kūną“. Iš to seka, kad kiekvienas Žmogus yra 
Kristaus paveikslas, dėl to jį reikia mylėti kaip 
Kristų. Pranciškoniškoji meilė žmogui nėra pa- 
grįsta jo geromis ypatybėmis, bet paties Kris- 
taus meile, dėl to ji nedaro skirtumo tarp žmco- 
nių. Jei Dievas iš meilės viską sutvėrė Kristui, 
kiekviename žmoguje skirtingu būdu išliejo 
Amžinąjį Gėrį ir skirtingu būdu atžymėjo Kris- 
taus žmogiškąja prigimtimi, tai pranciškoniš- 

koji meilė, šv. Pranciškaus pavyzdžiu, prie kiek- 
vieno žmogaus prisiartina skirtingu būdu, kiek- 
viename stengiasi įvertinti skirtingą jo prigim- 
ties gėrį, kad jo pagrindu patį žmogų sėkmin- 
giau galėtų pakelti į antgamtę. 

Ši Kristaus samprata atskleidžia ir šv. Pran- 
ciškaus gamtos meilės paslaptį, nes jei per Kris- 
tų viskas sukurta, tai kiekviename tvarinyje 
yra įspaustos jo žmogiškos prigimties žymės, 
ir kaip tik dėl šių Kristaus prigimties žymių 
gamtoje šv. Pranciškus ją taip labai mylėjo. 
Pranciškoniškai sielai visi tvariniai padeda 
pažinti Kristų, bet ji juos myli tik dėl kūrėjo 
ir ragina šv. Pranciškaus pavyzdžiu juos gar- 
binti jį. - 

Kadangi tvarinių meilė dėl pačių tvarinių 
pavergia žmogaus dvasią ir pažeidžia pačios 
meilės antgamtiškumą, dėl to šv. Pranciškus taip 
labai pabrėžia neturto dorybę ir atsižadėjo nuo- 
savybės. Skaistybės dorybe apvaldęs kūno po- 
jūčius, palenkia jį dvasios tarnybai, o dvasios 
galias, protą ir valią per paklusnumą — Amži- 
najam Gėriui. 

6. Apaštalavimas tikinčiųjų tarpe 

šv. Damiano bažnytėlėje Kristus liepė 
Pranciškui atnaujinti griūvančią Bažnyčią. An- 
gelų Karalienės bažnytėlėje Pranciškus išgirdo 
evangelijos žodžius, raginančius skelbti dangaus 
karalystės prisiartinimą, ir suprato, kad jis 

yra pašauktas pamokslais ir savo gyvenimo pa- 
vyzdžiu atnaujinti Bažnyčią. Tada, metęs viską, 
jis pradėjo sakyti pamokslus, ragindamas da- 
ryti atgailą. 

Jo pamokslai buvo paprasti. Savo forma pa- 
našūs į Kristaus ir apaštalų pamokslus, bet jie 
labai veikė klausytojus, nes buvo nuoširdūs ir 
išgyventi. Jo paties atgaila daugiau kalbėjo, ne- 
gu jo raginimai daryti atgailą. Šio paprastumo 
jis ir savo reguloje moko brolius. “Trumpa kal- 
ba jie tegul skelbia jiems apie ydas ir dory- 
bes, bausmę ir garbę". 

Iš tikro, pirmųjų pranciškonų pamokslai 
buvo labai paprasti. Jie buvo daugiau įspėji- 
mai ir paraginimai mesti ydas ir siekti dorybių. 
Tai buvo praktiški moralinio pobūdžio pamoks- 
lai, kuriuos galėjo sakyti ir paprasti, be dides- 
nio išsilavinimo broliai. Ilgainiui tačiau, ordi- 
ne padaugėjus kunigų skaičiui, pradėjo įsiga- 
lėti ir dogmatiniai pamokslai, bet su stipriu 
pranciškonišku atspalviu. 

Šį metodą jau naudojo šv. Antanas Padu- 
vietis, kurio pamokslų klausydavo dešimtys 
tūkstančių žmonių. Tuo metodu sekdamas, tu- 
rėjo didelį pasisekimą ir šv. Antano draugas 
Lukas Balludi. Kalbos grožiu ir minčių gilumu 


labiausia pasižymėjo šv. Bonaventūra (1272). 
Tuo pačiu metu pamokslais garsėjo Prancūzijo- 
je Hugo iš Dinos (1256) ir Vokietijoje Ber- 
toldas iš Ratisbonos. 

Pranciškonų pamokslininkų garsas buvo 
kiek sumažėjęs XIV a., bet už tai jis dar labiau 
pakilo XV a. su observantų reforma. Nuostabu, 
kad anais humanizmo laikais pamokslų metu 
būdavo uždaromos dirbtuvės, įstaigos ir smuk- 
lės ir visi, palikę darbus, rinkdavosi į miestų 
aikštes klausyti šv. Bernardino Sieniečio, šv. 
Jono Kapistrano ir šv. Jokūbo Markiečio pa- 
mokslų. Jų pamokslų vaisiai būdavo tokie, kad 
po jų būdavo paleidžiami kaliniai, sunaikinami 
raštai ir paveikslai, priešingi tikėjimui ir krikš- 
čioniškai moralei, grąžinami pavogti daiktai ir 
užgrobti turtai, o tarp kovojančių miestų ir di- 
dikų šeimų grįždavo taika. 

Ne mažesnę reikšmę pranciškonų pamoks- 
lai turėjo ir naujaisiais amžiais. Tiesa, vienas 
kitas jų virto protestantais, bet vieni tik ob- 
servantai Vokietijoje turėjo 460 kankinių. Jie 
atlaikė pirmuosius smūgius, bet iš kovos lau- 
ko nepasitraukė. Pats Liuteris pranciškonus lai- 
kė didžiausiais priešais ir savo sekėjus ragino 
su jais kovoti. (b. d.) 


M. šILEIKIS 


šVIEžIAS 
SNIEGAS 


Panires Ledėsis 


ERAANCESCO. COLOANE 


Žmogus, vilkįs pilku lieptalčiu, išėjo iš mo- 
lio būdelės ir, prisiartindamas, man tarė: 

Gal tamsta norėtum dirbti Navarine? 
2 Navarine? — jį perklausiau, stengdama- 
sis prisiminti. 

— Taip, Navarine! — pakartojo. Tai didelė 
sala, gulinti į pietus nuo Beaglio kanalo. Ten 
reikalingas vyras, galįs atlikti beveik visus dar- 
bus. 

Pasiūlymas mane užklupo vieną iš tų die- 
nų, kada žmogus negali niekur išplaukti, ir kaip 
tik tuo metu, kai slampinėjau krantinėmis, tar- 
si atitrūkęs pats nuo savęs, kaip po audros de- 
besies gabalai, palieką plaukioti viršum žemės 
ir dingsta su pirmu vėju. 

Kažkas panašu į audrą buvo atsitikę su 
manim: audra, kuriai praūžus, dar tebebuvo už- 
silikęs mano sąmonėje vienos moters paveiks- 
las, o mano širdyje šešėlio lašas, kuris laikas 
nuo laiko pasklisdavo po mano kraują. 

Tačiau, pasirašęs sutartį, nejaučiau kaip 
seniau džiaugsmo, kada savo gyvenimą suriš- 
davau su kuo nors. Dabar laisvas ir bedarbis, 
gal kai ką prarasiu, apleisdamas tą tinginių 
rojų ir, dar nevisiškai atitokęs, žengdamas į tą 
tamsų reikalą, pastūmėjusį mane priimti pasiū- 
lymą. 


Fr. Coloane, čiliečių rašytojas, gimė 1910 m. Jo tė- 
vas buvo burlaivio kapitonas, motina — kaimietė. Vidu- 
rinį mokslą jis išėjo Magelano mieste. Vėliau 4 metus 
tarnavo karo laivyne. Nuolat bekeliaudamas po pietinę 
krašto dalį po Atlantą ir Ramųjį vandenyną, puikiai 
pažino Ugnies Žemę. Nuotykiai jį sugundė labai anksti. 
Jis buvo ne tik jūreivis, bet ir ruonių medžiotojas, dvarų 
ūkvedys, avių augintojas, naftos jieškotojas. 

Spaudoje pradėjo bendradarbiauti nuo 1935 m. Už 
savo novelių rinkinį “Horno iškyšulys" 1941 m. laimėjo 
Čilės sostinės Santiago 400 m. sukakties pirmą premiją. 
Kaip originalus ir autentiškas Magelano ir Ugnies Že- 
mės tolimųjų sričių vaizduotojas, jis laikomas vienu Žy- 
miausių naujosios kartos čiliečių rašytojų. Jis moka iš- 
gauti iš tolimųjų pietų pasaulio intymiausius sąskam- 
bius, pirmapradžius jausmus iš jo kanalų, ledynų ir sa- 
lų, nepalyginamus atspalvius iš jo primityvių papročių, 
nuotykio ir atsitiktinumo valdomų. Jis yra dramatinis 
psichologas, parodąs Ugnies Žemės aviganių, ruonių me- 
džiotojų, aukso jieškotojų ir kaimiečių liūdesį ir kan- 
čias. F.C. visa kūryba yra stipri, sveika, be literatū- 
rinių puošmenų, bet rodanti didelį jo talentą. “Horno iš- 
kyšulys" ir “Ugnies Žemė gęsta" buvo nufilmuotos. Jo 
novelės išverstos į daugelį kalbų. 


Magelano krantinė, nuklota sniegu, kaip 
baltas šešėlis tįso į jūrą ir į naktį. Jos pašonėje 
greitlaivis “Micalvi", rūkdamas, telaukė, kol pa- 
sikraus aukso jieškotojų ekspedicija, vykusi į 
Lenokso ir Piktono salas. Gervių spiegimas be- 
keliant lynus susiliejo su vyrų balsais, jų tarpe 
krito į akis daugelis girtų, kurie, gudresni už 
mane, iš vieno gyvenimo tarpo į kitą perėjo vien 
staigiu alkoholio šuoliu. 

Trys žmogėnai tvarkė mašinų ir maisto pa- 
krovimą, o jų švitį odiniai drabužiai bei var- 
žymasis, su kuriuo vadovavo darbui, rodė jų 
nepatyrimą ir menką nuovoką panašioje ruošo- 
je. Jų balsai skambėjo labai iškilmingai, ner- 
vingai ir skubiai, ir iš trisdešimties darbinin- 
kų patylomis išsprūsdavo ne vienas keiksmas, 
bežiūrint į tų viršininkų neryžtumą ir svyravi- 
mą. 

Jūreiviai savotišku abejingumu žiūrėjo į 
triukšmingą aukso jieškotojų pasikrovimą ir ne 
vienas jų šypsojosi, prisimindamas kitas ekspe- 
dicijas, kurias matė išvykstant su tiek vilčių, 
kaip kad ši, bet daug geriau organizuotas, o pas- 
kui sugrįžtant vienam iš dešimties, suvargu- 
siem, išsekusiem iš bado, maišto ir godumo įsi- 
gyti šį metalą. 

Devintą valandą garlaivis trečią kartą 
švilptelėjo, atsirišo ir iš lėto, bekeldamas inka- 
rus, ėmė tolti nuo krantinės ir pasuko pietry- 
čių kryptimi. Netrukus miestas, kaip deimantų 
vainikas, pradėjo slėptis sąsiaurio pakrantėse. 

Be triukšmingų aukso jieškotojų, kurie nie- 
kaip negalėjo baigti tvarkyti savo įrankių, ant 
denio buvo dar salų gyventojai ir malkininkai, 
kuriuos laivas turėjo išlaipinti tolimiausiuose ir 
vienišiausiuose užkampiuose. 

Vienoj kertėj alkūnėmis atsirėmiau į de- 
nio turėklus ir pradėjau švilpti melodiją. Daž- 
nai ji mane nukelia į malonius atsiminimus, 
įspūdžius, spalvas, daiktus, kurie yra kaip ben- 
galinės ugnys, Kalėdų naktimis degusios mano 
tolimoje vaikystėje. 

Laivas stūmėsi pirmyn kaip kokia švininė 
pabaisa, sunkus, atverdamas baltą žaizdą jūro- 
je ir palikdamas dūmų vainiką naktyje. Jo 
mašinų monotoniškas alsavimas derinosi su ma- 
no daina ir, taip sutapus, atrodė, kad mes grimz- 
tame tuose tamsiuose vandenyse. 


"TA 


Apie vidunaktį miegas pradėjo paliesti ma- 
ne juodvarnio sparnu. Aš nieko kito ir nenore- 
jau, nes nemalonu tūnoti, budint niūrioje tre- 
čios klasės aplinkoje. Neleidau praeiti ir įsitie- 
siau tarpdenyje. 

Trečia klasė visur vienoda, kaip žemyne, 
taip ir jūroje. Ir būtybės, kurios jai priklauso- 
me, taip pat esame vienodos. Visi sudarome 
savotišką žmonijos pasienį; tai yra tartum že- 
mės pluta, kuri palieka lauke, išsikišusi, pa- 
viršiuje kęsdama oro žiaurumus, žvaigždžių alsa- 
vimą, tuo tarpu kai tamsus kamuolys sukasi ir 
sukasi bedugnių naktyje. 

“Micalvi" trečia klasė nebuvo išimtis. Į- 
rengta priekinio sandėlio augštutinėje dalyje, 
atrodė kaip kalėjimo patalpa: su geležinėm l0- 
vom, iškeltom viena ant kitos; gal tas panašu- 
mas man priminė pamoką, kurią viena proga pa- 
tyriau iš kalinio: vietoje antklodės užsitraukiau 
šiaudiniu čiužiniu ir užmigau. 

Rytojaus dieną, auštant, atsidūrėme kal- 
nuose, kurie bėga susijungti su Beaglio šiaurės 
rytinė šaka. Skaidresnio oro vargiai ar buvau 
savo gyvenime matęs. Kalnai, tarp kurių plau- 
kėme, buvo panašūs į būrius jūros pabaisų, iš- 
mėtytų ant vandens, baltom nugarom, suglos- 
tytų vėjo šukom. Vienoje vietoje kanalas nu- 
trūksta, ir per čia veržiasi Ramusis vandeny- 
nas savo niekingom bangom, kurios iš kairės į 
dešinę supa laivą, atsitrenkdamos į pakrantės 
uolas ir aptaškydamos putomis. 

Aukso jieškotojai vaikštinėjo ant denio, ra- 
mesni ir aptilę. Kai kurie turtingi ūkininkai, su 
savo žmonom ir dukrom, kalbėjosi su karinin- 
kais. Koridoriuose stovinėjo nežinomi ir tamsūs 
žmonės; pro juos prasmukau, kai akys priprato 
prie šviesos, ir nuėjau į laivo užpakalį, netoli 
nuo keturių asmenų būrelio; iš jų tarpo išsi- 
skyrė milžinas vyras, kvadratine galva, kurio 
akių ir lūpų negalėjai matyti, nes jos dingo 
plaukų raizginyje. Kaip vėliau patyriau, jis bu- 
vo vienas iš turtingiausių Beaglio gyvulių au- 
gintojų, serbas, kuris labiau mėgo būti darbi- 
ninkų nei karininkų draugėje. 

Būrelis šnekučiavosi ramiai ir tyliai. Po il- 
gos pertraukos milžinas serbas sunkiai pakėlė 
ranką ir, rodydamas į kvadratu sustojusias uo- 
las, labai kimiu balsu tarė: 

Kartą ant ano akmens 
tuonias dienas! 

Balsas buvo kaip griaustinis, bet akcentas 
švepluojąs, o nutęstas ištarimas s paversdavo į 
š, tartum kelerių metų vaiko. Visa tai darė 
daugiau nei komišką, keistą įspūdį. 

— Vos nenumiriau. Per dieną suvalgyda- 
vau dvidešimtį žalių pupų, — tęsė. — Ten netoli 
gyvena indėnai, bet nė vienas nepasirodė! 


išbuvau aš- 

Ir daugiau nieko nepasakė. Būrelis nepada- 
rė jokių pastabų, liovėsi žiūrėjęs į uolas, ir visi 
vėl tylėjo. 

Priešingai šitam santūrumui, vienas vidu- 
tinio ūgio žmogelis, tamsus ir liesas, visa gerk- 
le šūkavo, besiginčydamas su karininku. 

— Kiaulė, madona! — šaukė kažkokiu ita- 
lų ir ispanų kalbų mišiniu. — Jums galvoj tik bi- 
lietas, atlyginimas. Aš susitvarkau pats vienas, 
aš nebenoriu kęsti viso to, kas gali įvykti! Kiau- 
lė, madona! 

Karininkas laikėsi nepaprastai ramiai, o jo 
bendrakalbis mostagavo, lyg norėdamas jį pul- 
ti. Jis buvo žinomas ruonių medžiotojas, Pas- 
cualinis, neapolietis, garsus visoje apygardoje 
savo klajonėmis ir ypatingai pagrobimu iš Us- 
huaijos sunkiųjų darbų kalėjimo Rodovskio, 
anarchisto, “likvidavusio"" pulkininką Falkonę 
Buenos Airese. Jis protestavo, kad jam neleido 
išlipti toje vietoje, kur dabar plaukėm. 


Galų gale jis įtikino karininką, ir laivas su- 
lėtino greitį; mašinoms tebeveikiant, Pascuali- 
nis nuleido savo laiviūkštį, nedaugiau kaip ke- 
turių metrų ilgio, įmetė jin. maišelį su maistu, 
vieną irklą įbedė į suolo vidurį didžiojo stiebo 
vietoje, antklodę įtempė burės vietoje, ją pri- 
rišo prie kartelės, padarytos iš šautuvo šmaikš- 
ties, įtvirtino antrą irklą, atsisėdo prie jo ir su 
triukšmingų “Addio"' atsirišo ir nutolo pietry- 
čių vėjo stumiamas. 

— Tai jūrų klajūnas! — tarė vienas žiū- 
rovas. — Vieną dieną gyvena su indėnais, o 
kitą, žiūrėk, pastoja kelią laivui, jį priverčia su- 
stoti, kaip kad dabar, ir pakrauna savo ruonių 
ir ūdros odas. 


Per tris plaukimo dienas “Micalvi" savo 
krovinį išbarstė įvairiuose užkampiuose. Le- 
nokso saloje pasiliko aukso jieškotojai, o aš 
paskutinis išlipau Robalo uoste, kai laivas jau 
buvo bebaigiąs apsukti aplink Navarino salą. 


Robalo uostas dūluoja papėdėje kalnų, ku- 
rie beveik statmeniškai nusileidžia į jūrą, taip 
kad slėnelis, besitiesiąs greta pakraščio, atrodo 
kaip liliputų priegloba ciklopų žemėje. Beaglio 
kanalas, nebetoli nuo įsiliejimo į Atlantą, ten 
sudaro įdomią srovę, atsiradusią dėl povande- 
ninių kalnų iškilimo; vandenys susiduria, suda- 
rydami retą kliūtį, ir baisiais sūkuriais bėga 
ledinėmis jūros potvynių valandomis. 


Ten manęs laukė Harbertonas, augštas se- 
nis, kaip ąžuolo žievė, raukšlėtu veidu. Vilkėjo 
juodos, šiurkščios gelumbės tamsiu puspalčiu, 
kaip samanos pažaliavusiu nuo laiko, panašia 
skrybėle, augštais, pakilusiais kraštais, jam tei- 
kusia liuteronų pastoriaus išvaizdą. 


JUOZAS RIMšA 
MARGOTA 


— Laba diena! — tarė man šiurkščiu tonu 
ir taip, lyg kad visada būtume buvę drauge. 

Mane nuvedė į namus, stovėjusius šalia 
ąžuolyno, pastatytus iš storų rąstų ir dengtus 
skarda. Juose radau jauną indėnę ir keturis 
vaikus. 

Mano prievolė buvo pagelbėti prižiūrėti du 
tūkstančius avių, nuvesti į užtvarą kelias kar- 
ves, kartas nuo karto pajungti porą jaučių, į- 
mesti tinklą, kai reikėdavo virtuvei parūpinti 
žuvies, ir kitokia ruoša. 

Darbas buvo labai lengvas, ir aš greit su- 
vokiau, kad mano buvimas čia beveik nereika- 
lingas, nes Harbertonas, neskubėdamas, kone 
viską atlikdavo pats vienas. 

Antra vertus, greitai pakeičiau nuomonę 
apie vietą. Laiko turėjau marias, o darbai buvo 
atliekami su žaidimų malonumu. Melžiau, kir- 
tau malkas miške, kopiau takais, bejieškodamas 
gyvulių, o tais rytais, kai ištraukdavau tinklą, 
grožėjaus, matydamas laivelio dugne šokinėjant 
švitinčius karšius. 


Iš pradžių viskas klostėsi labai gerai ta- 
me idiliniame užkampyje. Sakau — iš pradžių, 
nes tik po dviejų ar trijų savaičių pradėjau 
pastebėti keistą įtaką, kuri iš lėto mane privedė 
prie nusivylimo. 

Harbertonas nekalbėjo. Man davęs nurody- 
mus, parodęs kelius ir suskirstęs darbus, jis 
užsidarė visiškoje tyloje. 

Jo žmona ir vaikai, atrodo, buvo pripratę 
prie tos tylos. Tačiau mane po truputį pradėjo 
slėgti šito tylinčio žmogaus buvimas. 

Jis keldavos su aušra, įsidėdavo į brezen- 
tinę terbą truputį mėsos, rūkytos žuvies, duonos 
ir svogūnų ir išeidavo į kalnus, iš kurių grįž- 
davo temstant. 

Kartą, kai pakilo sniego audra, o jis visą 
naktį negrįžo namo, kitą rytą išėjau jieškoti, 
manydamas, kad jį bus ištikusi kokia nelaimė. 
Jį suradau vienoje iš pačių augščiausių viršūnių, 
pasislėpusį oloje; jis rūkė pypkę ir žiūrėjo, įbe- 
dęs akis į tolumą, į aplinkinę gamtą. Beaglio 
kanalas driekėsi apačioje kaip žalias takas, nu- 

sėtas putų gėlėm; tai buvo vienintelis skirtu- 
mas; visa kita buvo visiškai balta. Paskutinės 
Andų uolos, besibaigiančios su Ugnies Žeme, 
kryžiavosi kaip suskaldyti mėnuliai, o pati Nava- 
rino sala atrodė kaip kito, balto ir svetimo, pa- 
saulio pradžia. 

Indėnė taip pat nekalbėjo; atlikusi namų 
ruošą, tūnojo kampe, tupėdama su vaiku ant 
rankų. Jų vyriausias ėjo vienuoliktuosius me- 
tus ir buvo Harbertono pirmosios žmonos sū- 
nus; kiti du — antrosios, o ketvirtasis — tre- 
čiosios. Dvi pirmosios, taip pat indėnės, mirė, 
neišvengusios likimo, persekiojančio tos rasės 
moteris, kai jos esti baltųjų žmonos. 

Aš atsigavau su vaikais. Padariau lentą ir 
su grumsteliais, panašiais į kreidą, juos išmo- 
kiau rašyti ir skaityti. Dažnai juos išrikiuoda- 
vau priešais aitvarus, padarytus kaip lėktuvai: 
Dantyti jų propeleriai keldavo triukšmą, prime- 
nantį motorus. Aš juos mokiau gimnastikos ir 
žaisti, taip kad iš lėto iš jų sudariau mažytį 
socialinį būrelį, sveiką ir linksmą, kuris trupu- 
tį sušvelnindavo tą kietą vienodumą. 

— Tėvelis niekad nekalba! — vieną dieną 
man prasitarė vyresnysis. 


— Kalba, kaipgis, — jam atsakiau! — su 
medžiais, su debesimis ir uolomis. 
Vaikas pradėjo juoktis, ir aš negalėjau 


nepritarti, nors mielai būčiau pasielgęs priešin- 
gai. 

— Kodėl šis žmogus toks paniuręs? — 
klausiau save, kiekvieną kartą vis neatlaidžiau. 
Tai nebuvo smalsumas patirti, kas toje būty- 
bėje slėpėsi, ir kas, geriausiu atveju, galėjo bū- 
ti kvailumas ar senio nuovargis; taip pat tai ne- 
buvo mano savimeilė ar pažeisti jausmai, bet 
visai paprastas troškimas kalbėtis su mąstančiu 
gyvūnu. O toks ten buvo tik jisai, ir jis man 
neigė šią brangią dovaną! 

Tačiau vieną dieną padariau galą tam neri- 
mui šitokiu pasiryžimu: “Tam žmogui ne visi 
namie, — pagalvojau; — jis pamišo iš vienat- 
vės, iš tylos, nuo kurios, jeigu aš čia ilgiau 
pasiliksiu, tapsiu tokiu pat pamišėliu, kaip ir 
jis. Tad išvykstu pirma pasitaikiusia proga! 

Bet į Robalo uostą neatplaukdavo nė men- 
kiausia indėnų valtis. Vien tik Čilės greitlaivis 
iš pareigos užsukdavo kas trys ar keturi mė- 
nesiai, ir šiuo kartu jau buvo praėję penki mė- 
nesiai, o jis vis dar nesirodė! 

Likimas, kuris, vienam darydamas gera, 
kitam padaro bloga, lėmė, kad audros apdau- 
žytas burlaivis vieną popietę, bejieškodamas 
užuovėjos, užsuko į Robalo uostą. Jis plaukė į 
Ushuaiją ir Wulaijos radijo stotyje patyrė, kad 
greitlaivis ruošiasi atvykti į salą kitą pirma- 
dienį, o tą dieną buvo penktadienis. 

Harbertonui pranešiau apie savo pasiry- 
žimą išvykti, ir sekmadienio vakare, prie para- 
fino lempos šviesos, jis su manim teisingai at- 
siskaitė. 

Tą naktį atsisveikinau su įnamiais ir atsi- 
guliau begalvodamas, kad, laimei, rytojaus die- 
ną paliksiu tą sudaužytų ir jūroje nugrimzdu- 
sių kalnų žemę, o ypačiai, kad daugiau nebe- 
matysiu to keisto žmogaus, skendinčio tyloje, 
nelyginant ledėsis, kuris parodo tik septintą da- 
lį savo apimties, ir tokią raukšlėtą ir suakme- 
nėjusią, kaip kad jį supanti gamta. 

Aušra pradėjo auksinti mano kambario 
langų plyšius, kai pamėginau atsikelti, bet pa- 
sijutau esąs stipriai pririštas prie lovos lentų. 
Man giliai bemiegant, kažkas atsargiai suvystė 
šitomis virvėmis, kurios mane įkalino, kaip in- 
dėnų kūdikį prie nešiojamojo lopšio. 

Kaip išgalėdamas, stengiaus išsivaduoti, 
šaukiau, rėkiau, — niekur nieko. Taip išbuvau, 
kaitaliodamas gyvulišką pyktį su pralaimėjimo 
rezignacija. Mano nelaimė pasiekė viršūnę, kai, 
išaušus rytui, staiga išgirdau greitlaivio spie- 
giančią sireną, skelbiančią jį išvykstant. 

Tik vieną kartą savo gyvenime buvau jau- 
tęs panašų nusiminimą, kai, eidamas šešiolik- 
tus metus, dėl mano vyresniojo brolio išdavimo, 
uždarytas kambaryje, išgirdau švilpiant laivą, 
kuriuo turėjau išplaukti. Nuo tada, kai išgirstu 
besiruošiančio išplaukti laivo tris švilptelėjimus, 
negaliu susilaikyti nesuvirpėjęs! 

Nelauktai išgirdau gretimam kambaryje 
balsus, žingsnius ir triukšmą, ginčus ir verks- 
mus. Toje triukšmingoje maišatyje ryškiai išsi- 
skyrė vaiko riktelėjimas. Vyresnysis berniukas, 
Dinas, įpuolė į mano kambarį su peiliu ranko- 
je. Nuvokęs, kas mane ištiko, jis įsiveržė man 
pagelbėti, nepaisydamas motinos pastangų jį su- 
laikyti. 

— Dinai, pirmiausia rankas! — surikau pa- 
matęs, kai beskubėdamas, jis norėjo susidoroti 
su juostom, rišusiom mano kojas. 

Bematant buvau laisvas. Apkabinau savo 
išvaduotoją, pastvėriau savo nedidelį ryšulėlį ir 
tekinas išbėgau; nerdamas lauk, galėjau matyti 
išsigandusį indėnės veidą. 

Kaip pamišėlis, bėgau šlaitu ligi paplūdi- 
mio, mojuodamas rankom, kad laivas manęs ne- 
paliktų. Laimei, valtis tik ką buvo nuleista į 
vandenį.  Beskubėdamas nebuvau pastebėjęs, 
kad Harbertonas ten stovėjo jos laukdamas. Pa- 
matęs mane ateinant, prisiartino ir tokiu tonu 
bei žvilgsniu, kurių niekad neužmiršiu, man 
tarė: 

— Nepyk, pasilik! Aš greit mirsiu, o vaikai 
ir ji, kurie kaip gyvulėliai, nemokės tvarkytis. 


Prasidės plėšikavimas, kas nors užgrobs ūkį 
ir juos išmes iš čia! Atleisk už tai, ką esu pada- 
ręs, bet nenorėjau, kad tamsta išvyktum. 
Tamsta gali būti viso to savininkas ir juos glo- 
boti, kaip kad esi buvęs ligi šiol! Aš to neno- 
rėjau tamstai sakyti, nes vis geidžiau daugiau 
išmėginti. Per daugelį metų jieškojau žmogaus, 
kaip kad tamsta! Pasilik, tamstai atiduosiu visą 
ūkį! Susirask mano žmonos pusseserę ir pasilik! 

Jo balsas buvo pasikeitęs, ir man rodės, 
kad aš jį girdėjau pirmą kartą. Jis buvo lyg iš- 
sekęs nuo kalbėjimo; jo lūpos virpėjo kaip mal- 
džiantis , o žvilgsnis ....ak!... to maldaujančio 
žvilgsnio aš niekados negalėsiu užmiršti! 

Pradėjau svyruoti, kaip daugelį kartų savo 
gyvenime. Žiūrėjau į jo veidą, raukšlėtą, kaip 
ąžuolo žievė, prisiminiau jo kurčią tylą, pažiū- 
rėjau į akmenį, pro kurį stiebėsi medžių viršū- 
nės, vėjų horizontaliai palenktos, kaip išmal- 
dos prašančios rankos, pažiūrėjau į rūkstantį 
garlaivį, į banginių medžioklės valtį, kuri jau 
artėjo į krantą, ir, kaip visais atvejais, kada 
esu buvęs neryžtingas, palinkau į tą pusę, ku- 
rioje tą akimirką buvo mano širdis; tuo metu 
toje pusėje laukė greitlaivis ... 


Grįžęs, kai išlipau Magelano krantinėje, 
antru kartu iš būdelės išėjo tasai pilku lietpal- 
čiu žmogelis, kurio pasiūlymas mane pastūmė- 
jo į tokią keistą kelionę. Tikėjaus, kad ir vėl 
jis kreipsis į mane su tuo pačiu klausimu: “Gal 
tamsta nori vykti dirbti į Navariną?". Bet ne, 
plačiai besišypsančiu triušio veidu, jis man tarė: 

— Ilgiau nebegalėjai ištverti? 

— Nebegalėjau ištverti! — jam atsakiau. 

— Panašiai kaip ir kiti — paaiškino; — nė 
vienas niekados nepraleido greitlaivio! 

— Taip, — pagalvojau, į jį žiūrėdamas, ne- 
žinau ar su panieka ar su įniršimuų, — pana- 
šiai kaip ir kiti; bet nė vienas jų nepamatė, 
kaip kad aš, ką ledėsis slėpė po vandeniu! Nie- 
kas nesuvokė tos panirusios prigimties švelnu- 
mo! Kurią dieną gal grįšių į Robalo uostą. Bū- 
siu turtingas; senojo savininko tylą pakeisiu 
džiaugsmingu triukšmu; tada man patiks netgi 
ir jaunoji našlė; su vaikais, jau jaunuoliais, į- 
rengsime kaip albatrosą liekną burlaivį, ir plau- 
kiosime kanalais, kaip indėnai medžiodami ruo- 
nius! 

Bet kol kas dar negrįžau. 

Išvertė P. Gaučys 


Z. BALVOČIENĖ 


I SAVO VIESPATĮ 


Jei Tu nori — esu tik mažas, 


Pilkas kurmis žemėj: 


Tylus ir užsikasęs. 


Esu darbštus, sotus ir sveikas, 
Ir mano kailinėlis šiltas ... 


Ko dar bereikia? — 


Visi juk kurmiai taip gyvena. 


e ILOJ S 


Tik vakaropi, sunkius darbus pabaigęs, 


Nuo visko atitrūkęs, 

Pro kietą prasikasęs, grumstotąjį kupstą, 
Išeinu apsižvalgyti ... 

Ir nustebęs sustoju: 

Bepamatau užgesusią jau saulę ... 


Na, ką gi, jei Tu noTi ... 
Nuliūdęs ir nusiminęs, 


Vėl kūprinu atgal takų senuoju ... 
Į tamsą. 

GOTIšKOJO PERKŪNO NAMO KAUNE KILMĖS KLAUSIMAS 


DR./POMLLAS RR LA LLTI 


Senieji keliautojai ir geografai, aprašydami 
miestą, paminėdavo kurį vieną pastatą kaip 
architektūrinę miesto įžymybę, pirmoje vietoje 
dėl jo nuostabumo. XVI a. Vilniaus aprašymai 
iškeldavo Bernardinų bažnyčią, kaip nepapras- 
tai gražią. Baroko epochos rašytojai laikė Šv. 
Kazimiero koplyčią dėl jos sensacingo turtin- 
gumo ir blizgesio pačiu brangiausiu Vilniaus pa- 
minklų. Romantikos laikotarpis, svajojęs apie 
viduramžius, pradėjo žavėtis Šv. Onos bažny- 
čios gotiškąja fasado dekoracija. Greit pasklido 
žinia, kad kaimyninio Kauno senamiestyje yra 
panaši architektūra: augštas, raguotais pinak- 
liais padabintas pinjonas ant seno mūrinio na- 
mo, tada vadinamo “Perkūno Šventykla“. Visi 
XIX a. Kauno aprašymai jį mini. Žurnalai len- 
kų, rusų ir net vokiečių kalbomis yra paskyrę 
šiam pastatui atskirų straipsnių, kas patvirtina 
buvus nemažo susidomėjimo šiuo paminklu. 
Miesto lankytojus stebino keistos šio nedidelio 
namo pinjono formos, o ypatingai jo vardas: 
“Perkūno Šventykla“. Bet kaip tik šis vardas 
greit sukėlė abejojimų. Jau 1846 m. Balinskis 
aiškiai pasisakė, kad mūsų senas ir gotiškai de- 
koruotas namas Kaune negalėjo būti šventykla 
ir šitoks jo vadinimas yra klaidinantis'. Be- 
linskiu pasekė kiti autoriai. 1854 m. Poznanėje 
išleistų “Kauno prisiminimų“ autorius pastebė- 
jo: “Jokiame sename Kauno aprašyme neranda- 
me įrodymų, kad gotiškasis pastatas prie gatvės, 
vedančios į Nemuną ir ten tebestovįs, būtų Per- 
kūno šventykla'*. Ir vėliau daug autorių jautė 
reikalą daryti panašių paaiškinimų. 

Nušviesti gyvenamųjų miesto namų istori- 
ją yra sunkiau kaip bažnytinių ar viešųjų civi- 
linių pastatų, nes dokumentai, liečią jų kilmę, 
daugiausia laikyti privatinėse rankose, greičiau 
pražuvo. Kronistams privatinė statyba atrodė 
nereikšminga ir neverta kronikinio paminėjimo. 
Vakarų Europos senųjų miestų istorijografija, 
žinanti daug detalių net iš pavienių gatvių ir 
namų praeities iš XVI-XVIII amžių, kalbant apie 
XV ir XIV amžius, taip pat dažnai negali duoti 
aiškaus atsakymo. 


Istoriniai duomenys. 


Pirmos istorinės žinios apie Perkūno Namą 
tėra iš vėlesnių laikų, kai namas jau buvo iš- 
stovėjęs daugiau kaip šimtą metų, ir dėl tos apy- 
linkybės, kad Perkūno Namo kaimynystėje XVII 

įsikūrė jėzuitai. Šiuos duomenis surinko Kau- 
no dekanato inventoriaus knygose ir kituose 
šaltiniuose vyskupas Motiejus Valančius, kuris, 
1864 m. iš Varnių atsikėlęs į Kauną, gyveno 
buv. augustinijonų vienuolyno namuose. Apie 
jėzuitų įsikūrimą Kaune vysk. Valančiaus 
“Trumpa Kauno bažnyčių istorija“? pasakoja pla- 
Ciausiai: “Ant galo* 1642 m. gegužio 15 d. 
Jezavitų provincijolas, kun. Fabricius, atsiuntė 
penkis Jezavitus: kun. Adomą Gruenbergą, tai- 
pogi tris tikrus brolius: Albertą (Autorių “Lie- 
tuvos Istorijos“), Kazimierą ir Petrą Kojelavi- 
čius. Šie tris savuosius mūrytus namus, ant 
Kauno rinkos su visais baldais zakonui atidavė. 
Miesto gyventojai priėmė anuos labai maloniai. 
Kauno starosta, Lietuvos gyventojai priėmė a- 
nuos labai maloniai. Kauno starosta, Lietuvos 
kanclierius, uždėtojas Jezavitų Kolegijos Pins- 
ke, Kunigaikštis Stanislovas Radvila, per raštą 
pavedė šius svečius miesto malonei. Per pirmuo- 
sius metus savo gyvenimo Kaune Jezavitai da- 
tyrė daug sunkybės: neturėdami savo bažny- 
čios, su Mišiomis vaikščiodavo į visas, daugiau- 
siai vienok į šv. Mikalojaus bažnyčią, zokaunin- 
kės Benediktinės negailėjusios jiems altorių. 
Užvedė teologiškus ginčus su protestantų dva- 
siškaisiais, prie kurių leidžiami buvo visi, kurie 
tik galėjo naudoties. Todėl būtinai buvo reika- 
linga bažnyčia, jiems tik prigulinti. Patys Je- 
zavitai prašė pašalpos tame dalyke Rektoriaus 
Vilniaus Akademijos ir Kolegijos kun. Jono 
Gružauskio, po kurio valdžia ir Kauno Jezavitai 
buvo. Tame tarpe dvarponis Prapartininkas Jo- 
nas Kęstoris Jezavitams dovanojo sodžių; iš tos 
jeigos ir pinigiškos pašalpos to paties Kęstorto 
Jezavitai pirko nuo Žemaičių kašteliono Jono 
Lackio mūrytus namus ir pašventė juos į ko- 
plyčią. Šitie namai buvo laikomi už bažnyčėlę 
dievaičio Perkūno ... Žmonėms šią koplyčią Je- 
zavitai atidavė 1643 m. penkes dienas prieš Pe- 
laniją ir atliko tę keturesdešimtę“ .... Žinią 
apie jėzuitų koplyčios įrengimą Lackio namuo- 
se vysk. Valančius bus paėmęs iš XVIII a. Lietu- 
vos jėzuitų istoriko Rostovskio, kuris trumpai 
aprašo jėzuitų įsikūrimą Kaune 1642 m. ir ko- 
plyčios įrengimą iš Lackio pirktame name 
Kad Lackio mūrinis namas būtų vadinamas Per- 
kūno šventykla, Rostovskis nesako. Matyti, 
XVIII a. šis vadinimas dar nebuvo įsigalėjęs, 
kaip vysk. Valančiaus laikais. Todėl reikia ma- 

1 pav. Kaunas. Perkūno Namas. Rytinis fasadas ir pirmo bei antro augšto planas. Domininko Kulakovskio braižinys 


(1823). 


nyti, kad Perkūno Namo ir šaltiniuose minimo- 
jo Lackio namo identiškumą vysk. Valančius su- 
žinojo iš gyvosios vietinės tradicijos, jei ne iš 
bažnytinių aktų. 

Perkūno Namas XVII a. tokiu būdu jau ne- 
bepriklausė miesto piliečiui — pirkliui ar ama- 
tininkui, bet bajorui dignitoriui Lackiui, kuris 
mums nežinomomis aplinkybėmis šį mūrinį pa- 
statą buvo mieste įsigijęs. Abejoti netenka, jog 
pirmykščio savininko įpėdiniai miestiečiai jau 
buvo tiek nubiednėję, kad turėjo namus par- 
duoti žemvaldžiui, kurs juos perleido jėzui- 
tams. Dar prieš 1655 m. maskviečių invaziją 
jėzuitai buvo pasistatę laikiną medinę bažny- 
čią, o mūrinės bažnyčios statyba buvo tepra- 
dėta 1666 ir tik 1720 užbaigta“. Koplyčios buvi- 
mas Perkūno Namuose nepaliko jokių pėdsakų. 
Rajonas prie Rotušės aikštės ir gatvės, vedan- 
čios į Nemuną, kuriame stovėjo keletas mūri- 
nių miestiečių privatinių namų, buvo XVII — 
XVIII a. inkorporuotas ir perstatytas į jėzuitų 
vienuolyną ir kolegiją“. Nepaliestas tepaliko at- 


skirai stovįs Perkūno Namas. Jėzuitų ordiną 
uždarius, Perkūno Namas pateko vėl į privati- 
nes rankas. Mūras buvo gerokai apleistas ir 
XIX a. būvyje smarkiai sužalotos fasado apati- 
nės dalys. Paliekant nuošaliai paskutiniųjų lai- 
kų žinomus šio pastato likimo faktus, telieka 
konstatuoti, kad ankstyvesnių kaip XVII a. is- 
torinių duomenų apie Perkūno Namą nėra. 


Tariamas dievaičio statulos radimas Perkūno 
Name. 


Toje pačioje “Kauno bažnyčių istorijoje“ 
vysk Valančius pasakoja šį atsitikimą: “1784m. 
Kauno klebonas buvo Pranciškus Fronckevič, 
kurs norėdamas viename savo kambaryje pada- 
ryti šėpą, kad tam tikslui liepė sieną iškirsti, 
atrado cininį Mildos, Kauno deivės — globė- 
jos stovylėlę, pusę uolakties augštumo. Greit 
paskui, kad klebonas kaž-kur išvažiavo reika- 
lais, jo kamendorius, kun. Mingaila, užsimanė 
sunaikinti tą stabmeldystės dievystę ir liepė iš- 

baltyti kuknios indus. Tą atsitikimą kun. Fronc- 
kevič aprašo inventoriuje 1782 m., labai gailė- 
damas sunaikinimo interesingo senovės pamink- 
loja 

To pačio Kauno bazilikos — buvusios mies- 
to parapinės bažnyčios — inventorių duomenis 
tiksliau paskelbė kun. P. Veblaitis “Naujojoje 
Romuvoje? 1935 m., iš kur sužinome, kad minė- 
toji statulėlė buvusi rasta Kauno klebonijoje. 
Veblaitis apie tai pastebi: “Tame pačiame in- 
ventoriaus aprašyme kalbama ir apie klebono 
gyvenamąjį trobesį. Mūro ar medžio buvo pa- 
rapijos klebonija prieš 1500 metus, esą nežino- 
ma. 1503 metais karalius Aleksandras dovano- 
jęs tos bažnyčios klebonams savo smuklę (karcz- 
mę), į kuria šie ir persikėlė gyventi. Klebonų 
rezidencija virtusioji muro smuklė esanti pa- 
statyta dar pagonių laikais, prieš 1400 metus, nes 
kai klebonas apie 1782 metus ją remontavo, tai 
augšto viename kambaryje po kaire ranka ten, 

2 pav. Kaunas. Perkūno Namo pietrytinis vaizdas. 
Piešinys iš Cari von Schmith “Necrolithuanica" 
rankraščio (1863). 


kur nuo kiemo yra langas, bekertant mūre in- 
daujai įtaisyti vietą, klebonas rado mūre buvu- 
sią užmūrytą cininę Veneros stovylą, pusės uo- 
lakčio zugštumo. Tačiau, kai kartą klebonas 
iš namų išvažiavo, tuo pasinaudodamas kun. 
Mingaila, žmogus skrupulingas, (kiek vėliau jis 
buvo Apytalaukėje klebonu) lienė tarnams ta 
Veneros statula išbaltinti randelius. (Ten pat, 
15 lakšte) "* 

Pačiame statulėlės radimo fakte nėra nie- 
ko nuostabaus: nuo renesanso laikų metalinės 
antikės dievaičių statulėlės buvo gerokai papli- 
tusios. Kokį ryšį šis statulėlės radinys kleboni- 
joje turi su visai kitoje senamiesčio vietoje sto- 
vinčiuų mūsų Perkūno Namu? 

1804-1805 m. Teodoras Narbutas, tarnauda- 
m2s inzinierium prie Nemuno reguliavimo dar- 
bų"", gyveno Kaune ir turėjo progos susipa- 
žinti su jo miesto senove. Jo įspūdžių Kaune 
atspindys yra, dabar gal jau pamirštas, straips- 
nis "Apie Kaune atrastas statulas“, kurį jis pa- 
skelbė 1838 m. savo Lietuvių Tautos Istorijos 
IV-t2ame tome!!. Narbutui Kaune buvo žinomas 

3 pav. Kaunas. Perkūno Namo rytinis fasadas. i 
“Tygodnik Ilustrowany“ (1861). 


mūsų senasis gctiškasis namas, kuris, jo žodžiais, 
jau tada “visų gyventojų buvo vadinamas Per- 
kūno šventykla“, o Kauno klebonijos aktuose 
jis skaitė apie “Veneros" statulėlės atradimą 
XVIII amžiuje. Abu dalykai Narbutui buvo įdo- 
mūs senovės lietuvių religijos liudininkai, rei- 
kalingi paaiškinimo. Narbutas savo straipsnyje 
pateikia kai kurių duomenų apie Perkūno Na- 
mą, bet jų vertė yra abejotina, nes jis jų ne- 
parėmė aiškiais šaltiniais, o visas pasakojimas 
turi Narbuto falsifikato požymių. Tuos duome- 
nis Narbutas sakosi gavęs iš vieno savo “kilnaus 
prieteliaus"“, kuris juos sužinojęs iš grafo My- 
kolo Kosakauskio, Lietuvos Didžiosios Kunigaikš- 
tystės lauko raštininko. Perkūno Namas esąs, 
pagal Narbutą, gotiško namo liekana, kuri jė- 
zuitai buvo perstatę i bažnytėlę, o vėliau į mo- 
kyklą. Apie tai grafui Kosakauskiui 1835 im. 
gruodžio mėn. 12 d. laišku pranešęs Kauno mo- 
kyklų prefektas Laurinavičius: “Jėzuitų dieno- 
raščiuose!?, kurie buvo bibliotekoje, užtikau 
pėdsakus, kad kai jie XVII a. pabaigoje pra- 
dėjo Kaune kurtis, kaip pirma patalpa teturėjo 
vieną mūrinį namą dėl buto ir kitą mažesnį 

4 pav. Kaunas. Perkūno Namo rytinis fasa- 
das. Raižinys pagal E. Andriolli (1836 — 
1893) 


įrengtą dėl bažnytėlės; vėliau, kai buvo pasta- 
tyta šiandien egzistuojanti bažnyčia, kalbamo- 
ji bažnytėlė buvo perdirbta į klases, apie ką liu- 
dija įrašas ant jos vidaus sienų — Pars Roma- 
na — Pars Graeca —, kuriuos vienuoliai pa- 
prasiai savo klasėse naudodavo. Galbūt, kad 
šis mūrinis namelis kadaise tarnavo Perkūno 
šventyklai; daugiau reikia tikėti, kad jėzuitai 
ji perėmė į savo valdžią tuo laiku, kai namelis 
buvo jau žmonių gyvenamas, ne dievaičių“. 
Minėtasis grafas Kosakauskis tariamam Narbu- 
to prieteliui papasakojęs dar kitą istoriją apie 
Perkūno Namą: “1818 m. statant Kaune mui- 
tinę, to namo kampas atsirėmė į buvusios Per- 
kūno šventyklos namus atmušant dalį šito 
mūro, Sakalauskas, Kauno miesto valdininkas, 
surado žalvarinę figūrėlę šešių colių augščio, su- 
kryžiuotomis kojomis ir turinčią ant galvos 
kaip ir miesto atvaizdavimą arba bokštus ir 
bažnyčias, o rankoje laikančią tris žuvis; mano 
išvada buvo, kad tai pavaizdavimas dievaičio, 
saugojančio Kauno miestą, nes trys žuvys pa- 
žymėjo, matyt, Nemuną, Nerį ir Nevėžį —upes, 
kurios prie Kauno teka“, sako Narbutas'*. Šią 

žalvarinę statulėlę Kauno magistras perleidęs 
grafui Kosakauskiui, kuris ją 1820 nusiuntęs į 
Varšuvos mokslo mylėtojų draugiją, iš kur ji 
1836 m. su visu muziejumi buvusi nusiųsta į 
Petrapilį ir yra dingusi . . . Narbuto nuomone, 
statula negalėjusi būti Perkūno, nes jo esą ki- 
ti atributai, bet miesto dievaičio: gal paiškė- 
sią, kad tai esąs dievaitis “Kaunis", kadaise puo- 
šęs senovės lietuvių Kauno šventyklos altorių, 
bet kai 1387 Jogaila su pranciškonais artėjo prie 
Kauno ir stabams grėsė sunaikinimas, pagonių 
kunigas dievaičio statulą paslėpė mūre .. ..4 
Dabar Narbutas pakartoja ir Veneros statulos 
radimo istoriją Kauno klebonijoje tais pačiais 
žodžiais, kaip cituotoje dekanato inventoriaus 
knygoje, betgi tvirtindamas, kad šis pasakoji- 
mas esąs iš minėtojo Laurinavičiaus laiško. Nar- 
butas samprotauja, kad kalbamoji “ Venera" bu- 
vusi lietuvių “Milda"'*. Pabaigoje Narbutas pa- 
reiškia, kad šiuo savo straipsniu jis siekia pa- 
mokyti skeptikus, kurie nenori tikėti lietuvių 
mitologija. 


Žinant Narbuto metodą papildyti mūsų pra- 
eities mįsles išgalvotomis ar mažai patikrinto- 
mis istorijomis, reikia daryti išvadą, kad pasako- 
jimas apie “Kaunio" statulos radimą Perkūno 


Kaunas. 


5 pav. 


Perkūno Namas prieš I pasaulinį karą. 

6 pav. Kaunas. Perkūno Namas pasaulinio 


karo metu (matomas 1915 m. sužalotas 


Jėzuitų bažnyčios bokštas). 


Namo sienoje yra jo paties fantazijos padaras. 
Du skirtingus faktus: 1) bažnytiniuose aktuo- 
se minimąjį Veneros statulos atradimą kleboni- 
jos sienoje ir 2) gyventojų lūpose kartojamą 
“Perkūno Šventyklos“ vardą gotiškajam na- 
mui Narbutas aiškino lietuvių mitologija. Kau- 
ne rastą Veneros statulėlę spėdamas buvus lie- 
tuvių deivės “Mildos pavaizdavimu, o pagal 
jos radimo pasakojimą sukonstruodamas antros 
—“Kaunio"" — siatulos radimą “Perkūno Šven- 
tykla" vadinamajame name, Narbutas tokiu bū- 
du abu šiuos faktus surišo su lietuvių pagonybės 
laikais. Pačio “Perkūno Šventyklos? vardo mū- 
sų pastatui Narbutas, kaip matome, neišgalvojo: 
jis jau prieš Narbutui atvykstant Kaunan čia 
buvo žinomas. Kaip tik šitas fantastiškas pasta- 
to vardas Narbutui buvo lietuvių mitologijos 
patvirtinimas, nors, matydamas architektūrinį 
anachronizmą, jis mėgino savo straipsnyje bent 
tariamą pagonių statulų egzistavimą Kaune su- 


rišti su šiuo pastatu. Narbuto straipsnis sustip- 
rino visuomenėje įsigalėjusią nuomone, kad Per- 
kūno Namas buvęs jei ne senovės lietuvių šven- 
tykla, tai bent gyvenamas namas, pastatytas pa- 
gonių laikais. 


“Perkūno Šventyklos?' vardo garsas. 


Idomus dokumentas, įrodąs, kad susidomė- 
jimas mūsų pastatu kaip “Perkūno Šventykla" 
jau buvo pasireiškęs pirmiau negu Narbuto raš- 
tai buvo išplitę, yra išlikęs brėžinys, kurį 1823 
paruošė senojo Vilniaus universiteto architektū- 
ros adjunktas Domininkas Kulakovskis, nubrėž- 
damas Perkūno Namo vakarinį fasadą su pinjo- 
nu ir pirmojo bei antrojo augšto planus, visą 
brėžinį pavadindamas: “Šventyklos planas, va- 
dinamos Perkūno, esančios Kaune prie Akade- 
mijos mokyklos*'*“ (1 pav.). 

Žinia apie “Perkūno Šventyklą" Kaune XIX 
amžiuje pirmoje pusėje buvo pasiekusi ir Til- 
žės lituanistikos mėgėjus. Tilžės gimnazijos 
mokytojas Gisevius, 1837 išspausdintame savo 
straipsnyje apie Rambyną spėdamas, kad ant šio 
kalno buvusi pagonių šventykla, priminė, kad 
Zapyškyje ir Kaune neva išlikę senovės lietu- 
vių kulto mūrinių pastatų. “Pačiame Kaune, — 
rašo Gisevius, — kiekvienas istorijos mėgėjas 
pamatys džiugiam savo nusistebėjimui vieną dar 
iki apsupančių, stogų padengtų sienų išlikusią 
Perkūno šventyklą (Perkunus-Tempel), kuri 
keistu kontrastu su netolimomis viršum jos iš- 
kylančiomis bažnyčiomis stovi kaip jaudinantis 
tikros krikščioniškos tolerancijos įrodymas“!'. 

“Perkunos Heiligthum in Kowno“ — Per- 
kūno šventykla Kaune: taip pavadintą piešinį 
įtraukė archeologas Carl von Schmith į savo ne- 
baigtą rankraštį “Necrolithuanica,' parašytą 
1863 m. (2 pav.). Carl von Schmith buvo Vil- 
niaus Muziejaus archeologijos skyriaus vedėjas. 
Kaune ir Gardino gubernijoje jis iškasinėjo 
apie 100 priešistorinių kapų. “Necrolithuanica" 
pavadintame rankraštyje jis trumpai aprašė sa- 
vo rinkinio objektus ir pridėjo eilę piešinių pa- 
gal jo paties ir Vilniaus Maziejaus rinkinių ra- 
dinius bei kopijuodamas iš T. Narbuto ir grafo 
E. Tiškevičiaus veikalų. “Necrolithuanica"? ran- 
kraštis kartu su Carl von Schmitho rinkiniu bu- 
vo vėliau parduotas Karališkajai Akademijai 
Stockholme, kur tebėra!''a. šis Perkūno Namo 
piešinys remiasi tikriausiai kokiu kitu piešiniu, 
atliktu jau pagal originalą. Rankraštyje Perkū- 
no Namo piešinys yra lietuvių mitologijos įko- 
nografijos skyriuje lentelėse su lietuvių taria- 
mųjų dievaičių paveikslais, kuriuos autorius bus 
pakartojęs iš T. Narbuto veikalų, nekeldamas 
jų autentiškumo klausimo. Reikia pastebėti, 


" 


7 pav. Kaunas. Perkūno Namas Nepriklausomybės laikais 
(nuotrauka daryta apie 1930-31 metus). 


8 pav. Brugė (Belgija). Buv. Hanzos pirklių 
namas “Domus Osterligorum". Raižinys. 

9 pav. Liubekas (Vokietija. Laivi- 
ninkų draugijos namo fasadas 
(1535). 


11 pav. Liubekas (Vokietija). Stambių pirklių 
namai. XVI a. 


10 pav. Liubekas (Vokietija). Smulkių pirkiiu 
namai, XV-XVI a. 


kad 1614 m. išspausdinus Lasickio veikalą apie 
žemaičių mitologiją, kai kurių lietuvių garbin- 
tųjų dievybių vardai buvo žinomi už Lietuvos 
ribų ir būta tam tikro susidomėjimo jais. Per- 
kūnas, kaip vyriausias lietuvių pagonių dievas, 
kronikų ir pasaulio aprašymų literatūroje figū- 
ruoja jau net nuo XIII a. 


Kada atsirado “Perkūno Šventyklos“ var- 
das mūsų mūriniam namui, iš XIX a. literatūros 
negalime tiksliau nustatyti. Vargiai šį vardą 
sukūrė liaudis. Greičiau tokį vadinimą galėjo iš- 
galvoti jėzuitų kolegijos profesoriai XVIII a., ku- 
rių rajone šis senovinių formų pastatas stovė- 
jo, ir kuriame jėzuitai jau tada buvo įrengę 
savo mokyklos klases. Kadangi faktinai tik jė- 
zuitai galutinai įvedė krikščionybę Lietuvos liau- 
dyje, išnaikindami pagoniško tikėjimo likučius, 
galimas daiktas, kad tuomet jie kiekvieną ma- 
žiau suprantamą ir keisčiau atrodantį iš senovės 
užsilikusį reiškinį ar daiktą mokiniams ir šiaip 
žmonėms populiariai aiškino pagonybe. Bet 
XVIIla. pabaigoje prasidėjus romantiniam susi- 
žavėjimui Lietuvos praeitimi, šis pusiau anek- 
todinis “Perkūno Šventyklos“ vardas pasklido 
plačiau ir pateko literatūron. Priešingai susida- 
riusiai nuomonei, kuri XIX a. pradžioje buvo 
įsigalėjusi, beveik visi vėlesni autoriai, prade- 
dant Balinskiu, rašę apie mūsų pastatą, kaip 
minėta, pabrėžė pagonių šventyklos buvimo go- 


12 pav. Brugė (Belgija). namai Jan 


Gotiški pinjoniniai 
van Eycko aikštėje. Pirmas namas iš kairės 1477. 


tiškos formos name absurdiškumą. Dėl to XXa. 
nustota pastatą vadinti šventykla, o įsigalėjo 
paprastesnis “Perkūno Namo“ vardas, kuris ir 
šiandien galioja. 


Ar buvo Perkūno Namas Hanzos kontora? 


Po pirmojo Didžiojo Karo istorinėje lite- 
raturoje pasirodė naujas vardas mūsų gotiška- 
jam namui: Hanzos kontora'“. “Seniau tasai 
namas, regis, yra buvęs Hanzos miestų sąjun- 
gos faktorija' (Konsulatas)“, rašė 1930 m. Vytau 
tas Bičiūnas savo Kauno miesto istorijoje apie 
Perkūno Namą!'“. Kyla klausimas, kas paskati- 
no V. Bičiūną šitokį spėjimą iškelti? Gal pačių 
vokiečių autorių darbai? 

Pirmojo Didžiojo Karo metu 1915 m. vo- 
kiečių kariuomenė užėmė Kauną ir mieste įren- 
gė vyriausią rytų armijos štabą (Ober-Ost). 
Todėl 1915-18 m. Kaune lankėsi nemažas skai- 
čius vokiečių karininkų, kurių tarpe buvo ir se- 
novės mylėtojų. Apie tai liudija keletas leidi- 
nių vokiečių kalba, kuriuose kalbama ir apie 
Kauno paminklus*?. Vokiečius stebino Kauno 
senamiestyje esą gotiškieji raudonų degintų ply- 
tų pastatai, bažnyčios ir mūsų Perkūno Na- 


mas, kurie savo statybine technika jiems 
priminė pažįstamus vaizdus Dancige ir Šiau- 
rės Vokietijos miestuose. Buvo prisiminta, 


kad XV-XVI a. Kaune egzistavo gan stipri vo- 
kiečių pirklių bei miestiečių grupė, kuri turėjo 
prekybinių ryšių su Dancigu ir kitais Hanzos 
miestais, o Hanzos pirkliai Kaune laikė savo 
faktoriją arba kontorą. Apie tuos faktus Kara- 
liaučiaus archyvaras P. Karge tada paskelbė pla- 
tesnę studiją?!. Betgi joks žinomas Didžiojo Ka- 
ro laikotarpio vokiečių autorius vis dėlto nėra 
konkrečiai tvirtinęs, kad Hanzos pirklių fakto- 


13 pav. 
aikštės. 


Brugė (Belgija). Gotiški namai prie prekyvietės 


14 pav. Gentas (Belgija). Pinjoniniai namai prie žolių 
krantinės. Dešinėje laisvųjų laivininkų (Franc bateliers) 
namas (1531). 


aka UBS „Mo  Ė - 123 
15 pav. Antverpenas (Belgija). Gildijų namai. 
XVII a. 


XVI — 


rija buvo įsirengusi kaip tik Perkūno Name, 
arba kad jis buvo net faktorijai specialiai pa- 
statytas. 


Savo tvirtinimui, kad Hanzos faktorija bu- 
vusi Perkūno Name, V. Bičiūnas įrodymų ne- 
paduoda. Savo spėjimą jis tik mėgino paremti 
topografiniais argumentais. “Pirmieji Kauno vo- 
kiečiai, — rašo jis, — neturėjo šio miesto mies- 
tiečių teisių. Jie gyveno užmiestyje, vadinama- 
me “Vokios kampe' ir, būdami katalikai, šven- 
tadieniais lankė pranciškonų (Vytauto) bažny- 
čią. Kauno vokiečių kolonijos centras buvo Han- 
zos “faktorija', kuri laikėsi vadinamame 'Perkū- 
no name' "22. Tenka labai abejoti, ar vokiečiai 
XV a. Kauno mieste turėjo atskirą kvartalą, 
nes nuo pat XV a. pradžios vokiečių elementas 
visame mieste buvo gan stiprus ir pilnateisis. 
Kaip tik vokiečių gyventojams 1408 m. Vytau- 
tas privilegija patvirtino Magdeburgo teises 
Kaune*“. Tiesa, iš kitų miestų, ne vietiniai, dau- 
giausia iš Dancigo atvykę vokiečių pirkliai kau- 
niečių buvo traktuojami kaip “svečiai", o jų tei- 
sės varžomos, bet nėra jokių žinių, kad šiems 
“svečiams" buvo paskirtas gyventi atskiras ra- 
jonas mieste ar už miesto. Balinskis mini, kad 
“Vokios Kampas“ (Niemecki Kąt) buvo vie- 
nos gatvės pavadinimas?'. Tai buvo dabartinės 
Gardino gatvės pradžia, kur stovi evangelikų 
bažnyčia ir klebonija. Aplink šitą bažnyčią XVII 
a., kada Kauno miesto gyventojų žymi dalis jau 
buvo aplenkėjusi (panašiai ir kituose kuni- 
gaikštijos miestuose), iš tikrųjų buvo įsikūrusi 
nelabai gausi vokiečių grupė, ištikima savo kal- 
bai ir evangelikų-liuteronų konfesijai. Bet ir šis 
rajonas dar buvo miesto ribose. Perkūno Namas 
stovi kitoje vietoje ir savo architektūra pri- 
klauso ankstyvesnei epochai. 


V. Bičiūno sprendimą apie Perkūno Namo 
paskirtį greitai pakartojo ir kiti autoriai, taip 
pat vokiečiai. Pvz. 1942 architektas Georg Get- 
tner (Jurgis Getneris) savo straipsnyje apie 
Kauno istorinius pastatus jau kategoriškai Per- 
kūno Namą vadina “Hanzos kontora*'*>. 


Reikia pastebėti, kad “Hanzos kontora“ 
Hanzos laikais reiškė ne šiandienine prasme ko- 
mercinę raštinę, bet tolimųjų distancijų vokie- 
čių pirklių bendruomenę nevokiškuose miestuo- 
se, t. y. miestuose, kurie nepriklausė Hanzos 
miestų sąjungai, atseit, buvo užsienyje. Tokia 
"kontora" buvo susiorganizavusi panašiai, kaip 
viduramžių brolija ar gildija. 

Kauno Hanzos kontoros istorija yra paly- 
ginti gan gerai žinoma. Kadangi minėtieji pirk- 
liai-svečiai XV-XVI a. smarkiai bylinėjosi su vie- 
tiniais pirkliais, prisirinko didelis skaičius to 

bylinėjimosi dokumentų ir laiškų, kurių nema- 
ža dalis buvo išlikę Dancige ir yra paskelb- 
ta ?6. Remdamasis šia medžiaga, Hanzos istori- 
kas Stein galėjo paruošti išsamią studiją apie 
Kauno kontoros teisinę padėtį ir ginčo dėl tei- 
sės prekiauti Kaune eigą". Šitie hanzininkų do- 
kumentai “kontoros namų" Kaune niekur nemi- 
ni. Priešingai, mums žinomos aplinkybės kalba 
prieš kokio atskiro kontoros namo egzistavimą 
senajame Kaune. Pirkliai-svečiai, atvykę Kau- 
nan, čia gyveno be šeimų ir neturėjo teisės Kau- 
ne būti ilgiau kaip vienus metus. Per tą laiką 
daugumas jų gyveno išsisklaidę tarp miesto gy- 
ventojų viešnagėje, bet kai kurie jau buvo įsi- 
giję nuosavus namus, vad. “kiemus" Kaune. 
Kauniečiams tai labai nepatiko ir jie stengėsi 
pirklius-svečius iš jų įsigytųjų namų išstumti 
ar neleisti jiems apsigyventi savarankiškai. Kau- 
niečiai buvo suinteresuoti, kad pirkliai-svečiai 
apsistotų pas vietinius gyventojus ir mokėtų 
jiems už nakvynę ir maistą, kas vietiniams su- 
darė gerą pajamų šaltinį. Kontoros Kaune prie- 
kyje stovėjo du vyresnieji. Jų žinioje buvo dė- 
žė, kurioje saugojami dokumentai ir įnašai. Pre- 
kybą kiekvienas pirklys—“svečias? varė sau 
atskirai, jo pareiga tebuvo pagal išsiųstų pre- 
kių kiekį įmokėti “kontorai'"'" įnašą. Vieno dide- 
lio, bendro ir uždaro kiemo (namų) kaip Nau- 
garde, nebuvo Kaune, nes toks čia nebuvo reika- 
lingas**. Nuolatiniai kivirčai su vietiniais pir- 
kliais ir drausmės stoka silpnino Kauno hanzi- 
ninkų "kontorą" ir pagreitino jos irimą; ji eg- 
zistavo tik palyginti neilga laiką: 1445-1532.29 


Kaune hanzininkams nebuvo palankių są- 
lygų pasistatyti sau specialų namą. Kyla klausi- 
mas, ar Hanzos pirkliai savo užsieninėse atsto- 
vybėse iš viso turėjo tokių specialių “kontoros"' 
namų, ir kokie tokių namų architektūriniai po- 
žymiai? Kalbant apie Hanzos kontoras, reikia 
skirti pirmaeiles nuo antraeilių, kurioms priskir- 
tina ir Kauno kontora. Didžiosios Hanzos kon- 
toros buvo Londone, Flandrijos Brugėje, Norve- 
gijos Bergene ir Rusijos Didžiajame Naugarde. 
Prie mažųjų kontorų priskaitomos Lietuvoje 
veikusios Kauno ir Polocko kontoros; Skandi- 


navijos kraštuose — Oslo, Tunsbergo, Kopenha- 
gos, Malmoe; Niederlanduose — Stavoreno, Am- 
sterdamo, Sluyso; Anglijoje — Lynno, Bostono, 


Hullio, Ipswicho ir Yarmoutho. Visų šių kon- 
torų uždavinys buvo vokiečių pirklių-svečių 
svetimuose miestuose teisių gynimas, prekybos 
bei vidaus tvarkos priežiūra ir tarpusavinių gin- 
čų sprendimas, todėl pirklių gyvenimas sveti- 
mame mieste visur buvo sutvarkytas griežtais 
nuostatais. Kiekvieną dieną visi kontoros na- 
riai privalėjo du kartu susirinkti sutartoje vie- 


toje pasitarimui. Vien tik Londono, Didž. Nau- 
gardo ir Bergeno hanzininkai gyveno atskirti 
nuo vietinių gyventojų tam tikruose rajonuose. 
Londono kontora vadinamas “Stalhof'? (The 
Steelyard) prie Temzės upės apėmė visą gru- 
pę įvairaus dydžio ir formos namų: prie XII a. 
Koelno pirklių įsteigtojo Gildijos namo, kuriam 
buvo bendra valgykla, virtuvė ir iškilmių salė, 
jungėsi XV a. pradžioje įsigytasis kvartalas, ap- 
statytas su viršum 90 namelių, klėčių, būdelių 
pirklių butams ir sandėliams nuomojamų: baž- 
nyčios nebuvo. Stalhofas buvo 1598 uždarytas, 
o XIXa. visiškai nugriautas. Apie jo išvaizdą te- 
liudija keli schematiški raižiniai. Didž. Naugarde 
hanzininkų gyvenamas rajonas — “Petershof"" — 
buvo apsuptas ginamąja siena, jo viduje stovėjo 
jau 1184 pastatytoji Šv. Petro bažnyčia, tarna- 
vusi pirkliams ne tik kultui, bet taip pat sandė- 
liui iždinei, archyvui ir pasitarimams?*: aplink 
bažnyčią telkėsi mediniai nameliai pirkliams 
nakvoti, o vienas namas buvo skirtas val- 
gyklai. Jokia moteris neturėjo teisės įeiti į pirk- 
lių kiemą; hanzininkams Didž. Naugarde ben- 
drauti su rusais, išskyrus oficialius prekybinius 
reikalus, buvo griežtai uždrausta. Jau 1494 ca- 
ras Jonas III Petershofą uždarė, ir jo neliko jo- 
kio pėdsako. Bergene hanzininkų kvartalas, vad. 
Vokiečių Tiltu, buvo taip pat kurį laiką sutvir- 
tintas. XIII-XIV a. hanzininkai Bergene sau 
“kiemus" nuomojosi, o nuo XV a. pradžios pir- 
kosi ruuosavybėn. Tie “kiemai? (norvegų vad. 
“gaarde") buvo pailgi 18-19 m. pločio ir apie 
100 m. ilgio sklypai. Jų siaurasis galas at- 
sirėmė prie uosto krantinės, kur priplaukdavo 
hanzininkų laivai. Ant tokių sklypų buvo pa- 
statyta iki 15 medinių namų, ankštai vienas 
prie kito, su siauru praėjimu tarpuose; juose 
tilpo pirklių butai ir sandėliai; vienas namas 
buvo skirtas pirkliams buvoti ir valgyklai. Pri- 
skaitoma 31 tokių kiemų; juose turėjo tilpti 
apie 2000 pirklių. Keletas tokių hanzininkų 
namų Bergene išliko iki mūsų dienų. Ir Berge- 
ne joks pirklys neturėjo teisės atsivežti ar susi- 
kurti šeimą; išbuvę Norvegijoje apie metus 
laiko, jie grįždavo į tėviškės miestą Vokie- 
tijoje. Tik Brugėje hanzininkai, panašiai 
kaip Kaune, gyveno pasisklaidę tarp gyvento- 
jų ir bendrabučio neturėjo. Vis dėlto 1457 m. jie 
pasistatė sau atskirus susirinkimo namus. Anks- 
čiau jų susirinkimai vykdavo karmelitų vienuo- 
lyne. Šis vad. Osterlinge namas buvo šešių 
augštų, turėjo augštą bokštą ir buvo gan puoš- 
nus: fasadas buvo išskaidytas gotinėmis arko- 
mis ir turėjo kampuose išsienius, kurie baigės 
smailais bokšteliais ir pinakliais. Jį pastatė ar- 
chitektas flamas ir vietiniu stiliumi. Brugės uos- 


16 pav. Liubekas (Vokietija). Seno 
a. 


ir antro augšto planas, XV-XVII 


= 


17 pav. Liubekas (Vokietija) 
interjero vazdas. 


„ Seno pirklio namo 


pirklio namo pirmo 

tui nusenkant, Hanzos kontora iš Brugės per- 
sikėlė į Antverpeną, kur nuo 1468 jie turėjo 
susirinkimo namus. Ten 1569 buvo pastatyti 
nauji dideli Hanzos rūmai su plačiu renesan- 
so stiliaus fasadu. Ten buvo pirklių bendrabu- 
tis ir sandėlis. Bet jau 1576 ispanai šiuos rū- 
mus išplėšė. Tiek Brugės Osterlingų namai, tiek 
Antverpeno Hanzos rūmai išnyko be pėdsako; 
apie jų buvusią išvaizdą teliudija išlikę keli 
piešiniai*!'(8 pav.). 

Matome, kad Hanzos kontorų vietovėse XV- 
XVI a. nesusiformavo joks specialus ir pastovus 
kontoros architektūrinis tipas. Sutinkame ša- 
lia paprasčiausių trobesių, skiriamų pirklių lai- 
kiniems butams, ir susirinkimų namus. Jų ar- 
chitektūra kiekvienoje vietoje buvo skirtinga. 
Savo konstrukcija, kiek galima spręsti iš iš- 
likusių piešinių, šie namai su Perkūno Namu 
Kaune panašumo neturėjo. 


Nors Kaune, išlikusių šaltinių liudijimu, 
specialaus Hanzos kontoros namo nebuvo, bet 
kai kuriems pirkliams-hanzininkams iš Dancigo 
ir kitų miestų iš tikrųjų pavyko Kaune įsigyti 
nekilnojamos nuosavybės ir pasistatyti privati- 
nių namų. Pvz. 1467 m. buv. Dancigo burmis- 
tras Angermende Kaune turėjo nuosavus du kie- 
mus su namais. Dar 1498 juos laikė ta pati šei- 
ma?*. Hanzos pirklių kūrimasis svetimuose 
miestuose sulaužant Hanzos nuostatus 
ypač būdingas jos smukimo laikotarpiui XVI a., 
kai hanzininkų tolimųjų distancijų prekybai at- 
sirado naujų sunkumų, stiprėjant olandų pirk- 
lių konkurencijai Baltijos jūroje. Betgi Hanzos 
sąjungos irimas XVI a. dar nereiškė atskirų 
pirklių asmeninį bankrotą. Apie 1400 Kaune į- 
sikūrę ir jau seniau miesto pilietybę įsigiję 
pirkliai buvo pajėgūs ir turėjo norą statytis na- 
mus puošniau, kaip tai buvo daroma ankstyves- 
nėje epochoje, net puošniau kaip Dancige““. 


Architektūriniu požiūriu Perkūno Namas 
turi visus Šiaurinės Vakarų Europos vėlyvosios 
gotikos bei renesanso laikų gyvenamojo namo 
požymius. Perkūno Namas yra dviejų augštų 
ir pailgo plano (žr. 1 pav.) Būdinga, kad jis 
stovi savo siauruoju galu atsuktas į gatvę. Šis 
siaurasis galas turi reprezentacinio fasado požy- 
mius ir baigias puošniu vėlyvosios gotikos sti- 
liaus pinjonu, kuris šiek tiek sužalotas, bet vi- 
sumoje yra išlikęs iki mūsų dienų; XIX ir XXa. 
gerokai pakeisti ir sugadinti buvo apatinė gat- 
vės fasado dalis, vidūs ir namo užpakalis (žr. 
5, 6 ir 7 pav.). Šitokio tipo namai su atsuktu 
siauruoju galu į gatvę ir dekoratyvišku pinjonu, 
būdingi Šiaurės Prancūzijos, Flamų, Olandijos 
ir Šiaurės Vokietijos miestams, sutinkami taip 
pat Vidurio Vokietijoje ir Baltijos jūros uostų 

18 pav. Alost - Aalst (Belgija). Rotušės fasado fragmen- 
tas. XV a. pabaiga. 


miestuose. Liubecko namas pavz. išsaugojo se- 
nesnį masyvų laiptinio pinjono tipą; Flandrijos 
vėlyvajai gotikai būdingas sprendimų įvairu- 
mas ir didesnis puošnumas. Tokių namų įėji- 
mas yra siaurajame gale iš gatvės pusės (9-15 
pav.). Šiuo aižvilgiu Perkūno Namas nuo bend- 
rojo tipo skiriasi, nes, kaip rodo Kulakovskio 
brėžinys iš 1823, įėjimo durys pirmykščiame sto- 
vyje buvo iš šiaurinio ir vakarinio šono, t.y. iš 
kiemo pusės; apatinis gatvės fasado augštas bu- 
vo be angos (1 pav.). 1861 m. “Tygodnik Ilus- 
trowany'“ paskelbtoje ksilografijoje jau mato- 
mas apatiniame augšte iškirstas langas (3 
pav.)“!. Panašiai piešia ir Carl von Schmith 
1863 m. (2 pav.). Kiek vėlesnis XIX a. Kauno 
tapytojo Andriollii pasirašytas raižinys rodo apa- 
tiniame augšte iškirstas duris (4 pav.)““. Šie 
piešiniai savo proporcijų ir smulkesnių detalių 
atvaizdavime kiek prieštarauja ir todėl negali 
būti laikomi pilnaverčiais dokumentais fasado 
išnykusioms formoms nustatyti. Architekto Ku- 
lakovskio 1823 m. brėžinys laikytinas patiki- 
miausiu. Atrodo, kad įėjimas apatiniame augš- 
te tik XIX a. antroje pusėje buvo prakirstas. 
Šį klausimą galutinai išaiškinti galima būtų, 
mūrui ištirti nuimant jį dengiantį glaistą.38 
Nemažesnių pakeitimų sulaukė šiandien tik dų 
nuobodžius langus beturįs antrasis augštas. Kaip 
rodo 1823 m. piešinys, jo kairiajame šone buvo 
išsienis ant konsolės su langeliais į tris puses: 
iš jo buvo galima gerai stebėti gatvę. Išsieniai 


vėlyvosios gotikos namuose Europoje sutinka- 
mi gan dažnai; ypač jie būdingi turtingesnių 
miestiečių — patricijų namams ir rotušėms. Bu- 
vę antrame augšte siauri įsieniai (nišos) ir ap- 
skritai užbaigtas siauras langelis, didesnių lan- 
gų stoka kalba už tai, kad siena į gatvę buvo 
apipavidalinta uždarai — defensyviškai“'. Pin- 
jonas šiandien kyšo viršum stogo, bet, iš analogi- 
Jų sprendžiant, netenka abejoti, kad pirmykš- 
tyje stovyje stogas buvo augštesnis, o kitame 
namo gale atsirėmė į antrą — užpakalinį pin- 
joną, kuris nėra išlikęs, bet dar matomas Carl 
von Schmitho piešinyje; šis pinjonas turėjo pa- 
našius langelius kaip ir priekinis (2 pav.). Tei- 
singa pastato rekonstrukcija reikalautų stogą 
pakelti iki pinjono augštumo. 


Perkūno Namo vidus buvo daug kartų kei- 
čiamas. 1823 m. plane viena masyvi siena da- 
lija vidų skersai į dvi nelygias dalis (1 pav.). 


Dalinimas vidaus skersine siena sutinkamas 
Dancigo XVI a. patricijų namuose““. Kitur, pvz. 
Liubecke, gyvenamojo namo viduje masyvių sie- 
nų dažnai nebūdavo, nes vidus buvo padalina- 
mas į atskirus kambarius pertvaromis iš medžio 
(16 pav.). Laikui bėgant, senieji gotiški me- 
džio įrengimai buvo pašalinti, pakeisti pana- 
šiais naujais, barokiniais (17 pav.) Apatiniai 
augštai buvo skiriami pirklio šeimai ir raštinei, 
o viršutiniuose augštuose ir pastogėje įsivaiz- 
prekių sandėliai“*. Panašiai turime  įsivaiz- 
duoti ir Perkūno Namo viduje buvusį gyvenimą. 


Nors Perkūno Namo konstrukcija ir formos 
yra miestiečio gyvenamojo namo tipo, jis, be 
abejo, galėjo būti pritaikytas viešiesiems reika- 
lams, pvz. kurios profesinės korporacijos. Rei- 
kia tačiau nepamiršti, kad atskirų korporacijų 
namai ir net mažesnių miestų rotušės, tiek savo 
išore, tiek vidaus išplanavimu iš esmės nedaug 
tesiskyrė nuo turtingesnio miestiečio namo (9 
pav.). Todėl viešąją paskirtį būtų galima įrody- 
ti tik rašytiniais šaltiniais. 

Iš visų suminėtų faktų reikia daryti išvadą, 
kad Perkūno Namas buvo pastatytas turtingam 
pirkliui-kapitalistui, turėjusiam ryšių su toli- 
mais hanzininkų lankytais Flandrijos miestais, 
maždaug apie 1498-1530 m. Neturime žinių, 
ar Kaune buvo daugiau panašių pastatų. Išli- 
kusiųjų gotiškųjų namų tarpe Perkūno Namas 
Kaune išsiskiria savo pinjono puošnumu. Šio 
pinjono ornamentika, kartu su Šv. Onos bažny- 
čios Vilniuje fasadais, sudaro atskirą Lietuvos 
vėlyvosios gotikos paminklų formų kilmės pro- 
blemą, reikalingą atskiros studijos. Iš anksto 
galime pasakyti, kad šių formų pavyzdžių rei- 
kia jieškoti Vakarų Europoje, Flandrijos gotiko- 


je (18 pav.). Dancigo kai kurių vėiyvosios g0- 
tikos pastatų meistrai bus sėmę iš tų pačių šal- 
tinių. 


———— 

IšISTSIESRA NERA 


MODERNIOJI ISPANIŠKOSIOS AMERIKOS NOVELĖ 


Beskaitydami Ispaniškosios Ame- 
rikos naujųjų laikų noveles, paste- 
bime dvi žymiausias kryptis. Viena 
jų eina realistinė vaga ir į pasako- 
jimą įlieja socialinį gyvenimą, ame- 
rikinę aplinką, į literatūrą įveda gam 
tą, papročius, įvairiausių regionų kai- 
miečių tarmes. "Tą kryptį, plačia 
prasme imant, būtų galima pavadin- 
ti kreolinė". Antrąją gi reikėtų at- 
žymėti kaip subjektyvinę ar psicholo- 
ginę. Skirdamies nuo pirmosios, ši- 
tos krypties rašytojai nesidomi fizi- 
nių, politinių ar socialinių aplinky- 
bių aprašymu, bet stengiasi vaizduo- 
ti individualinius, žmogiškus konf- 
liktus, nesigilindami į aplinką. 

Ispaniškosios Amerikos novelė pa- 
siekia subrendimo urugvajiečio Ho- 
racio Guiroga (1878-1937) kūry- 
boj. Jo novelės atskleidžia dramatinę 
egzistencijos viziją ir nepaprastą 
vaizduotę. Nepalyginamomis priemo- 
nėmis, įsisavintomis iš E. Poe, Mau- 
passanto ir Kiplingo, šis rašytojas 
gvildena paslaptingas, fantastines ar 
liūdnas temas, kartu taikliai vaizduo- 
damas Pietų Amerikos girią. 

Kai kurių Guirogos novelių niekad 
negalima užmiršti. Pvz., 'Anakon- 
da", kurioje girios burtininkas paro- 
domas įkūnytas paslaptingų impulsų 
gyvatėse. Arba “Papjauta višta“, 
vaizduojanti šeimą su keturiais vai- 
kais, visais idiotais. Penktoji atžala, 
atnešanti jai laimę ir viltį, yra nor- 
mali, sveika ir graži mergaitė. Tėe- 
vams išėjus, namie palicka penki vai- 
kai. Idiotai buvo matę tarnaitę pjau- 
nant vištą. Sugrįžę tevai randa 
kraujo klane kūnelį mergaitės, bro- 
lių papjautos. 

Kreolinės novelės lygiagreičiai au- 
ga su Isp. Amerikos romano raida ir 
sutampa su jo siekimais. To nepai- 
sant, kreolinė novelė, labai atsirėmusi 
į tikrovę, kartais įgauna socialinio 
protesto pobūdį, kaltinimą dėl sąly- 
gų, kuriose yra daug Isp. Amerikos 
gyventojų. Novelėse panaudodami to- 


kią medžiagą, kai kurie rašytojai sie- 
kia politinių bci socialinių doktrinų 


propagandos (komunistai) ir ragina 
maištauti, sukilti. Tačiau daugumo 


tokių novelių meninis lygis gana že- 
mas, ir jų čia nenagrinėsime. 

Su šia pirmąja novelės kryptimi 
galime susipažinti, apžvelgdami at- 
skirų tautų laimėjimus. Kreolinė no- 
velė skirstoma pagal temas: ūkinę, 
jūrinę, kasyklų, indėnų, mulatų, pvz., 
argentiniečių tos krypties novelistai 
telkiasi prie Pampos gyvenimo, o či- 
liečiai naudojasi medžiaga, kurią tei- 
kia jų krašto čiabuviai ir žemieji 
sluogsniai. ši kryptis apima ir gau- 
sias noveles jūrinėm temom (čilė, 
Kuba), bet ypatingai tas, kuriose 
vaizduojamas indėnų gyvenimas (Pe- 
ru, Bolivija, Ekvadoras). Meksikoje 
indėnų tema suplakta su revoliuci- 
jos Žžygdarbiais. Vadinasi, fizinė ap- 
linka ir Žmonių savybės nužymi jos 
apmatus. 

Talentingų kreolinės krypties ra- 
šytojų yra beveik kiekvienoje Pietų 
Amerikos šalyje. Taupydami vietą ir 
Jaiką, sustosime prie atskirų novelis- 
tų, kurie patarnaus pavyzdžiu. 

Ekvadoriečių literatūroje ypatingai 
pasižymėjo vadinamoji “Gvajakvilio 
grupė": Josė de la Cuadra, Enrigue 
Gil Albert, Demetrio, Aguilera Mal- 
ta ir kai kurie kiti išsikovojo vietą 
šių laikų novelėje savo nuogų dra- 
matiškumu, pasipiktinimą keliančiu 
tikroviškumu. Reikia pastebėti, kad 
šios grupės rašytojų kūryba pasižy- 
mi augšta literatūrine kokybe, nau- 
ja struktūra ir tinkamu vietos tar- 
mių panaudojimu. 

Tuo atžvilgiu labai būdingas Josė 
de la Cuadra (1903-1941), palikęs 
du novelių rinkinius. Juose vaizduo- 
ja baisų gyvenimą Ekvadoro “mon- 
tuviečių"" (jūros pakraščio ūkininkų), 
dvarininkų apiplešiamų, visiškai nu- 
kamuotų skurdo, kuris juos nubloš- 
kia į totalinį fizinį ir dorovinį nuo- 
polį. šis rašytojas, taip pat davęs ir 


neužmirštomą romaną “Los Sanguri- 
nas", suteikia savo novelėms tokią 
lanksčią struktūrą, tokį greitą vidinį 
ritmą, kad atnaujina natūralistinę 
novelės tradiciją. Liūdnas patetišku- 
mas, tragiška aplinka — įprastinės 
jo novelių gaidos. Literatūrinė forma 
išlieka augšta: jis nepaprastai ją puo- 
selėja, kad kartais tiesiog skaudu pa- 
lyginti tragišką novelės turinį su jos 
puikiu scilistiniu apvalkalu. 

Savo novelėse Josė de la Cuadra 
ekvadoriečiui ūkininkui suteikia ku- 
piną patoso gyvenimą, su neryškių, 
slepiamu švelnumu, kokį pvz. mums 
atskleidžia Jonas novelėje “Beproty- 
bės sugrįžimas". Jis pamilo jūrą su 
tokiu atsidavimu, kad kaimynai jį 
vadina bepročiu. 

Taip pat minėtinas ir čiliečių ra- 
šytojas Manuel Rojas (g. 1896), pa- 
sižymįs giliu psichologiniu įžvalgu- 
mu ir puikia technika. Jo novelėse 
daug švelnumo, paprastumo, įsisunku- 
sio į kaimiečių sielas. 

Kitas žymus kreclinės krypties no- 
velistas yra peruvietis Josė Diez Can- 
seco (1905-1949) Jo novelių scenos 
vyksta pajūrio zonose ir kalnuotose 
krašto vietose. Jų veikėjai: čolai (eu- 
ropiečio ir indėnės mišinys) ir cam- 
rių ir prieštaringų polinkių; Diez 
Canseco pagauna jų jautulingą tem- 
peramentą, jų spalvingą gyvenimą. 
Čia randame šelmiškumą, piktą ne- 
pasitenkinimą, bet taip pat ir slė- 
giantį, jėgas iščiulpiantį darbą. Ran- 
dame liūdesį, svajingą sentimentalu- 
mą, vylingų kaimiečių šiurkščią iro- 
niją. Diez Canseco vaizdavo ne visą 
peruviečių tikrovę; jis taikliai ste- 
bėjo tik dalį Peru gyventojų. 

Vienas iš geriausių venecueliečių 
novelistų, be abejo, yra Arturo Uslar 
Pietri (1906). Jis daug keliavo, buvo 
profesorius, ministeris. Dabar dau- 
sia dėmesio skiria teatrui. Savo no- 
velėse U. Pietri gabiai ir aštriai vaiz- 
duoja savo tautiečius. Giliu meniniu 
įžvalgumu aprašo kaimietį, Venecue- 
los lygumas, spalvingą žmonių kalbą. 
Sukuria ypatingą atmosferą, kuri 
mus patraukia ir pavergia. 


Paimkime Uslar Pietri novelę “Ber- 
nelių mišios". Guiripalio miestelyje 
dainomis ir šokiais švenčiamos Kalė- 

Aloyzas Baronas 
“Draugo" 1960 m. premijos laureatas 


Sausio 21 d. Los Angeles mieste 
susirinkusi jury Komisija dienraščio 
“Draugo"' 1960 m. premiją (1000 dol.) 
visais balsais paskyrė Aloyzui Baro- 
nui už romaną rankraštyje “Lieptai 
ir bedugnės". Komisijos sąstatas bu- 
vo šitoks: Bernardas Brazdžionis, Jur- 
gis Gliauda, Juozas Kojelis, Feliksas 
Kudirka ir Elena Tumienė. Posėdžiui 
pirmininkavo Jurgis Gliauda, 

Aloyzas Baronas gimė 1917 m. Va- 
balninke. Gimnaziją baigė Kaune 1941 
m. Pradžioje Kauno universitete stu- 
dijavo techniką, paskui perėjo į filo- 
sofijos fakultetą. Studijas tęsė Frank- 
furto universitete. Į JAV emigravo 
1949 m. Rašo eilėraščius, bet labiau- 
siai yra iškilęs beletristikoje. Savo 
veikaluose gilinasi į žmogaus nerimą 
karo bei pokario gyvenime, jį anali- 
zuodamas gausiuosiuse personažuose. 
Laureatas yra išleidęs šias beletris- 
tines knygas: “Žvaigždės ir vėjai“, 
“Debesys plaukia pažemiu", “Užge- 
sęs sniegas", “Antrasis krantas", 
“Mėnesiena", “šviesa ir kelias", “So- 
das už horizonto", “Valandos ir am- 
žiai", “Vieniši medžiai", 

Premija buvo įteikta vasario 5 d. 
Marijos Augšt. Mokyklos salėje kon- 
certe - literatūros vakare. Premiją 
įteikė kun. V. Rimšelis, “Draugo" mo- 
deratorius. Akt. A. Dikinis skaitė iš- 
trauką iš premijuoto romano. Lau- 
reatas savo žodyje pažymėjo, kad kū- 
ryba yra ginklas kovoje su dvasine 
vergija. Programai vadovavo kun. dr. 

dos. Visas miestelis skamba nuo dai- 
nų. Jautukų augintojas Antanas at- 
neša žinią šlubiui Simanui, kuriam 
neseniai vienas vietos dabita suvi- 
liojo ir pagrobė dukrą. Jo dukra vėl 
atsirado miestelyje, ir Simanas išei- 
na atsikeršyti. Bet ją randa vieną, 
apleistą ir prašo ją grįžti namo. To- 
kia yra novelė. Trumpi vietos ir 
Guiripalio žmonių aprašymai padidi- 
na jos kreolinę vertę. 

Minėtinas ir visoje Isp. Amerikoje 
išgarsėjęs kaip vienas geriausių kreo- 
linės krypties rašytojų dominikietis 
Juan Bosch (1909). Ypatingai mėgs- 
tamos jo trumpos dramatinės novelės 
ir Santo Domingo ūkininkų istorijos. 
Tos novelės, paprastutės, be kompli- 
kuotumų ir be literatūrinių triukų, vi- 
sad atskleidžia gilų konfliktą, kuria- 
me psichologinė pusė yra augščiau- 
sios svarbos veiksnys. 

Negrai ir mulatai, gausūs Venecue- 
los ir Antilų salų gyventojai, teikia 
medžiagą kreolinei novelei. Kuboje 
pastebima tendencija vaizduoti neg- 
rą ir mMulatą kaip dar vieną darbi- 
ninką. Kita tendencija sukasi apie jų 
prietarus, legendas ir tradicijas, kaip 
pvz. Romulo Lachatanare, Ramon 
Guirao ir Lydia Cabrera novelėse. 

Lydia Cabrera (1900) savo dviejose 
knygose (“Kubos negrų novelės“ ir 
“Kodėl ?"') pasiekia gražių laimėjimų 
iš medžiagos, kurią “yoruba" ir “lu- 
cumi" padermės teikia savo vešlia 
mitologija. Tos novelės atveria duris į 
paslaptingus pasaulius, kuriuose ran- 
dame lengvą pašaipą, skirtingą būdą 
aiškinti dorovę, savotišką, primityvų 
orą. 

Daugelis tų novelių yra tikros gy- 
vulių pasakėčios, kur vėžlys atsto- 
vauja gudrumui ir išminčiai. Kitose 
matome yorubų mitologines figūras, 
kaip “Oshan"' ir “Ochosi". Viena švel- 
niausių legendų, pasakojančių apie 
dagame, Kuboje augančio medžio 
savybes. Bondo nepaprastai gražus 
kūdikis, nuo pat pirmųjų metų visos 
moterys jį garbina. Jam beaugant, vi- 
sos mergaitės jį pamilsta už jo gražią 
išvaizdą, patrauklumą. To negalėda- 
mi pakęsti, padermės vyrai pasiryžta 
ji nužudyti. Bet burtai negali įveik- 
ti tokios gražios būtybės. Nei “kolo- 
fa", fantastinis žvėris, nei raganavi- 
mai. "Todėl Bondo atvedamas prie gra- 


A. Juška, “Draugo" bendradarbių 
pirm. Dainavo šie solistai: Dana Stan- 
kaitytė, Jonas Vaznelis, Ona ir Ele- 
na Blandytės ir V. Valikonytė. 

ši “Draugo? premija jau yra de- 
šimtoji. šiemetiniai premijos mace- 
natai: M. B. Sachs ir B. Palutsis. 
Dienraštis “Draugas šiomis premi- 
jomis pasižymėjo kaip tvirčiausias 
mūsų literatūros remėjas tremtyje. 


žaus dagame medžio, kuriame slėpėsi 
jo paties gyvybė, ir priverčiamas jį 
kirsti. Medžiui išvirtus, negyvas su- 
rito ir gražusis jaunuolis. “Dabar — 
taip baigiama pasaka — nevaisingos 
moterys eina prie dagame medžio 
prašyti apvaisinimo. Sakoma, kad 
Bondo visados jas patenkina Li 

Pats žymiausias kubiečių kreolinės 
novelės atstovas yra Carlos Monte- 
negro (1900), puikiai pažinęs jūrą, 
jūreivių ir žvejų gyvenimą, kuriuos 
aprašė spalvingose ir pilnose gyvy- 
bės novelėse. Montenegro rašo spon- 
taniškai, sutrauktai ir raiškiai. Savo 
pirmam novelių rinkinyje “ Atsinauji- 
nimas" vaizduoja už įstatymo ribų 
gyvenančius žmones, kaip pvz., kali- 
nius, jūros avantiūristus, o rinkinyje 
“Didvyriai"— panaudoja. nuotykius iš 
nepriklausomybės karo laikų, juos 
suderindamas su laisva vaizduote ir 
nuostabiu tikroviškumu. 

Nūn  panagrinškime dabartinės 
Isp. Amerikos novelės antrąją šaką. 
Šitos subjektyvinės ar, psichologinės 
grupės rašytojai nesidomi fizinių, poli- 
tinių ar socialinių aplinkybių aprašy- 
mu; jie iškelia aikštėn individuali- 
nius, žmogiškus konfliktus, nebodami 
juos supančios. aplinkos. Tie konflik- 
tai turi visuotinį pobūdį, nes gali iš- 
tikti bet kuriame plataus pasaulio 
užkampyje, nors jų veikėjai leidžia 
įžiūrėti būdingus P. Amerikos Žžmo- 
gui atspalvius. Neretai šitos novelės 
pakrypsta į nerimo, baimės sritis to- 
kias gausias mūsų dienų literatūro- 
je, arba į poezijos, vaizduotės plotus, 
sutampančius su naujausiomis meno 
srovėmis:  ekspresionizmu, surealiz- 
mu ir tt. 

Jų poetinis polinkis savo pradžią 
ima iš Rabindranato Tagorės, Marcel 
Prousto, Virginijos Woolf, o jų neri- 
mas ir netikrumas — iš Fr. Kafkos, 
J. P. Sartre. Tuo būdu čia randame 
poetinių novelių, fantastinių, psicho- 
loginių, egzistencinių ir netgi nuoty- 
kių, kas kartą vis gausesnių. 

Šių dienų argentiniečių literatūra 
turi didelį tokių rašytojų būrį. Pirmo- 
je eilėje minėtinas Eduardo Mallea 
(1903). Jo pirmoji knyga “Novelės 
nusiminusiai anglei" pasirodė 1926m. 
Antroji knyga “Miestas prie nejudan- 
čios upės" — 1936. Pirmas rinkinys 
parašytas pagal to meto pažangius 
kanonus, išmargintas žodiniais ir 
emociniais piruetais. 

Tose skeptiškose, elegantiškose, es- 
tetiškose novelėse daug mergaičių 
egzotiniais vardais: Arabella, Cynth- 
ia, Georgija. Antrasis rinkinys knibž- 
da niūriais, susirūpinusiais veikėjais, 
kurių sudėtingą subjektyvumą Mal- 
lca nagrinėja patyrusio psichologo į- 
žvalgumu. Tai novelės, besirūpinan- 
čios argentiniečių tautos reikalais, 
labai vertingos savo pavyzdingų sti- 


ČIURLIONIO GALERIJA IR JOS SUKAKTIS 


1960 m. gruodžio mėn. 3 dieną Či- 
kagoj atžymėta Čiurlionio Galerijos 


trejų metų sukaktis, kartu suren- 
giant lietuvių kolekcionierių meno 
parodą, kurioje buvo išstatyta 33 
dailininkų 164 kūriniai. Ta proga 
buvo išleistas gausiai iliustruotas ga- 


lerijos albumas ir katalogas, patei- 
kiant pluoštą informacinių žinių 
apie Čiurlionio Galerijos veiklą. Be 
kita ko, leidinyje yra pasakyta: 
"Lietuviais galime išlikti svetimo- 
je šalyje, tiktai ugdydami savo tau- 
tinę lietuvišką kultūrą. Mums rūpi, 

lium ir kūrybine jėga. Kaip pirmojo, 
taip ir antrojo rinkinio moterys įdo- 
mesnės už vyrus. 

Argentinietis Jorge Luis Borges 
(1900) savo novelėmis mus įveda į 
sudėtingą ir neįprastą pasaulį. Jo no- 
velėse ryški nepaprasta vaizduotė, o 
stilius — turtingas ir brandus. 1942 
pasirodė pirmas jo novelių rinkinys 
“Takų sodas", 1944 — “Fikcijos", 
1949 — “Alefas" ir 1951 — “Mirtis 
ir kompasas". Visi tie rinkiniai pilni 
metafizinių mąstymų. Juose vyrau- 
jąs fantastinis elementas tėra tik 
veiksnys, surištas su esmine Borges 
kūryba, besišakojančia įvairiais ta- 
kais. 

Sunku pavaizduoti įvairiopus Eor- 
ges poetinio talento ataudus. Novelė- 
je “Mirtis ir kompasas“ detektyvas 
Erikas Lonnrotas rūpestingai numez- 
ga tinklą, į kurį galiausiai pats pa- 
kliūva. šioje šiurpulingoje novelėje 
Borges parodo nepaprastą išradingu- 
mą. Nemažiau įdomi ir “Ema Zunzai- 
tė". Čia vaizduojamas kerštas mer- 
taitės, kuri, norėdama įvykdyti tobu- 
13 nusikaltimą, paruošia nepaprastą 
alibi, kur visa yra tikra. “Tikras bu- 
vo Emos Zunzaitės tonas, tikras dro- 
vumas, tikra neapykanta. Tikras per- 
gyventas įžeidimas. Tebuvo netikros 
tik aplinkybės, valanda ir vienas ar 
du vardai". Ema nužudo savo tėvo 
apgaviką, bet taip, kad Loewentha- 
lio mirtis atrodo vykusi, tai nepa- 
prastai mergaitei beginant savo gar- 
bę. 

J.L. Borges išvarė gilią vagą šių 
dienų Isp. Amerikos literatūroje. Bū- 
rys vertingų argentiniečių rašytojų: 
Silvina Bullrich, Adolfo Bioy Casa- 
res, Jose seka jo pėdomis. 

Subjektyvinės, psichologinės nove- 
Iės nuotaikos apima ir kitų Isp. Ame- 
rikos kraštų talentingus rašytojus. 
Verta paminėti būrį meksikiečių ra- 
šytojų, kaip Antonio Mediz Bolio, 
Andres Henestrosa ir Emilio Abreu 


Gomez, kurių poetinės novelės pasie- 
kia lyrines augštumas. Reikia pa- 
žymėti Juan Jose Arreola (1918) po- 
veikį. (“Įvairūs išradimai", 1949 ir 
“Apkalbos", 1952). J. Arreola priar- 
tėja prie Borges, bet jo originalumą 
sudaro stebėjimų aštrumas, įžvelgi- 
mas į psichinę tikrovę, įgaunančią 
Kafkinį atspalvį, satyrinis humoras. 
šalia to jo novelės pasižymi žo- 
džio taupumu, pasiekdamas didžiau- 
sio konkretumo ir išraiškos sintezės. 

Ligi 1940 m. kubiečių novelė bu- 
vo dominuojama griežtai realistinės 
krecolinės krypties. Vėlesnės kartos 
rašytojai pradėjo kultyvuoti fantas- 
tinę novelę, kaip Felix Pita Rodri- 
guez (1909) ar Enrigue Labrador 
Ruiz (1902) “miglotas"' noveles. 
Įdomu, kad daugelis tų rašytojų me- 


niškai sugeba sujungti vietines te- 
mas su pažangiausia literatūrinė 
technika. Taip yra su Alejo Car- 


pentier novelėmis, pasidavusiomis fi- 
losofinei laiko temai, bet pajvairin- 
tom užuominomis apie kolonijinį gy- 
venimą, negrais ir mulatais, jų tra- 
dicijomis ir prietarais. 

E. Labrador Ruiz savo rinkinyje 
“Gaidys veidrodyje" aprašo šmeiž- 
tus, paskalas ir keiksmus, būdingus 
mažo miestelio gyventojams. Bet jis 
išvengia būtovininko pagundų. Savo 
veikėjus vaizduoja jų dialogais, po- 
sakiais, t.y. jų pačių kalba. 

Pamėginome kaip galima trum- 
piau ir paprasčiau supažindinti su 
kai kuriais šių dienų Isp. Amerikos 
novelistais. Isp. Amerikos tikrovės 
stebėjimas (temos, personažai ir bū- 
dingos aplinkybės) daugelį autorių 
įgalino puikios technikos ir stiliaus 
pagalba sukurti pasaulį, kuris mus 
domina ne vien savo turinio spalvin- 
gumu, bet personažų gilumu ir visuo- 
tine meninės kūrybos apimtim. šalia 
kitų žanrų, šių dienų Isp. Amerikos 
novelė yra užėmusi pažymėtiną vietą. 

P. Gaučys 


kad lietuvių meno kūryba daugiau 
reikštų mūsų tautos bu'tį, charakte- 
Tį, o mažiau būtų internacionaliz- 
mo. Tuomet ir tarptautinėje visuo- 


menėje bus greičiau pastebėti mū- 
sų individualūs bruožai —  tauti- 
nis stilius, —reprezentuojąs mūsų 


tautą. Mes turime rinkti ir saugoti 
mūsų kultūrinius lobius, kad po mū- 
sų mirties šis palikimas palaikytų 
mūsų vaikų tautinę gyvybę. Mes tu- 
rime jungtis, kūrėjai ir meno rėmė- 
jai, šiam bendram konkrečiam dar- 
bui ir bendromis jėgomis bei lėšomis 
šį tikslą atsiekti. šis idėjinis dar- 
bas pateisins prieš tautą mūsų bu- 
vimą tremtyje. Čiurlionio Galerijos 
direkcija, organizuodama lietuvių ko- 
lekcionierių meno parodą, siekė; 1) 
pagerbti mūsų meno kūrėjus ir jų 
rėmėjus. 2) Paskatinti dailininkus 
kūrybiniam darbui. 3) Kelti meno ly- 
gį ir meno kultūrą tremtyje." 


Čiurlionio Galerija buvo atidary- 
ta 1957 m. spalio 20 d. T. Jėzuitų 
Jaunimo Centre. Tada ji turėjo tik- 
tai 17 meno kūrinių, atrinktų iš 
Morrison parodos, surengtos Jau- 
nimo Kongreso metu 1957 metais 
liepos mėn. Nuo tos dienos ši galeri- 
ja veikia kaip estetinio auklėjimo ir 
meno kultūros įstaiga. Per trejus 
metus Čiurlionio Galerija padarė di- 
delę pažangą: buvo surengta 15 me- 
no parodų, kuriose dalyvavo 56 dai- 
lininkai, išstatydami 929 kūrinius. 
šiandien Čiurlionio Galerija turi 69 
kūrinius 42 dailininkų bei skulptūros 
ir kiek Leramikos 13,098 dolerių su- 
mai. 12 kūrinių gauta išsimokėjimui. 
Juos atrinko jury komisija iš eina- 
mųjų paredų. Pastarieji kūriniai rei- 
kalingi mecenatų, bet tikimasi, kad 
atsiras žmonių, kurie nupirks, apmo- 
kėdami skolą jų autoriams. 


Jaunimo Centre susidarius “kul- 
tūriniam užnugariu", kur lietuviš- 
kas gyvenimas gana judrus, Čiurlio- 
nio Galerijoje rengiamos meno pa- 
rodos turėjo pasisekimo lankytojų 
skaičiumi. Per trejus metus buvo 
parduota 131 kūrinys 15,623 dolerių 
sumai, ir šias parodas aplankė per 
12,000 žinonių. Be žinomų Amerikoje 
gyvenančių lietuvių dailininkų kūri- 
nių, Čiurlionio Galerija turi A. Var- 
no, K. šklėriaus, A. žŽmuidzinavi- 
čius, Zikaro, P. Rimšos, J. Šileikos, 
P. Kalpoko ir kitų mūsų senesnio- 
sios kartos menininkų darbų. 

O štai kiti Čiurlionio Galerijos kū- 
rinių autoriai; 

J. Dagys, Ad. Galdikas, V. Ignas, 
č. Janušas, V.K. Jonynas, J. Kamins- 
kas, P. Kaupas, V. Kasiulis, E. Mar- 
čiulionienė, A. Marčiulionis, R. Ma- 
zoliauskas, J. Milaknis, Br. Murinas, 
N. Palubinskienė, J. Paukštienė, J. 
Pautienius, V. Petravičius, Z. Plecha- 

Viršuje Čiurlionio Galerijos bendras vaizdas. Apačioje Čiurlionio Galerijos 3-jų metų mi- 
nėjimo prezidiumas ir L. Kolekcionierių meno parodos premijų laimėtojai. Iš kairės: 
minėjimo pirm. Z. Kolba, Jonynai - | prem., Tėv. B. Markaitis, S. J., Kons. dr. P. Dauž- 
vardis, dr, K. Drangelis, O. Jakubčnienš - ||| prem., dr. J. Adomavičius - || prem. ir 
Stankūnai. 


Čiurlionio Galerijos 3-jų rme- 
tų sukakties minėjimo pirm. 
Z. Kolba įteikia inž. V. Jony- 
nui ir žmonai I premiją už 
geriausią meno kolekciją. 


vičienė, P. Puzinas, V. Raulinaitis, 
J. Rimša, A. Rūkštelė, A. Skupas, 
J. šapkus, M. Šileikis, J. Tričys, V. 
Vaitiekūnas, T. Valius Vl. Vaičia- 
tis, R. Viesulas, W. Witkus, D. Zol- 
pytė-Ondrik, K. Žoromskis ir 18-to 
šimtmečio nežinomas dailininkas. 
Viso 42 dailininkai. 


Čiurlionio Galerijos meno rinki- 
niai pasipildė, kad jau būtų laikas 
siųsti kilnojamas parodas į provin- 


ciją. 
€. Galerijos vadovybš ir jos teisės 


1956 m. gruodžio mėnesį dail. Z. 
Kolbos iniciatyva buvo suorganizuo- 
tas Lietuvių Amerikiečių Meninin- 
kų Klubas, apimąs visų sričių me- 
nininkus. Pradžioje į šio klubo valdy- 
bą įėjo iš kiekvienos meno srities po 
vieną atstcvą. Šio klubo organizaci- 
niam darbui padidėjus, vėliau įėjo po 
du atstovus. 

1957 m. spalio mėn. 20 d. L.A.M. 
klubas suorganizavo Meno Kūrinių 
Fondą, skirtą nepriklausomai Lietu- 
vai, ir kartu Čiurlionio Galeriją. ši 
menininkų organizacija, sukurta vi- 
sų sričių lietuvių meno tikslams 
siekti, be religinių ir partinių skir- 
tumų, yra įregistruota Amerikos 
valdžios. 

Galerijos juridinis savininkas, iki 
Lietuvos išlaisvinimo ir nepriklauso- 
mybės atkūrimo, yra L.A.M. Klubas. 
Lietuviai išsilaisvinus, kūriniai per- 
eina Lietuvos valstybės nuosavy- 
bėn ir Lietuvos konsulo Čikagoje Ži- 
nion. 

Dabartinė L.A.M. Klubo valdyba 


yra: pirm. Povilas Gaučys, vicepirm. 


Br. Markaitis, S.J., sekr. J. Bertu- 
lis, ižd. Br. Macevičius, spaudos atst. 
B. Račkauskas, L. A. M. Klubo įga- 
liotinis č. Galerijai dail. Z. Kolba. 
Nariai: dail. M. šileikis, rašyt. St. 
Tamulaitis, arch. J. Mulokas. č. Ga- 
lerijos vyr. direktorius M. Šileikis, 
vicedirkt. A. Skupas. 


Čiurlionio Galerijos tikslas 

Čiurlionio galerijos tikslas yra gai- 
vinti dailės bei meno gyvenimą 
tremtyje, kad jis neapmirtų, kad 
mūsų pajėgesniųjų menininkų nors 
maža kūrybos dalis būtų apsaugota 
nuo žuvimo, kad būtų galima grą- 
žinti į nepriklausomą ir laisvą Lie- 
tuvą. Čia pat yra ruošiamos trum- 
palaikės didesnės ar mažesnės reikš- 
mės parodos. 

Čiurlionio Galerijos vadovybė nori, 
kad mūsų visuomenė, lankydama šį 
lietuvių meno muziejų, jaustųsi kul- 
tūringoje aplinkoje, kad visi daili- 
ninkai, be meno srovių skirtumo, 
rengtų savo kūrinių parodas šioje ga- 
lerijoje. Čiurlionio Galerija, sudary- 
dama pastovų Meno Kūrinių Fondą, 
laikosi bešališkumo,  nepateikauja 
nei realistinei, nei moderniajai me- 
no srovei. Tiesa, galerija daugiau 
turi impresionistinės dvasios kūri- 
nių, nemažą kiekį ekspresionistinės 
dailės, bet su laiku į galeriją ateis 
ir abstraktinė dailė. 

Galerijos vadovybė stengiasi plės- 
ti muziejaus meno ir istorinės me- 
džiagos rinkimo programą, bet dėl 
lėšų stokos, pvz. sunku vykdyti pra- 
dėčtąjį liaudies meno skyriaus dar- 


bą. E2 to, tėvų jėzuitų Jaunimo 
Centro patalpos nėra vien tiktai Čiur- 
lionio Galerijai skirtos, — tenka ir 
vietą taupyti. 

Baigiant pravartu priminti, kad 
jaunutė č.G., minėdama savo trime- 
tę sukaktį, laimingai prasiveržė pro 
įvairias kliūtis — pavydą, nepasiti- 
kėjimą, priekaištus, net nepagrįstas 
kritikas. Ir toliau reikia žiūrėti, kad 
prieš trejus metus įvykdyta graži 
idėja — Čiurlionio Galerija — išsi- 
laikytų, kad didelės tų žmonių pa- 


stangos, kurie aukojasi visų bend- 
ram reikalui, nenueitų niekais, kad 
šis kultūrinis paminklas tremtyje 


būtų mūsų visų tautinės gyvybės ir 
kultūros švyturiu. 

Ši idėja jau susilaukė gražaus su- 
pratimo ir įvertinimo. Iš daugelio, 
čia paduosiu tik pora atsiliepimų. 
Vienas jų — iš Amerikos. Prel. P. 
Juras apie Čiurlionio Galeriją taip 
sako: “Karštai mylėdamas savo tė- 
vynę Lietuvą ir visa, kas su jos 
garbe siejasi, trokštu, kad Čiurlionio 
Galerija būtų mūsų tautos meno pa- 
žiba; todėl jaučiu šventą pareigą 
būti mecenatu nors vieno kito me- 
no kūrinio. Telydi Dievo palaima 
visus Jūsų žygius bei darbus." 

štai balsas iš Lietuvos — skulpto- 
riaus Petro Rimšos žodžiai: “Lietu- 
vių Dailės Muziejus Čikagoje tai 
puiki iniciatyva. Manau, kad jame 
ras vietos daugelis vertingų dailės 
darbų. Jie 1957 m. gruodžio 3 die- 
ną atsiųsti iš Kauno. 


Mikas šileikis, 
Čiurlionio Galerijos direktorius. 

“ 


AAO KS LLA 


ERWINAS SCHROEDINGERIS 


Didieji mokslo vyrai, dalyvavę nuo- 
stabioj mokslo revoliucijoj, vykusioj 
mūsų amžiuje, vienas po kito žengia 
amžinybėn. Štai mokslinė spauda 
pranešė, kad sausio 4 d. Vienoje mi- 
rė didysis šių laikų teoretinis fizi- 
kas-matematikas Erwinas Schroedin- 
geris. 

Schroedingeris gimė 1887 m. Aust- 
rijoje. Baigęs mokslus, jis profeso- 
riavo Vienoje, Stutgarte, Breslave ir 
Ciuriche. 1927 metais jis buvo pa- 
kviestas užimti Berlyno universite- 
te fizikos tyrinėjimuose svarbios vie- 


tos, kurią buvo palikęs Maksas 
Planckas. Hitlerizmui įsigalėjus, 
Schroedingeris išvyko iš Vokietijos, 


kurį laiką dirbo Austrijoje, o iš ten 
nusikėlė į Oxfordą, Anglijoje. Nuo 
1938 m. iki 1956 m. jis buvo senjo- 
ru profesoriumi Augštųjų Mokslų 
Institute Dubline ir tik 1956 m. grį- 
žo į gimtąją Vieną. 


1933 m. Schroedingeris, kartu su 


žymiuoju anglų mokslininku P.A.M. 
Dirac'u, gavo Nobelio premiją už 
bangavimų mechanikos teorijos iš- 
vystymą. Savo garsųjį raštą, ku- 
riame jis išdėstė tą teoriją, nustatė 
bangavimų lygtis ir išaiškino švie- 
sos spinduliavimų dvilypumą, Schro- 
dingeris paskelbė 1926 m... Prancū- 
zų  teoretinis fizikas princas de 
Broglie savo knygoje “La Physigue 
Nouvelle et les guanta“ (išverstoje 
ir į anglų kalbą) yra išsireiškęs, kad 
šviesos dvilypumas, jos pasireiški- 
mas kartu ir kaip medžiaginės da- 
lelės ir kaip bangavimo, yra vienas 
iš didžiųjų, pagrindinių gamtos dės- 
nių, glaudžiai surištų su Plancko su- 
rastu veikimo kvantų, padariusiu di- 
džiausią perversmą fizikoje. 

Dubline Schroedingeris pasižymėjo 
savo darbais, liečiančiais medžiagos 
esmės studijas, kvantų teoriją, Ein- 
steino reliatyvumo teorijos praplėti- 
mą bei pritaikymus ir studijavo gy- 


SIMFONINIS — VOKALINIS KONCERTAS BOSTONE 


Su pasididžiavimu galime minėti 
tokius įvykius mūsų išeivijos gyve- 
nime, kaip mūsų operos pastatymai 
Čikagoje, jungtinių chorų dainų 
šventės, prie jų pilnai dar galime 
prijungti ir paskutinį simfoninį-vo- 
kalinį koncertą Bostone, įvykusį sau- 
sio 8 dieną Jordan Hall salėje. 

Šis koncertas buvo surengtas šv. 
Petro parapijos choro 50 metų jubi- 
liejui paminėti. Užsimojimai buvo di- 
deli ir to įvykdymui teko parodyti 
nemaža entuziazmo ir darbo rengė- 
jams, patiems choro dalyviams ir 
ypač to koncerto vadovui ir dirigen- 
tui komp. Jeronimui Kačinskui. 

Pirmoje programos daly  Melrose 
simfoninis orkestras, kurio nuolati- 
niu dirigentų nesenai buvo pakvies- 
tas mūsų J. Kačinskas, gana įspū- 
dingai atliko amerikiečio Kkompozi- 
toriaus G.W. Chadwick kūrinį Noel. 
Po to sekė F. Mendelssohno ketvirto- 
ji simfonija (italiana). 

Pačio orkestro sąstatas, atrodė 
daugumoj sudarytas iš mėgėjų, ta- 
čiau jautėsi, kad jame yra nemaža 
ir pilnai kvalifikuotų muzikų. Jei ir 
buvo netikslumų, tai bendrai pa- 

ėmus, orkestras pasirodė gerai ir 
dirbdamas J. Kačinsko vadovybėj, 
ateity gali pasiekti visai puikių re- 
zultatų. 

Antroj daly teko išgirst Ch. Gou- 
nod didingą veikalą, iškilmingas šv. 
Cecilijos mišias, kurias atliko cho- 
ras, solistai ir orkestras. 

Čia turėjo kur pasireikšt ir pats 
jubiliatas, parapijos choras. Buvo 
jam gana sunki partija, daug keb- 
lių vietų, įstojimų, ritmo kaitalioji- 
mosi, tačiau atlikta, palyginus, 
gana gerai. Pats choras scenoje pa- 
sirodė dideliam sąstate, tad didingo- 
se vietose skambesys buvo impozan- 
tiškas. 

Taip pat prie koncerto pasiseki- 
mo prisidėjo mūsų žymūs solistai: 
sopranas Dana Sitankaitytė, tenoras 
Stasys Baras ir bosas Jonas Vazne- 
lis. Jie su įsijautimu ir darniai at- 
liko nors ir ne dideles partijas tame 
veikale. 

Apskritai koncertas pavyko pui- 
kiai. Didžiulė Jordan Hall salė buvo 
perpildyta ne tik Bostono publikos, 
bet ir aplinkinių kolonijų lietuvių. 

Vyt. Kerbelis. 


vybės procesus. Jis tyrinėjo fizikos 
dėsnių Lei biologijoje, O savo 
knygoje “Kas yra gyvenimas?" da- 
vė gražų pavyzdį, kas yra mokslinė 
sintezė, ir pareiškė plačių mokslinių 
idėjų. 

Tai buvo didelis mokslininkas, ne- 
užsidaręs siaurai savo specialybėje, 
teoretinėje fizikoje. Tai buvo ir di- 
delis mąstytojas, giliai susipažinęs 
su filosofija ir pasauleėžiuros bei re- 
ligijos klausimais. Net ir didžiųjų 
mistikų veikalai jam buvo gerai pa- 
žįstami. Stebino ir jo nuodugnus di- 
džiųjų rašytojų bei jų kūrinių pažini- 
mas. 

Jo nedidelę knygutę 
Humanizmas"' turėtų perskaityti 
kiekvienas šių laikų intelektualas, 
ypatingai dabar kai tikslieji gamtos 
mokslai ir jų pritaikymas vaidina 
vis didesnę rolę žmonijos gyvenime. 
Schroedingeris joje pateikia tikro 
mokslininko pažiūras į mokslo už- 
davinius ir tikslus, drąsiai ir ener- 
gingai sukildamas prieš paplitusią 
nuomonę apie mokslo grynai utilita- 
rinius tikslus ir reikšmę. Anot jo, 
tikro mokslo vertė ir reikšmė yra 
ta, kiek jis prisideda prie tiesos pa- 
žinimo ir Žmogaus gyvenimo pras- 
mės supratimo. Ir čia surandame 
mintį, kad mokslas turi bendradar- 
biauti su filosofija ir nusilenkti Ap- 
reikštom "Tiesom, nesiskverbdamas į 
tas sritis, kuriose jis nera kompe- 
tentingas ir nėra pajėgus ką nors 
pasiekti. Jis nesusilaiko nesistebėjęs, 
kaip daug mokslininkų, yra tik 
mokslo amatininkai. 

Schroedingeris yra pasisakęs, kad 
mokslas XIX šimtm. yra padaręs 
daug žalos žmonijai, prileisdamas 
prie scientizmo išsivystymo. Todėl ir 
jis laikė savo pareiga atitaisyti kiek 
galima tas skriaudas, savo paskai- 
tomis ir knygomis teisingai nušvies- 
damas mokslo tikslus ir reikšmę. 
Tam jis, kaip ir kitas didis moks- 
lininkas, amerikietis A. Comptonas, 
ir buvo labiausiai atsidėjęs, ypatin- 
gai savo paskutiniųjų gyvenimo me- 
tų būvyje. 


“Mokslas ir 


Jonas Rugis 

P.S. Prieš keletą metų Schroedin- 

geris maloniai leido man išversti į 

lietuvių kalbą jo knygutę “Mokslas 

ir  Humanizmas". Deja, tam verti- 
mui neatsirado leidėjo. 


ATSIŲSTA PAMINĖTI 


R. SPALIS: ALMA MATER. Apy- 
saka. 434 pusl. Išleido “Viltis Cleve- 
lande 1960 m. Kaina 5 dol. Gaunama 
šiuo adresu: Dirva, 6907 Superior 
Ave. Cleveland 3, Ohio. Kaina 5 dol. 

Antanas škėma: čELESTA. Išlei- 
do “Nidos" leidykla Londone, 1960 
m., 70 pusl. 


VISUOMENINIS 
GYVENIMAS" 


SUSIVIENIJIMAI 


Paskutiniaisiais dviem praeito am- 
žiaus dešimtmečiais ekonominis ir 
socialinis JAV susitvarkymas buvo 
dar visai nepanašus į šiandieninį. 
Paprastas darbininkas nebuvo glo- 
bojamas beveik jokių įstatymų. Li- 
gos, nedarbo atveju juo valdžia nesi- 
rūpino. Tokios aplinkybės vertė pa- 
čius darbininkus jieškoti būdų  mini- 
maliai apsidrausti nelaimės atvejui. 
Tie patys dešimtmečiai kaip tik buvo 
masinės imigracijos laikas. Naujiems 
imigrantams dar sunkiau buvo ypač 
pradžioje verstis. Savaime atskirų 
tautybių kuriamose organizacijose 
šalia tautinių ir kitų visuomeninių 
uždavinių buvo rūpinamasi ir tuo, 
kas šiandien yra įprasta vadinti fra- 
ternaline pagalba. Pirmieji mūsų 
gausesni imigrantai pateko į miš- 
rias su lenkais parapijas, o tuo pa- 
čiu ir į mišrius lenkų “Zwiazk", ku- 
riuose vyravo lenkų kalba. Stiprė- 
jant lietuvių tautiniam susipratimui, 
sukūrus atskiras nuo lenkų parapi- 
jas, savaime kilo reikalas kurti ir 
savas fraternalines draugijas, kurios 
tais laikais buvo pagrindinės visokio 
visuomeninio reiškimosi celės, vėliau 
išaugusios į didžiules organizacijas. 
Susivienijimo pradžia siekia 1886 
metus. Tais metais Plymouth Pa. 
buvo pirmas seimas ir priimti pir- 
mieji įstatai. 

Pradžioje susivienijimas turėjo ir 
aiškiai katalikišką pavadinimą; “Su- 
sivienijimas Visų Draugysčų Katali- 
kiškų Lietuviškų Amerikoje". Prak- 
tiškai susivienijumas savo narių ei- 
lese turėjo įvairios pasaulėžiūros lie- 
tuvius, nes dar 1885 m. dr. J. šliupo 
mėginimas įsteigti atskirą laisvama- 
nių susivienijimą nebuvo sėkmingas. 

žymiausiu susivienijimo darbuo- 
toju devynoliktojo šimtmečio pabai- 
goj reikia laikyti kun. A. Burbą, 
kuris vardan tautinės vienybės il- 
gesnį laiką bendradarbiavo ir su dr. 
J. šliupu, anuo metu ypatingai ag- 
resyviu kunigų atžvilgiu. Dėl orga- 
nizacijos vardo kasmet seimuose ėjo 
ginčai, lygiai kaip ėjo ginčai ir dėl 
jo pobūdžio. 

Iš to ginčų meto mums įdomūs 
kun. A. Burbos ir dr. J. šliupo san- 
tykiai. Kadangi buvo žinoma, kad 
kun. Burba davė J. šliupui pinigų 
mokslus pabaigti ir toliau su juo pa- 


laikė ne tik asmeninius, bet ir vi- 


suomeninius ryšius, kiti kunigai ir 
pasauliečiai katalikai priekaištavo 
kun. Burbai. Savo laiškuose įdėji- 


niams draugams kun. Burba tuo rei- 
kalu yra taip rašęs: “Nors šliupas 
savo asmeninėmis pažiūromis nėra 
katalikas, bet jei jis kaip lietuvis, 
ką naudingo lietuvybei parašo, tą su 
džiaugsmu turime priimti; tautiniais 
dalykais turi būti visuomeninė, ne 
asmeninė pažiūra". Čia turime at- 
siminti kad kun. Burba buvo aušri- 
ninkas, rusų valdžios už lietuvybę 
persekiotas ir kovoj užgrūdintas. Sy- 
kiu jis buvo uolus katalikų kunigas. 
Kitame laiške dėl šliupo įtakos jis 
rašė: “Mano parapijonų ir penki 
šliupai nuo katalikybės negalėtų ati- 
traukti". Nežiūrint to, vėliau kun. 
A. Burbos ir dr. šliupo santy- 
kiai baigėsi išsiskyrimu. 

šliupas išbraukė kun. Burbą iš 
Liet. Mokslo Draugijos. Kun. Burba 
išbraukė  šliupą iš susivienijimo. 
Tarp juodviejų prasidėjo karšta ko- 
va 

Susivienijimas dėl to dar neskilo. 
Jam gana sėkmingai 1394-1898 m. 
vadovavo kun. J. žilius, o 1889- 


1901 m. kun. A. Kaupas. Kun. J. 
Žiliaus vadovavimo metu įsteigtas 
dabar tebeinąs laikraštis "Tėvynė", 
pats susivienijimas išaugo ekono- 


miniu atžvilgiu. Nuo pradžios per il- 
gus metus pradžioj vienas, paskui 


skilęs į du, susivienijimas rūpinosi 
kultūriniais reikalais, leido  kny- 
gas, davė stipendijas ir panašiai. 


Kun. Burbos asmenybė tame laiko- 
tarpyje užgeso. Jis mirė gana jau- 
nas 1898 m. (buvo gimęs 1854 m.) 

Susivienijimas skilo 1901 metais. 
Nuo to laiko abu susivienijimai vei- 
kė atskirai ir taip ligi šiol tebe- 
veikia. Jų visuomeninė vertė, pra- 
džioje buvusi labai didelė, kuo to- 
liau, vis labiau užleido pirmenybę 
ūkinei vertei. Skaičiaus ir finansi- 
nio pajėgumo atžvilgiu abu susivie- 
nijimai išaugo ligi maždaug vienodo 
pajėgumo. Po atsiskyrimo įtampa 
jų tarpe darėsi taip pat mažesnė ir 
šiandien vargu ar galima apie ko- 
kią nors įtampą kalbėti. SLA turėjo 
dar atskirą problemą, kai šalia jo 
kūrėsi jau komunistinis susivieni- 
jimas 1931 m. 


1925 m. abu nekomunistiniai su- 
sivienijimai turėjo apie 40,000 narių. 


šalia susivienijimų veikė ir tebe- 
veikia daugybė vietinio  pobūdžo 
įvairiais kunigaikščių ir šventųjų 
vardais pašalpinių draugijų, kurių 


bendras narių skaičius, manoma, ga- 
lėjo siekti apie 150,000 narių. "To- 
kiu būdu 1925 m., pagal prof. M. 
Biržiškos surinktus duomenis, galė- 
jo būti apie 200,000 pašalpinio po- 
būdžio lietuviškų draugijų narių. Ka- 
talikų susivienijimas taip pat anksti 
pradėjo leisti savo organą “Garsą", 
kuris tebeina ir dabar. 

Modernėjant šio krašto socialinio 
aprūpinimo sistemai, susivienijimai 
susidūrė su dviem reikalavimais: 
reikėjo išlaikyti susivienijimų tautinį 
pobūdį ir prisitaikyti prie naujųjų 
apdraudos įstatymų bei išlaikyti 
konkurenciją prieš smarkiai išaugu- 
sias didžiules apdraudos bendroves. 
Visa tai vertė vis daugiau pereiti į 
draudimo sritį ir savaime daugiau 
apleisti kultūrinius, visuomeninius 
rūpesčius. Tiesa, dar ir šiandien sei- 
muose būna sudaromos įvairios švie- 
timo ir kitokios komisijos, bet var- 
gu ar kas galėtų paaiškinti jų rea- 
lų šiandieninį vaidmenį. Jaunesnioji 
čia išaugusi lietuvių karta susivie- 
nijimams rodė nedaug dėmesio, to- 
dėl jų narių skaičius ėjo mažyn. Tas 
pats reiškėsi ir atskirose pašalpinė- 
se draugijose, kurios jaunesniems 
tikrai vargu ar galėjo būti patrauk- 
lios, nes veikiantieji šio meto įsta- 
tymai savaime teikia daug geresnę 
apdraudą, o kokio kito veikimo tos 
pašalpinės draugijos mažai beparo- 
dė. Jos, tiesa, yra skyrusios aukų 
lietuviškiems reikalams, bet šiaipjau 
jų susirinkimuose svarbiausias reika- 
las yra nario mokesčio išrinkimas. 
Katalikiškosios dar, žinoma, laikas 
nuo laiko surengia bendras pamal- 
das. Atsiradus naujausiai ateivių 
bangai, nesunku suprasti, kad ne- 
galėjo būti didesnio susidomėjimo to- 
mis išbarstytomis pašalpinėmis drau- 
gijomis, kurių nariai atskirose vieto- 
se iš seno joms turi nemažai senti- 
mento ir sunkiai galėjo bei gali su- 


prasti, kodėl jų draugija  nebevi- 
lioja naujųjų ateivių. Tai gerokai 
prisidėjo prie kartėlio padidinimo 


tarp senų ir naujų ateivių. Susivie- 
nijimams sekėsi žymiai geriau. Abu 
susivienijimai gavo nemažai prie- 
auglių iš naujausios imigracijos. Tik 
kol kas nematyt, kad būtų tendenci- 
jos įtraukti naująją imigraciją į at- 
sakingesnes pareigas arba išplėsti 
veiklą, realiau grįžtant prie buvu- 
siųjų kultūrinių tikslų. Tuos tikslus 
vykdo kitos institucijos, o susivieni- 
jimai, atrodo ribosis savo draudimi- 
niu charakteriu, kol pajėgs išsilai- 
kyti dideliame ir komplikuotame šio 

krašto draudiminiame susitvarkyme. 
Abiejų susivienijimų spaudos organai 


tebžra scnos nuotaikos, be inicia- 
tyvos ir įvairumo, — ir bent jau 
naujai atvykusiam skaitytojui var- 


gu gali imponuoti. 

Pora žodžių dėl susivienijimų pa- 
vadinimo. SLA reiškia Susivieniji- 
mas Lietuvių Amerikoje. Tai netei- 
singa lietuvių kalbos atžvilgiu. Tai, 
turbūt, buvo aklas vertimas greičiau- 
siai iš lenkų kalbos, nes jų “zZzwią- 
zek" kiek anksčiau atsirado. Kitose 
srityse Amerikos lietuviuose pana- 
šus dalykas nebeprigijo. Sakysime, 
jeigu pasakytume “parapija lietuvių 
Bostone", visiems atrodytų negerai. 
O tačiau per ilgus dešimtmečius toks 
neatitinkąs mūsų kalbos dvasią pa- 
vadinimas išsilaikė didelėj organi- 
zacijoj. Matyt, įpratimas neleidžia 
pakeisti, nors pakeisti niekada ne- 
vėlu. Tikras pavadinimas turėtų bū- 
ti: “Amerikos Lietuvių Susivieniji- 
mas". Tas pats pasakytina ir apie 
katalikų susivienijimą. LRKSA daž- 
niausiai dar taip pilnai vadinamas: 
Lietuvių Rymo Katalikų Susivieniji- 
mas Amerikoje. Tikras pavadinimas 
turėtų būti “Amerikos Lietuvių Ka- 
talikų Susievienijimas". Iš lenkų sko- 
lintą Rymą senai esame pametę, o 
naudojame tikrą lotynišką Romą. 
Pats susivienijimo žodis, nors taip 
pat, turbūt, sudarytas lenkų 'zwią- 
zek" pavyzdžiu, ir Lietuvoj beveik 
nebuvo vartojamas, atrodo, vardan 
tradicijos gali ir toliau pasilikti. 
Angliškai tam tikslui vartojamas žo- 
dis “alliance" nevisai atitinka susi- 
vienijimo mintį. Žodynuose papras- 
tai verčiama “santarvė", sąjunga" 

Čia pareikštos pastabos neturi 
mažinti pagarbos ir vertės tų organi- 
zacijų, kurios šio krašto lietuvių gy- 
venime šalia parapijų yra atlikusios 
dideli vaidmenį, o savo skaičiumi 
buvo ir tebčšra gausiausios organiza- 
cijos, imponuojančios ir šiandien dar 
savo ekonominiu pajėgumu. Visa bė- 
da, kad šiandien jau sunkiai begali- 
ma tą pajėgumą panaudoti gyvybi- 
niams, panašiems kaip kun. Burbos 
laikais, lietuviškiems reikalams. 

K. Mockus 


MUMS RAšO 

"Aidų" š. m. Nr. 1 puikiame Z. 
Ivinskio straipsnyje apie K. Jablons- 
kį įsispraudė klaidelė: K. Jablonskis 
vedė ne Sruogaitę, bet Zosę Liands- 
bergaitę, dramaturgo Žemkalnio duk- 
terį ir architekto Vyt., Žemkalnio se- 
serį. 

Na, ir prof. Koscialkovskis 
Zyndram (ne Zydram) 
kis. 

Dėkoju už 
redaguojant. 

Jūsų 


buvo 
Koscialkoys- 


“Aidus"' — žmoniškai 
M. Biržiška 

LVK 1 AI 


eVasario 16-tą JAV Senate ir At- 
stovų Rūmuose buvo paminėtas Lie- 
tuvos nepriklausomybės akto paskel!- 
bimas. Senate maldą sukalbėjo kun. 
B. Bartis iš Clevelando, o Atstovų 
Rūmuose - kun. E. Giedra iš Vašing- 
tono. Kalbas apie Lietuvą pasakė ei- 
16 senatorių ir kongresmanų. šis Lie- 
tuvos minėjimas įtraukas į leidinį — 
“Congressional Record". Taip pat ir 
šiemet kai kurios Amerikos valsty- 
bės bei miestai Vasario 16-tą paskel- 
bė švente. 

eLietuvos atstovas J. Kajeckas Va- 
sario 16 proga gavo iš Amerikos 
Valstybės sekretoriaus Dean Rusk šį 
raštą: 

“Jungtinių Valstybių vyriausybės ir 
tautos vardu aš siunčiu jums, kaip 
Lietuvos atstovui, nuoširdų sveikini- 
mą Lietuvos nepriklausomybės 43 m. 
sukakties proga. Jungtinių Valstybių 
vyriausybė, atsisakydama pripažinti 
Lietuvos įjungimą į Sovietų Sąjungą, 
remia Lietuvos žmonių reikalavimą 
laisvos ir nepriklausomos tautinės eg- 
zistencijos. Kalbėdamas Amerikos 
žmonių vardu, aš reiškiu viltį, kad 
lietuvių tautos teisingo tikslo sieki- 
mas atves ją prie laimėjimo"'. 

šioje šventėje išleido sveikinimo 
raštą ir JAV viceprezidentas L. John- 
sonas. 

e Žymiam  kultūrininkui ir vi- 


suomenininkui, prel. Pranciškui Ju- 
rui, šiemet birželio mėnesį sueina 
70 m. amžiaus. Amerikos lietuvių 


gyvenime jubiliato veikla yra didžiai 
plati ir reikšminga. Beveik nėra 
srities, kurioje darbu bei aukomis 
nebūtų reiškęsis prel. P. Juras. La- 
biausiai jis yra žinomas lietuvių 
spaudos rėmimu bai puoselėjimu. 
Jubiliato šakotą veiklą ruošiamasi 
nuoširdžiai paminėti. 

e Amerikos Lietuvių Taryba (Al- 
tas) šiuo metu labiausiai yra sutel- 
kusi dėmesį į Lietuvos Pasiuntiny- 
bės Brazilijoje likimą ir į Lietuvos by- 
los iškėlimą Jungtinėse Tautose. šiuo 
paskutiniu klausimu sen. T.A. Kuche- 
lis paruošė rezoliuciją, kurioje Sena- 
tas ir Atstovų Rūmai prašo JAV pre- 
zidentą Lietuvos paverg. bylą įnešti į 
Jungtines "Tautas. 

e Vliko pirm. A, Trimakas vasa- 
rio 2 d. lankėsi Valstybės Departa- 


mente. Kalbėtasi Lietuvos laisvini- 
mo reikalais. 
e Didž. Britanijos Lietuvių Š$ą3- 


jungos metinis suvažiavimas įvyko 
sausio 21-22 d. Londone. Sąjunga 
turi 25 skyrius. Į suvažiavimą atsto- 
vus atsiuntė 19 skyrių. ši sąjunga 
yra įkūrusi akcinę Lietuvių Namų 


Bendrovę Londone, kuri turi spaus- 
tuvę ir leidžia laikraštį “Europos lie- 
tuvis'. Be to, prie spaustuvės vei- 
kia Nidos Knygų Klubas, iki šiol 
išleidęs 30 veikalų lietuvių kalba. 
Didž. Britanijos Lietuvių Sąjungos 
pirmininku išrinktas inž. J Vilčins- 
kas. 

» Poeto Fausto Kiršos 70 m. am- 
žiaus minėjimas įvyko Bostone va- 
sario 11 d. Paskaitą apie jubiliatą 
skaitė Antanas Vaičiulaitis, meninę 
programą suruošė akt. A. Gustaitie- 
nė. Minėjimas sujungtas su vaišė- 
mis, kuriose dalyvavo didelis būrys 
poeto gerbėjų iš Bostono ir apylin- 
kių. 

e Sol. Valentinos Kojelienės kon- 
certas, suruoštas sausio 29 d. Niujor- 
ke Town Hall salėje, praėjo sėkmin- 
gai.  Publikos susirinko palyginti 
gausiai. Programa buvo įdomi. Dai- 
nininkė buvo gerai pasiruošusi. A- 
kompanavo P. Ulnowsky. Koncertą 
ruošė Columbia Artist Management, 
Inc. Solistės Kojelienės koncertas 
Niujorke garsiojoje Town salėje į- 
vyksta antrą kartą. Dabar dar la- 
biau išryškėjo jos labai gražus ly- 
rinio soprano balsas. 


e Kun. dr. Feliksas Jucevičius, “Ai- 
dų" bendradarbis, Montrealio kardi- . 
nolo paskirtas to miesto šv. Kazimie- 
ro lietuvių parapijos administratoriu- 
mi. 

eLietuvių Fronto Bičiulių sąskry- 
dis įvyko Niujorke vasario 11 d. 
Gvildenta organizaciniai reikalai, 
Vakare suruoštos diskusijos tema: 
Penkiolikos metų kultūrinis derlius 
ir — kas toliau? Diskusijoms va- 
dcvavo dr. Juozas Girnius. Kultūri- 
ni tremties derlių nušvietė daug 
kalbėtojų, ryškindami dabartinę dar- 
bo padėtį ir nurodydami priemones 
jai pagerinti. 

e Prel. Mykolo Krupavičiaus 75 
m. amžiaus sukaktis iškilmingai pa- 
minšta Čikagoje. 

e Vysk. Julijonas Steponavičius 
už pasipriešinimą vykdyti komunis- 
tinius potvarkius religijos atžvilgiu 
ištremtas iš Vilniaus. Ištremtasis 
vyskupas valdė Vilniaus ir Panevė- 
žio vyskupijas. 

eDail. Viktoras Vizgirda atidarė 
tapybos ir vitražų parodą Almaus ga- 
lerijoje Great Necke. Išstatyta 15 
darbų. Paroda atidaryta vasario 12, 
uždaryta vasario 19 d. 


eDail. Aleksandros  Vitkauskai- 
tes-Merker tapybos paroda įvyko 
Hackensack, N.J., vasario 12-26 d.d. 
Buvo iškabinta 26 paveikslai. 


AIDAI SKIRIA PREMIJĄ UŽ MOKSLO VEIKALĄ 


1. Kultūros žurnalas “ Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1959 ir 1960 metais. 

2. Premija, $500.00 sumoje, skiriama už humanistinių mokslų veikalą 

(teologijos, filosofijos, literatūros mokslų ir meno mokslo, istorijos, 

kalbotyros, geografijos, archeologijos, folkloro, visuomeninių moks- 

lų ir k.), parašytą lietuvių kalba. 

Premija nebus skaldoma tarp atskirų autorių. 

4. Autoriai arba leidėjai veikalus komisijai atsiunčia ligi 1961 metų 

kovo 1 d. “Aidų" redakcijos adresu: A. Vaičiulaitis, 4757 East Ave, 

S.E., Washington 28, D.C. Pažymėti, kad siunčiama premijos komisijai. 

Premijai galima siųsti ir suminėtų mokslų srities rankraščius. 


"K komisijos sąstatas: dr. J. Balys, L. Dambriūnas, dr. K. Jurgėla, 
dr. A. Sužiedėlis ir A. Vaičiulaitis. 

JAUNIMO DĖMESIUI 


Lietuviai pranciškonai kviečia lietuvius jaunuolius stoti į šv. Antano 
gimnaziją Kennebunkporte, Maine. Gimnazija turi visas valdžios mokyk- 
lų teises, bendrabutį, žaidimų salę, laboratoriją, biblioteką ir kitas auk- 
lėjimo priemones. Į programą įeina lietuvių kalba. Veikia keturios klasės. 
Į pirmąją klasę priimami jaunuoliai, baigę pradžios mokyklą. Jau dabar 
galima registruotis ateinantiems mokslo metams. Visais gimnazijon isto- 
jimo reikalais rašoma rektoriui šiuo adresu: St. Anthony's High Schocl, 
Kennebunkport, Maine. 

